കുഞ്ഞു കൃഷ്ണവേണിയുടെ പാട്ടും കഥകളും കേട്ട് കൈയടിക്കുന്നവർ അറിയണം, കണ്ണു നനയ്ക്കുന്ന ആ കഥകൾ കൂടി | Krishnaveni| Viral Singer\nകുഞ്ഞു കൃഷ്ണവേണിയുടെ പാട്ടും കഥകളും കേട്ട് കൈയടിക്കുന്നവർ അറിയണം, കണ്ണു നനയ്ക്കുന്ന ആ കഥകൾ കൂടി\nSep 5, 2020, 04:51 PM IST\nസാമ്പത്തിക പരിമിതി കൊണ്ട് കൃഷ്ണവേണിയുടെ ചികിത്സ നിർത്തിവച്ചിരിക്കുകയാണ് കുടുംബം\nപാട്ടു പാടിയും കഥകൾ പറഞ്ഞും സോഷ്യൽ മീഡിയയുടെ മനം കവർന്ന കൊച്ചു മിടുക്കിയാണ് കൃഷ്ണവേണി. കൊറോണ ബോധവത്‌കരണ സന്ദേശം ഒരുക്കിയും താളമിട്ട് പാട്ടു പാടിയും കുഞ്ഞിക്കഥകൾ പറഞ്ഞും ആ കുറുമ്പി ഏവരെയും കയ്യിലെടുത്തുകഴിഞ്ഞു. വൈറൽ വീഡിയോകളിലെ ഈ താരത്തിന് പക്ഷേ, പറയാനുള്ളത് കളിചിരികളുടെ മാത്രമല്ല, കരളലിയിക്കുന്ന കഥകൾ കൂടിയാണ്. മകളെ ബാധിച്ച അപൂർവരോഗത്തെക്കുറിച്ചും സാമ്പത്തിക പരിമിതികൾ മൂലം അവളുടെ ചികിത്സ നിർത്തിവയ്ക്കേണ്ടി വന്നതിനെക്കുറിച്ചുമാണ് കൃഷ്ണവേണിയുടെ അച്ഛന് പറയാനുള്ളത്.\nതൃശൂർ കൊടകര സ്വദേശി ജയന്റെയും സനിതയുടെയും ഏക മകളാണ് അഞ്ച് വയസുകാരി കൃഷ്ണവേണി. മരത്തിൽ വിവിധ കലാരൂപങ്ങൾ കൊത്തിയെടുക്കുന്ന കലാകാരനാണ് ജയൻ. ഇരിഞ്ഞാലക്കുട നഗരസഭ ആരോഗ്യവിഭാഗത്തിൽ നഴ്സാണ് സനിത. കൃഷ്ണവേണിയെക്കുറിച്ചും അവളെ കീഴടക്കിയ അപൂർവരോഗത്തെക്കുറിച്ചും ജയന്റെ വാക്കുകൾ\n"കൃഷ്ണവേണിക്ക് അഞ്ച് വയസായി. യു.കെ.ജിയിൽ പഠിക്കുന്നു. കൊടകര ആലത്തൂർ സ്കൂളിലാണ് പഠിക്കുന്നത്. എനിക്കും ഭാര്യ സനിതയ്ക്കും ആറ് വർഷത്തെ കാത്തിരിപ്പിനൊടുവിൽ കിട്ടിയ മോളാണ്. ഒരു വയസുള്ള സമയത്ത് അവൾക്ക് ഒരു മേജർ സർജറി വേണ്ടി വന്നിട്ടുണ്ട്. തലയിൽ ദ്രാവകം കെട്ടിനിൽക്കുന്ന ഹൈഡ്രോസഫാലസ് (hydrocephalus) എന്ന അവസ്ഥയായിരുന്നു. രണ്ട് വയസായപ്പോഴാണ് സാധാരണ കുട്ടികൾക്കുള്ള പോലെ ഒരു വളർച്ച അവൾക്കില്ലെന്ന് കാണുന്നത്. തൃശ്ശൂരിലെ ആശുപത്രിയിലാണ് കാണിച്ചത്. ഒരുപാട് ടെസ്റ്റുകൾ നടത്തി. പരിശോധനയ്ക്കായി രക്തം എടുത്ത് എടുത്ത് ഒടുക്കം രക്തം കിട്ടാത്ത അവസ്ഥ വരെയായി. അവൾക്ക് ലാരോൺ ഡ്വാർഫിസം എന്ന അവസ്ഥയാണെന്ന് (laron dwarfism) അതിൽ നിന്ന് കണ്ടുപിടിക്കാനായി. അവളുടെ ചിത്രങ്ങളും മറ്റും കാണുമ്പോൾ ആർക്കും അത് പെട്ടെന്ന് മനസിലാവില്ല. എന്നാൽ അവളുടെ പ്രായമുള്ള ഒരു കുട്ടിയുടെ അടുത്ത് നിർത്തിയാൽ അവളവരുടെ പകുതിയേ ഉള്ളൂ. 74.5 സെന്റിമീറ്ററാണ് അവളുടെ ഉയരം. എട്ട് കിലോ ഭാരമേയുള്ളൂ.\nഇൻസുലിൻ ഗ്രോത്ത് ഫാക്ടർ കുറവാണ് അവളുടെ ശരീരത്തിൽ. അത് കുത്തിവയ്ക്കുകയേ പ്രതിവിധിയുള്ളൂ എന്നാണ് ഡോക്ടർമാർ പറഞ്ഞത്. അതിനുള്ള മരുന്ന് ഇന്ത്യയിൽ ലഭ്യമല്ല. വിദേശത്തു നിന്ന് എത്തിക്കണം. ഒരു പതിനാറ് വയസ് വരെ തുടർച്ചയായി എടുക്കേണ്ട ഹോർമോൺ ഇഞ്ചക്ഷൻ ആണ്. പക്ഷേ അത് ഒരു ഡോസിന് ഏതാണ്ട് അരലക്ഷം രൂപ ചെലവ് വരും. ഞങ്ങളെ സംബന്ധിച്ച് സ്വപ്നത്തിൽ പോലും ചിന്തിക്കാനാവാത്ത തുകയാണ് അത്. അതുകൊണ്ട് തന്നെ ഇപ്പോൾ അവളുടെ ചികിത്സ നിർത്തിവച്ചിരിക്കുകയാണ്.\nപഠിക്കാനോ സംസാരിക്കാനോ മറ്റുള്ള കാര്യങ്ങൾ ചെയ്യുന്നതിലോ ഒന്നും അവൾക്ക് ഒരു പ്രശ്നവുമില്ല. ഭയങ്കര ആക്ടീവാണ് എല്ലാ കാര്യങ്ങളിലും. അവൾക്ക് അഞ്ച് വയസായെന്ന് പറഞ്ഞാൽ ആണ് ആളുകൾക്ക് അത്ഭുതം തോന്നുക. രണ്ട് വയസായിട്ടേയുള്ളൂ എന്ന് പറഞ്ഞാൽ വിശ്വസിക്കുകയും ചെയ്യും.\nഏത് അച്ഛനമ്മമാരും മക്കൾക്ക് കഥയും പാട്ടുകളുമെല്ലാം പറഞ്ഞു കൊടുക്കുമല്ലോ. ഞങ്ങളും അതുപോലെ തന്നെയാണ്. ഭക്ഷണം കൊടുക്കുമ്പോഴും മറ്റുമെല്ലാം പറഞ്ഞുകൊടുത്ത കഥകളും പാട്ടുമെല്ലാം കേൾക്കാൻ അവൾക്ക് വലിയ ഇഷ്ടമാണ്. അത് കേട്ടാണ് അവൾ ഓരോന്നും പഠിച്ചിട്ടുള്ളത്. ഈ വൈറലായ വീഡിയോകളിൽ പറയുന്നതെല്ലാം അങ്ങനെ പഠിച്ചെടുത്തതാണ്. അതെല്ലാം അവൾക്ക് വലിയ ഇഷ്ടമുള്ള കാര്യങ്ങളാണ്. ഇപ്പോൾ ഒരു യൂട്യൂബ് ചാനലും അവളുടെ പേരിൽ തുടങ്ങിയിട്ടുണ്ട്.\nസ്കൂളിലും എല്ലാ കാര്യങ്ങളിലും ഭയങ്കര ആക്ടീവ് ആണ്. ക്ലാസിലും ഫസ്റ്റാണ്. എത്ര വയ്യെങ്കിലും സ്കൂളിൽ പോവണം അവൾക്ക്. ഒടുവിൽ തീരെ വയ്യെന്ന് ടീച്ചർ വിളിച്ച് പറയുമ്പോൾ ഞാൻ ചെന്ന് കൂട്ടികൊണ്ടുവരും. ഇപ്പോഴത്തെ ഈ കൊറോണ സാഹചര്യത്തെക്കുറിച്ച് അവൾക്ക് നല്ല അറിവുണ്ട്. അതിനെ കുറിച്ച് ചെയ്ത ഒരു വീഡിയോയും ഇതേ പോലെ ശ്രദ്ധിക്കപ്പെട്ടിരുന്നു.\nവീട്ടിലെ കാര്യങ്ങൾ ചെയ്യാനും മോൾക്ക് വലിയ ഇഷ്ടമാണ്. അടിച്ച്വാരുക, തുടക്കുക, അവളുടെ ചെറിയ തുണികൾ അലക്കുക, ഇതൊക്കെ വലിയ ഇഷ്ടമുള്ള കാര്യങ്ങളാണ്. ഈ പ്രായത്തിലുള്ള ഏത് കുട്ടിക്കും ഉണ്ടാകുന്ന വാശിയേ മോൾക്കും ഉള്ളൂ.\nഅവളുടെ വീഡിയോകൾ കണ്ട് കുറേ പേർ അവളെ സ്നേഹിക്കുന്നുണ്ട്. അത് വലിയ അനുഗ്രഹമാണ്. നെഗറ്റീവ് കമന്റുകളും കാണാറുണ്ട്. അത് എല്ലാ കാര്യത്തിലും കാണറുണ്ടല്ലോ. അത്തരം കമന്റുകളൊന്നും ശ്രദ്ധിക്കാതിരിക്കാനാണ് ശ്രമിക്കാറുള്ളത്. ഞങ്ങൾ അവളെക്കൊണ്ട് ഓരോന്ന് പറഞ്ഞു ചെയ്യിക്കുകയാണെന്നാണ് ചില ആരോപണം. മക്കൾക്ക് അച്ഛനമ്മമാർ തന്നെയല്ലേ ഓരോന്ന് പറഞ്ഞു കൊടുത്ത് പഠിപ്പിച്ചെടുക്കുക. അല്ലാതെ ആരും വളർന്നു വരില്ലല്ലോ. മോളുടെ ചികിത്സയുടെ കാര്യത്തിന് ഒരു വീഡിയോ ചെയ്യാമെന്ന് ഒക്കെ ചില നിർദേശങ്ങൾ വന്നിരുന്നു. പക്ഷേ അതിനും ഇതേപോലെ നെഗറ്റീവ് കമന്റുകൾ ഉണ്ടാവുമെന്ന് കരുതിയാണ് മടിച്ചിരുന്നത്. ഞങ്ങൾ അവളെ വച്ച് കാശുണ്ടാക്കുകയാണെന്ന് വർത്തമാനം വരും. അതുകൊണ്ട് തന്നെ ഞങ്ങൾ അതിനെക്കുറിച്ച് ചിന്തിച്ചിരുന്നില്ല.\nകൃഷ്ണവേണി അച്ഛനും അമ്മയ്ക്കുമൊപ്പം\nഅവളുടെ പല വീഡിയോകളും കണ്ട് നമ്പർ തപ്പിയെടുത്ത് എന്നെ വിളിച്ചവരുണ്ട്. മോൾക്ക് ഒരു സമ്മാനം കൊടുക്കാനാണ് അക്കൗണ്ട് നമ്പർ അയച്ചു തരൂ എന്ന് പറഞ്ഞ്. അവരാരും തന്നെ മോളുടെ അവസ്ഥ അറിഞ്ഞ് വിളിക്കുന്നവരല്ല. എങ്കിലും അവരോടൊക്കെ ഞങ്ങൾ പറഞ്ഞത് നിങ്ങളുടെ പ്രാർഥനയും അനുഗഗ്രഹവും എന്റെ മോൾക്ക് ഉണ്ടാകണം എന്നാണ്. അല്ലാതെ വേറൊന്നും വേണ്ട എന്നാണ്.\nഎന്നാൽ ഞങ്ങൾക്ക് എല്ലാവിധ സഹായവും പിന്തുണയും തരുന്ന ഒരു മാഷുണ്ട്. ഇങ്ങനെ അക്കൗണ്ട് നമ്പർ പലരും ചോദിക്കുമ്പോഴും സഹായങ്ങൾ പറയുമ്പോഴും അദ്ദേഹം പറഞ്ഞത് ചിലപ്പോൾ അവളുടെ ചികിത്സയ്ക്കും മറ്റുമായി ദൈവം കാണിച്ചു തരുന്ന വഴിയായിരിക്കാം അതെന്നാണ്. അങ്ങനെയാണെങ്കിൽ അതാവട്ടെ..."\nകൃഷ്ണവേണിയുടെ അച്ഛന്റെ വിലാസം: JAYAN. K. K. Account. SBI. Kodaly. Branch :no:67198249011 IFSC-SBIN0070736\nJayan phone number 8590797022\nContent Highlights : Viral Singer Krishnaveni Larone Dwarfism kid little Singer\n'സോഷ്യല്‍മീഡിയയിലെ കമന്റുകള് വേദനിപ്പിക്കുക മാത്രമല്ല, പേടിപ്പിച്ചിട്ടുമുണ്ട്'\n'എനിക്ക് മുപ്പത്തിരണ്ടു വയസ്സായി. ശരിയും തെറ്റും തിരിച്ചറിയാനുള്ള കെല്‍പ്പുണ്ട്...' ..\nസെൽഫി 'ഭ്രാന്തി'യായ കുഞ്ഞ് മിയ പാടുന്നത് നാല് ഭാഷകളിലായി മുപ്പതിലധികം പാട്ടുകൾ; വൈറൽ വീഡിയോയിലെ കുട്ടിത്താരം ഇതാ\n'ഈ ആശുപത്രി ദിനങ്ങളെ നീ പ്രകാശപൂരിതമാക്കി'; ആര്യയുടെ പാട്ടിന് അഭിനന്ദനവുമായി ബച്ചൻ\nമാധവിക്കുട്ടിയുടെ ക്യാരക്ടര് സത്യസന്ധമായ രീതിയില് അവതരിപ്പിക്കണമെന്നുണ്ട്: പാര്‍വതി തിരുവോത്ത്\nവിവാഹവും കുടുംബജീവിതവും ഒന്നിനും തടസ്സമല്ല; മോഡലിങ് രംഗത്ത് തിളങ്ങുകയാണ് ഈ ഡോക്ടര്\nജീവിതത്തിലേക്ക് ഒരാളെ ഒപ്പം കൂട്ടുന്നുണ്ടെങ്കില് ഉറപ്പായും എന്റെ സൗഹൃദവലയത്തില് നിന്നാവും\nകുറേ നാൾ ഞാനാ പാട്ട് പാടുകയോ കേൾക്കുകയോ ചെയ്തില്ല: കെ.എസ് ചിത്ര


പ്രളയത്തിൽ രക്ഷാപ്രവർത്തനം നടത്തിയ വ്യോമസേനയ്ക്കു പണം നൽകേണ്ടെന്നു കേന്ദ്രം : Deepika.com National News\nപ്രളയത്തിൽ രക്ഷാപ്രവർത്തനം നടത്തിയ വ്യോമസേനയ്ക്കു പണം നൽകേണ്ടെന്നു കേന്ദ്രം\nന്യൂഡൽഹി: പ്രളയകാലത്ത് വ്യോമസേന നടത്തിയ രക്ഷാപ്രവർത്തനത്തിന് കേരളം പണം നൽകേണ്ടതില്ലെന്ന് കേന്ദ്രസർക്കാർ. സംസ്ഥാനത്തിന്‍റെ പുനരുദ്ധാരണത്തിനുള്ള അധികവിഭവ സമാഹരണത്തിനായി ജിഎസ്ടിക്കു മേൽ പ്രത്യേക സെസ് ചുമത്തണമെന്ന കേരളത്തിന്‍റെ ആവശ്യം സംസ്ഥാനത്തിന് ഗുണകരമല്ലെന്നും കേന്ദ്രസർക്കാരിലെ ഉന്നതൻ പറഞ്ഞു.\nഇതേസമയം, കേരളത്തിലെ മന്ത്രിമാർക്ക് വിദേശയാത്രയ്ക്ക് അനുമതി നിഷേധിച്ചിട്ടില്ലെന്ന് കേന്ദ്രസർക്കാർ രാജ്യസഭയിൽ രേഖാമൂലം അറിയിച്ചു. വിദേശ സർക്കാരുകളിൽ നിന്നു മറ്റും വിദേശസഹായം സ്വീകരിക്കരുതെന്നതാണ് ഇന്ത്യയുടെ നയപരമായ തീരുമാനം. എന്നാൽ, പ്രധാനമന്ത്രിയുടെയും മുഖ്യമന്ത്രിമാരുടെയും ദുരിതാശ്വാസ നിധിയിലേക്ക് വിദേശത്തു നിന്നു സംഭാവനകൾ നൽകുന്നതിൽ തടസമില്ലെന്ന് വിദേശകാര്യമന്ത്രി വിശദീകരിച്ചു.\nഓഗസ്റ്റിൽ കേരളത്തിലുണ്ടായ പ്രളയത്തെത്തുടർന്ന് കേന്ദ്ര ദുരന്ത നിവാരണ നിധിയിൽ നിന്ന് (എൻഡിആർഎഫ്) സംസ്ഥാനത്തിന് അധികമായ 3,048.39 കോടി രൂപ അനുവദിച്ചിട്ടുണ്ട്. ഇതിൽ 600 കോടി രൂപ നേരത്തെ അടിയന്തര സഹായമായി നൽകിയിരുന്നു. ഇതിനു പുറമേയാണ് വ്യോമസേനയുടെ ചെലവുകൾ കേന്ദ്രം വഹിക്കാമെന്ന് ആഭ്യന്തര മന്ത്രാലയം തീരുമാനിച്ചത്. സംസ്ഥാന സർക്കാരിന്‍റെ അഭ്യർത്ഥന കണക്കിലെടുത്താണ് തീരുമാനം.\nസംസ്ഥാനത്തുണ്ടായ പ്രളയത്തിൽ രക്ഷാപ്രവർത്തനം നടത്തിയതിന് 33.79 കോടി രൂപയുടെ ബില്ല് വ്യോമസേന സംസ്ഥാന സർക്കാരിന് നൽകിയത് വലിയ വിവാദമായിരുന്നു. പ്രളയത്തെത്തുടർന്ന് കെട്ടിടങ്ങളുടെ മുകളിലും മറ്റും കുടുങ്ങിയവരെ എയർലിഫ്റ്റ് ചെയ്തതിനടക്കം ഉണ്ടായ തുകയാണിത്. വ്യോമസേനയുടെ ദുരിതാശ്വാസ പ്രവർത്തനങ്ങൾക്കുള്ള ഇത്തരം ചെലവ് സംസ്ഥാന സർക്കാരുകൾ നൽകണമെന്നതാണ് പൊതുചട്ടം. ഇതനുസരിച്ചാണു തുക കണ്‍ട്രോളർ ഓഫ് ഡിഫൻസ് അക്കൗണ്ട്സിൽ അടയ്ക്കണമെന്നാവശ്യപ്പെട്ട് വ്യോമസേന കത്തയച്ചത്.\nഎന്നാൽ, കേരള സർക്കാരിന്‍റെ അഭ്യർഥന കണക്കിലെടുത്താണ് ദുരിതാശ്വാസ സഹായത്തിനു പുറമെ, വിമാനങ്ങളുടെ ചെലവും വഹിക്കാൻ കേന്ദ്രം തയാറാക്കിയത്. ആഭ്യന്തരമന്ത്രി രാജ്നാഥ് സിംഗിന്‍റെ അധ്യക്ഷതയിൽ നടന്ന ഉന്നതതല സമിതിയാണ്് കേരളത്തിന്‍റെ ദുരിതാശ്വാസം സംബന്ധിച്ച തീരുമാനമെടുത്തത്. ഇതേസമയം, സംസ്ഥാനത്തിന്‍റെ പുനർനിർമാണത്തിന് ജിഎസ്ടിയിൽ പത്തു ശതമാനം സെസ് ചുമത്തണമെന്ന കേരളത്തിന്‍റെ ആവശ്യത്തോട് കേന്ദ്ര ധനമന്ത്രാലയത്തിന് അനുകൂല നിലപാടല്ലെന്ന് വ്യക്തമായി. പ്രായോഗികമായി കേരളത്തിനു തന്നെ ഇതു ദോഷകരമാകുമെന്നാണ് ധനമന്ത്രി അരുണ് ജയ്റ്റ്‌ലിയുടെ അഭിപ്രായം.\nകേരളത്തിൽ മാത്രമായി സെസ് ചുമത്തിയാൽ സംസ്ഥാനത്ത് ഉത്പന്നങ്ങളുടെ വില ഉയരും. പ്രളയക്കെടുതിയിൽ ദുരിതമനുഭവിക്കുന്ന ജനതയ്ക്ക് ഇത് കൂടുതൽ ഭാരമാകും. ഉപഭോക്തൃ സംസ്ഥാനമെന്ന നിലയിലും കേരളത്തിനു ദോഷമാണിത്. വിലക്കുറവുള്ള അയൽസംസ്ഥാനങ്ങളിൽ നിന്നു സാധനങ്ങൾ വാങ്ങാൻ പ്രേരിപ്പിക്കുകയും ചെയ്യും. ഇതു കേരളത്തിന്‍റെ വാണിജ്യ, വ്യാപാര മേഖലയ്ക്കും സർക്കാരിന്‍റെ ഖജനാവിനും ക്ഷീണമാകും.\nവലിയ ദുരന്തങ്ങൾ ഉണ്ടാകുന്പോൾ അധിക വിഭവ സമാഹരണത്തിന് രാജ്യത്താകമാനം ജിഎസ്ടിക്കു മേൽ പ്രത്യേക സെസ് ചുമത്താമെന്ന നിർദേശം ജിഎസ്ടി കൗണ്‍സിലിന്‍റെ പരിഗണനയിലാണ്. ആഡംഭര വസ്തുക്കൾക്ക് മേൽ സെസ് ചുമത്താമെന്ന നിർദ്ദേശം സംസ്ഥാനത്തിന് മുന്നിൽ വെച്ചിട്ടുണ്ടെന്ന് ധനമന്ത്രി ജയ്റ്റ്‌ലി പറഞ്ഞു.


കോവിഡും അന്തരീക്ഷ മലിനീകരണവും രൂക്ഷം; സോണിയ ഗാന്ധി ഡൽഹി വിട്ടു - ഇ വാർത്ത | evartha Poor air quality forces Sonia Gandhi to shift out of Delhi\nകോവിഡും അന്തരീക്ഷ മലിനീകരണവും രൂക്ഷം; സോണിയ ഗാന്ധി ഡൽഹി വിട്ടു\nരാജ്യ തലസ്ഥാനമായ ഡൽഹിയിൽ വായു മലിനീകരണവും, കോവിഡ് വ്യാപനവും രൂക്ഷമായതിനെ തുടർന്ന് കോൺഗ്രസ് അധ്യക്ഷ സോണിയ ഗാന്ധി ഡൽഹി വിട്ടു. ഡോക്ടർമാര് നല്‍കിയ ഉപദേശത്തെ തുടർന്നാണ് സോണിയ ഗാന്ധി ഈ തീരുമാനമെടുത്തത്. എന്നാൽ സോണിയ എവിടേക്കാണ് മാറിയതെന്ന് ഇതുവരെ കോൺഗ്രസ് നേതൃത്വം വ്യക്തമാക്കിയിട്ടില്ല.\nസോണിയയുടെ നെഞ്ചില് ഗുരുതരമായ അണുബാധയുള്ളതിനാലാണ് ഡോക്ടര്‍മാര് ഇത്തരമൊരു നിര്‍ദേശം നല്‍കിയിരിക്കുന്നത് എന്നാണ് ദേശീയ മാധ്യമങ്ങൾ റിപ്പോർട്ട് ചെയ്യുന്നത്. ഡൽഹിയിൽ ഭാവിയില് വായു മലിനീകരണം കുറയുന്നത് വരെ ചൂടുള്ള സ്ഥലത്ത് സോണിയ ഗാന്ധിയെ താമസിപ്പിക്കാനാണ് ഡോക്ടർമാർ നിർദ്ദേശിച്ചിരിക്കുന്നത്.\nരാജ്യത്തെ ചെന്നൈ, ഗോവ നഗരങ്ങളുടെ പ്രാന്ത പ്രദേശങ്ങളാണ് ഇതിനായി തെരഞ്ഞെടുത്തിട്ടുള്ളതെന്നാണ് വിവിധ മാധ്യമങ്ങള് റിപ്പോർട്ട് ചെയ്യുന്നത്.\nTopics: Pollution sonia gandhi


താലൂക്കാശുപത്രിയിലെ ആരോഗ്യ പ്രവർത്തകർക്ക് പി.പി.ഇ. കിറ്റുകൾ വിതരണം ചെയ്തു…. : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nതാലൂക്കാശുപത്രിയിലെ ആരോഗ്യ പ്രവർത്തകർക്ക് പി.പി.ഇ. കിറ്റുകൾ വിതരണം ചെയ്തു….\nAugust 4, 2020 karunagappally.com\tLeaveacomment\nകരുനാഗപ്പള്ളി : കരുനാഗപ്പള്ളി താലൂക്കാശുപത്രിയിലെ ആരോഗ്യ പ്രവർത്തകർക്കായി പി.പി.ഇ. കിറ്റുകൾ എ.എം ആരിഫ് എം.പി. വിതരണം ചെയ്തു. ആശുപത്രി സൂപ്രണ്ട് ഡോ തോമസ് അൽഫോൻസ് ഏറ്റുവാങ്ങി. ക്യാപ്റ്റൻ ലക്ഷ്മി പാലിയേറ്റീവ് സൊസൈറ്റിക്കു നൽകിയ കിറ്റുകൾ സെക്രട്ടറി കോട്ടയിൽ രാജു ഏറ്റുവാങ്ങി. 100 പി.പി.ഇ. കിറ്റുകളാണ് ഇവിടെ വിതരണം ചെയ്തത്.\nകാപ്പക്സ് ചെയർമാൻ പി.ആർ. വസന്തൻ, ആർ.എം.ഒ. ഡോ അനൂപ് കൃഷ്ണൻ, നഗരസഭാ സ്ഥിരം സമിതി അധ്യക്ഷരായ സുബൈദാ കുഞ്ഞുമോൻ, പി.ശിവരാജൻ, മുൻ ചെയർപേഴ്സൺ എം.ശോഭന, പി.കെ. ബാലചന്ദ്രൻ, ജെ.ജയകൃഷ്ണപിള്ള, ബി.സജീവൻ, കെ.എസ്. ഷറഫുദ്ദീൻ മുസലിയാർ, ജി.സുനിൽ തുടങ്ങിയവർ പങ്കെടുത്തു.\n← കൊല്ലം ജില്ലയിലെ ഏറ്റവും വലിയ പ്രാഥമിക ചികിത്സാ കേന്ദ്രം ക്ലാപ്പനയിൽ ഒരുങ്ങുന്നു…. 750 കിടക്കകൾ….\nകോവിഡ് ചികിത്സയ്ക്കായി വള്ളിക്കാവിൽ ജില്ലയിലെ ഏറ്റവും വലിയ ചികിത്സാ കേന്ദ്രം തുടങ്ങി… →


4 Hours 45 Minutes 21 Seconds Ago\n2024 സെപ്തംബര് 29നാണ് പണി പൂര്‍ത്തിയാക്കാനുള്ള തീയതി നിശ്ചയിച്ചിരിക്കുന്നത്.\nഉത്തര്‍പ്രദേശില് വരാന് പോകുന്ന ജേവാര് വിമാനത്താവളത്തിന്റെ നിര്‍മ്മാണം സംബന്ധിച്ച് അന്തിമ കരാറായി. നിശ്ചിത സമയത്തിനുള്ളില് ജേവാര് വിമാനത്താവളത്തിന്റെ നിര്‍മ്മാണപ്രവര്‍ത്തനങ്ങള് പൂര്‍ത്തിയാക്കിയില്ലെങ്കില് കരാര് കമ്പനിയില് നിന്ന് പിഴയായി ഭീമന് തുക ഈടാക്കാന് വ്യവസ്ഥ ഉള്‍പ്പെടുത്തിയാണ് അന്തിമ കരാര്.\nവിമാനത്താവളത്തിന്റെ നിര്‍മ്മാണം വൈകുന്ന ഓരോ ദിവസവും 10 ലക്ഷം രൂപയാണ് പിഴ ചുമത്തുക. 2024 സെപ്തംബര് 29നാണ് പണി പൂര്‍ത്തിയാക്കാനുള്ള തീയതി നിശ്ചയിച്ചിരിക്കുന്നത്. പദ്ധതി വൈകുന്ന ഓരോ ദിവസവും കെട്ടിവെച്ച ബാങ്ക് ഗ്യാരന്റിയുടെ 0.1 ശതമാനം നല്‍കാന് കമ്പനി ബാധ്യസ്ഥരാകുമെന്ന് കരാറുകാരായ സൂറിച്ച് എജിയും യുപി സര്‍ക്കാരും വ്യക്തമാക്കി.\nബാങ്ക് ഗ്യാരണ്ടിയായി സൂറിച്ച് എജി 100 കോടി രൂപയാണ് നിക്ഷേപിച്ചിരിക്കുന്നത്. സൂറിച്ച് എജിയുടെ അനുബന്ധ സ്ഥാപനമായ യമുന ഇന്റര്‍നാഷണല് എയര്‍പോര്‍ട്ട് പ്രൈവറ്റ് ലിമിറ്റഡിനാണ് വിമാനത്താവളത്തിന്റെ നിര്‍മ്മാണ ചുമതല.


കോഴിക്കോട്: എല്ലാ പ്രകാരത്തിലും നിറഞ്ഞിരിക്കുന്ന സമദ്രത്തിലേക്കു പുഴകളും അരുവികളും ഉള്‍പ്പെടെയുള്ള ജലരാശികള് പ്രവേശിക്കുന്നതുപോലെ എന്തിനെയൊക്കെ കാമ്യങ്ങളായി ലോകം കരുതുന്നുവോ അതു മുഴുവന് വിജ്ഞാനിയില് അങ്ങോട്ടു പോയിച്ചേരുകയാണെന്നു സ്വാമി ചിദാനന്ദ പുരി വിശദീകരിച്ചു. കോഴിക്കോട് ധര്‍മപ്രഭാഷണ പരമ്പരയുടെ സമാപനദിവസം ഭഗവദ് ഗീത രണ്ടാമധ്യാത്തിലെ അവസാനത്തെ മൂന്നു ശ്ലോകങ്ങളെ അധികരിച്ചു സ്ഥിതപ്രജ്ഞലക്ഷണം വ്യാഖ്യാനിക്കുകയായിരുന്നു അദ്ദേഹം.\nസമുദ്രമാപഃ പ്രവിശന്തി യദ്വത്,\nതദ്വത് കാമാ യം പ്രവിശന്തി സര്‍വേ,\nസ ശാന്തിമാപ്‌നോതി ന കാമകാമീ. 70\nസമുദ്രം ആപഃ പ്രവിശന്തി യദ്വത്\nതദ്വത് കാമാഃ യം പ്രവിശന്തി സര്‍വ്വേ\nസഃ ശാന്തിം ആപ്‌നോതി ന കാമകാമീ 70\nതീര്‍ത്തും നിറഞ്ഞും അചലപ്രതിഷ്ഠിതമായുമുള്ള സമുദ്രത്തെ എപ്രകാരമാണോ മുഴുവന് ജലപ്രവാഹങ്ങളും പ്രാപിക്കുന്നത,് അതേ പ്രകാരം യാതൊരാളെ സര്‍വ്വകാമങ്ങളും പ്രവേശിക്കുന്നുവോ അയാള് ശാന്തിയെ പ്രാപിക്കുന്നു, അല്ലാതെ കാമങ്ങളെ കാമിക്കുന്നവന് ശാന്തിയെ പ്രാപിക്കുന്നില്ല.\nവിഹായ കാമാന് യഃ സര്‍വാന്,\nസ ശാന്തിമധിഗച്ഛതി. 71\nവിഹായ കാമാന് യഃ സര്‍വ്വാന്\nപുമാന് ചരതി നിസ്പൃഹഃ\nസഃ ശാന്തിം അധിഗച്ഛതി 71\nയാതൊരു മനുഷ്യനാണോ എല്ലാ കാമങ്ങളെയും ഒഴിവാക്കിയിട്ട് നിഃസ്പൃഹനും നിര്‍മ്മമനും നിരഹങ്കാരനുമായി കഴിയുന്നത് അയാള് ശാന്തിയെ പ്രാപിക്കുന്നു.\nഏഷാ ബ്രാഹ്മീ സ്ഥിതിഃ പാര്‍ഥ,\nനൈനാം പ്രാപ്യ വിമുഹ്യതി,\nഏഷാ ബ്രാഹ്മീ സ്ഥിതിഃ പാര്‍ത്ഥ\nന ഏനാം പ്രാപ്യ വിമുഹ്യതി\nസ്ഥിത്വാ അസ്യാം അന്തകാലേ\nഅപി ബ്രഹ്മനിര്‍വ്വാണം ഋച്ഛതി 72\nഅല്ലയോ അര്‍ജുന! എന്നാല് പറയപ്പെട്ട ഈ സ്ഥിതി ബ്രാഹ്മീസ്ഥിതിയാണ്. ഇതിനെ പ്രാപിച്ചാല്‍പ്പിന്നെ മോഹിക്കുകയില്ല. അവസാനകാലത്തിലെങ്കിലും ഈ സ്ഥിതിയില് നിലകൊണ്ടാല് ബ്രഹ്മനിര്‍വ്വാണത്തെ നേടുന്നു.\nഎല്ലാ പ്രകാരത്തിലും നിറഞ്ഞിരിക്കുന്ന സമുദ്രം; ഇനി നിറയാന് വയ്യ എന്ന നിലയിലുള്ള സമുദ്രം. ഒരു ചലനവുമില്ലാതെ സ്ഥിതിചെയ്യുകയാണത്. കാറ്റും കോളുമൊക്കെ കരഭാഗത്തേ ഉള്ളൂ. അത്തരമൊരു സമുദ്രം ആരെയും അങ്ങോട്ടുപോയി തന്നിലേക്കു ക്ഷണിക്കുന്നില്ല. ഒരു പുഴയെയും വരൂ, വരൂ എന്നു മാടിവിളിക്കുന്നില്ല. അത്തരം സമുദ്രത്തില് ജലശാരികളൊക്കെ പ്രവേശിക്കുകയാണ്. പുഴകളാകട്ടെ, അതിവേഗം ഒഴുകുകയാണു സമുദ്രത്തില് ചെന്നുചേരാന്. സമര്‍പ്പിതമാകുന്നതിനായി ഓടുകയാണു പുഴകള്. സമുദ്രത്തിന്റെ ഭാഗമാകുംമുമ്പ് പുഴകള്‍ക്കു പേരും സ്വഭാവവുമൊക്കെ ഉണ്ടായിരുന്നു. എന്നാല് സമുദ്രത്തിലെത്തുന്നതോടെ അതൊക്കെ ഇല്ലാതാകുന്നു. ഇപ്രകാരം, സകല കാമങ്ങളും വിജ്ഞാനിയിലേക്ക് അങ്ങോട്ടുപോയിച്ചേരുന്നു. വിജ്ഞാനി ധനം വേണമെന്ന് ഇച്ഛിച്ചാല് ധനം വന്നുചേരും; സ്ത്രീയെ ഇച്ഛിച്ചാല് സ്ത്രീ വന്നുചേരും; ലോകത്തെ ഇച്ഛിച്ചാല് അതും വന്നുചേരും. ലോകം കാമ്യവസ്തുക്കളായി കാണുന്നവയൊന്നും പക്ഷേ, വിജ്ഞാനിയെ ആകര്‍ഷിക്കുന്നില്ല. എന്തൊക്കെ ലഭിച്ചാലും വിജ്ഞാനിക്ക് ഒരു മാറ്റവും ഉണ്ടാകുന്നില്ല. സാധകന് ആത്മസാക്ഷാത്കാരം ആഗ്രഹിക്കുന്നു. പക്ഷേ, വിജ്ഞാനിക്ക് ഒന്നും ആഗ്രഹിക്കാനില്ല.\nസര്‍വ ദ്വന്ദ്വങ്ങളില്‍നിന്നുമുള്ള വിമുക്തിയാണു ശാന്തി. സുഖം വേണമെങ്കില് ശാന്തി നേടണം. കാമകാമി അഥവാ, കാമത്തെ കാമിക്കുന്നവന് ഒരിക്കലും ശാന്തിയെ പ്രാപിക്കില്ല. നാം നമ്മില് പരിമിതത്വം കല്‍പിക്കുന്നിടത്തോളം ശാന്തി ലഭിക്കില്ല.\nശാന്തി ലഭിക്കണമെങ്കില് പൂര്‍ണാത്മബോധത്തിലേക്ക് ഉയരാന് കഴിയണം. ഇതിനു മാര്‍ഗം ഉപദേശിക്കുന്നുണ്ടെങ്കില് മാത്രമേ സനാതനധര്‍മ ശാസ്ത്രത്തിന് അര്‍ഥവും പ്രസക്തിയും ഉള്ളൂ. വൈകാരിമായി ഉയര്‍ന്നാല് മാത്രമേ എന്റേത് എന്റേതെന്ന ഭാവത്തെയും ദ്വന്ദ്വഭാവങ്ങളെയും കാമങ്ങളെയും അതിക്രമിക്കാന് സാധിക്കൂ എന്നും അവസാനദിവസത്തെ പ്രഭാഷണത്തില് സ്വാമി ചിദാനന്ദ പുരി വിശദീകരിച്ചു.


കശ്മീരില് ഏറ്റുമുട്ടല് രൂക്ഷം;4നുഴുഞ്ഞുകയറ്റക്കാരും സൈനികരും മരിച്ചു | Roundup Kerala\nHome National കശ്മീരില് ഏറ്റുമുട്ടല് രൂക്ഷം;4നുഴുഞ്ഞുകയറ്റക്കാരും സൈനികരും മരിച്ചു\nകശ്മീരില് ഏറ്റുമുട്ടല് രൂക്ഷം;4നുഴുഞ്ഞുകയറ്റക്കാരും സൈനികരും മരിച്ചു\nശ്രീനഗര്: ജമ്മു കശ്മീരില് കഴിഞ്ഞ പന്ത്രണ്ടു മണിക്കൂറിനിടെ സൈനികരും ഭീകരരും രൂക്ഷമായ ഏറ്റമുട്ടലില്. കുപ്‌വാര ജില്ലയില് നുഴഞ്ഞു കയറ്റക്കാരുമായുണ്ടായ ഏറ്റുമുട്ടലില് നാല് സൈനികര് കൊല്ലപ്പെട്ടു. നാല് നുഴഞ്ഞു കയറ്റക്കാരെ സൈന്യം വധിച്ചു. നൗഗാം സെക്ടറില് ശനിയാഴ്ചയാണ് ഏറ്റുമുട്ടല് ആരംഭിച്ചത്.\nനിയന്ത്രണരേഖ വഴി ആയുധധാരികളായ തീവ്രവാദിസംഘം നുഴഞ്ഞുകയറാന് ശ്രമിക്കുന്നതായി രഹസ്യവിവരം ലഭിച്ച സൈന്യം മേഖലയില് തിരച്ചില് നടത്തുകയായിരുന്നു. ഇതിനിടയില് സൈന്യത്തിനുനേരെ തീവ്രവാദികള് വെടിയുതിര്‍ത്തു. ഇതിന് സൈന്യം ശക്തമായ തിരിച്ചടിയും നല്‍കി.\nകൂടുതല് സൈനികരെ മേഖലയിലേക്ക് അയച്ചിട്ടുണ്ടെന്ന് പ്രതിരോധ വകുപ്പിന്റെ വക്താവ് കേണല് രാജേഷ് കാലിയ അറിയിച്ചു. അതേസമയം കശ്മീര് പ്രശ്‌നത്തില് ബിജെപി സര്‍ക്കാര് ശാശ്വതമായ പരിഹാരം കാണുമെന്ന് കേന്ദ്ര ആഭ്യന്ത്രര മന്ത്രി രാജ്‌നാഥ് സിങ് പ്രസ്താവിച്ചു.\nPrevious articleഇന്ത്യൻ പ്രീമിയർ ലീഗ് പത്താം എഡിഷനിൽ കിരീടം മുംബൈയ്ക്ക്\nNext articleതെരുവുനായക്കൂട്ടം 45കാരനെ കടിച്ചുകൊന്നു


'ആ വിനയം കണ്ടുപഠിക്കണം'; പ്രണവിന്‍റെ ആദ്യ നായിക മനസുതുറക്കുന്നു\nലൊക്കേഷനില് കാരവാനിലിരുന്ന് മാത്രം ഭക്ഷണം കഴിക്കുന്ന താരങ്ങള് നിലത്തിരുന്ന് ഒരു മടിയുമില്ലാതെ മറ്റുള്ളവര്‍ക്കൊപ്പം ഭക്ഷണം കഴിക്കുന്ന അപ്പുവിനെ മാതൃകയാക്കണമെന്നും സായ\nKochi, First Published Jan 22, 2019, 7:07 PM IST\nകൊച്ചി: മലയാള വെള്ളിത്തിരയുടെ പ്രിയ നായകന് മോഹന്‍ലാലിന്‍റെ മകന് പ്രണവ് നായകനാകുന്ന രണ്ടാമത്തെ ചിത്രം തീയറ്ററുകളിലേക്ക് എത്തുകയാണ്. ആദ്യ ചിത്രം ആദിയില് പ്രണവിന് നായിക ഉണ്ടായിരുന്നില്ല. എന്നാല് ഇരുപത്തിയൊന്നാം നൂറ്റാണ്ടിലൂടെ സായ ഡേവിഡ് പ്രണവിന്‍റെ ആദ്യ നായികയായെത്തുകയാണ്.\nചിത്രത്തില് അഭിനയിക്കുന്നതിലെ സന്തോഷവും പ്രണവിനൊപ്പമുള്ള ആനന്ദ നിമിഷങ്ങളെക്കുറിച്ചും വിവരിക്കാന് സായക്ക് നൂറു നാവാണ്. താരജാഡകള് ഒട്ടുമേയില്ലാത്ത നടനാണെന്ന് സായ സാക്ഷ്യപ്പെടുത്തുന്നു. പ്രണവിന്‍റെ ഓമനപ്പേരായ അപ്പു എന്ന് തന്നെയാണ് സായയും വിളിക്കുന്നത്. ഷൂട്ടിംഗ് ലൊക്കേഷനില് ആരും മാതൃകയാക്കേണ്ട വ്യക്തിത്വമാണ് പ്രണവിന്‍റേതെന്നാണ് സായ പറയുന്നത്.\nപ്രണവിനെക്കുറിച്ച് നേരത്തെ തന്നെ കേട്ടിട്ടുണ്ടെങ്കിലും ലൊക്കേഷനില് വച്ചാണ് പരിചയപ്പെടുന്നത്. ആദ്യം ടെന്‍ഷന് ഉണ്ടായിരുന്നെങ്കിലും പിന്നീട് നല്ല സുഹൃത്തുക്കളായി മാറി. പ്രണവില് നിന്ന് ഒരുപാട് കാര്യങ്ങള് പഠിക്കാന് സാധിച്ചെന്നും ആദ്യ നായിക പറയുന്നു. ലൊക്കേഷനില് കാരവാനിലിരുന്ന് മാത്രം ഭക്ഷണം കഴിക്കുന്ന താരങ്ങള് നിലത്തിരുന്ന് ഒരു മടിയുമില്ലാതെ മറ്റുള്ളവര്‍ക്കൊപ്പം ഭക്ഷണം കഴിക്കുന്ന അപ്പുവിനെ മാതൃകയാക്കണമെന്നും സായ വിവരിക്കുന്നു.\nറേച്ചൽ ഡേവിഡ് എന്ന സായ അഭിനയിക്കുന്ന രണ്ടാമത്തെ ചിത്രമാണ് ഇരുപത്തിയൊന്നാംനൂറ്റാണ്ട്. ആദ്യ ചിത്രമായ ഒരൊന്നൊന്നര പ്രണയകഥ ഇനിയും തീയറ്ററുകളിലെത്തിയിട്ടില്ല. രണ്ടാമത്തെ ചിത്രത്തിലെത്തുന്പോള് പ്രണവിന്‍റെ ആദ്യ നായികയാകാന് സാധിച്ചത് സന്തോഷം പകരുന്നതാണെന്ന് സായ പറയുന്നു.\nLast Updated Jan 22, 2019, 7:10 PM IST\nപ്രണവിന്‍റെ വിനയം കണ്ടുപഠിക്കണം\nപ്രണവിന്‍റെ ആദ്യ നായിക മനസ്തുറക്കുന്നു\nപ്രണവിന്‍റെ ആദ്യ നായിക\nZaya David on pranav mohanlal


Kasaragodvartha | വി.വി.എസിന് സെഞ്ച്വറി; പരമ്പര സമനിലയില്\n18th December 2017 08:20:30 PM\nവി.വി.എസിന് സെഞ്ച്വറി; പരമ്പര സമനിലയില്\nകൊളംബൊ: ശ്രീലങ്കക്കെതിരായ മൂന്നാം ടെസ്റ്റില് വി.വി.എസ് ലക്ഷ്മണിന്റെ(103) സെഞ്ച്വറിയുടെ മികവില് ഇന്ത്യയ്ക്ക് ജയം. നാലാം ദിനം 53ന് മൂന്ന് വിക്കറ്റെന്ന നിലയില് കളി അവസാനിപ്പിച്ച ഇന്ത്യയ്ക്ക് തുടക്കത്തിലേ നൈറ്റ് വാച്ച്‌മാനായി ഇറങ്ങിയ ഇശാന്ത് ശര്‍മ്മയുടെ വിക്കറ്റ് നഷ്ടമായി. തുടര്‍ന്നെത്തിയ ലക്ഷ്മണും സച്ചിനും(54) ചേര്‍ന്നാണ് വന് തകര്‍ച്ചയില് നിന്നും ഇന്ത്യയെ കരകയറ്റിയത്. 109 റണ്‍സാണ് ഈ അഞ്ചാം വിക്കറ്റ് കൂട്ടുകെട്ടിന്റെ സമ്പാദ്യം.\nസച്ചിന് പുറത്തായ ശേഷമെത്തിയ സുരേഷ് റൈന ലക്ഷമണ് മികച്ച പിന്തുണ നല്‍കി. 46 പന്തില് നിന്ന് 41 റണ്‍സെടുത്ത റൈന പുറത്താകാതെ നിന്നു. മുരളി വിജയ് 27 റണ്‍സ് നേടി. മറ്റു ബാറ്റ്സ്മാന്‍മാരാരും രണ്ടക്കം കടന്നില്ല.\nശ്രീലങ്കയ്ക്ക് വേണ്ടി രണ്‍ദീവ് അഞ്ച് വിക്കറ്റുകള് വീഴ്ത്തി. പരമ്പര സമനിലയിലായതോടെ ഇന്ത്യ ഒന്നാം റാങ്ക് ഭദ്രമാക്കി\nസ്കോര്, ശ്രീലങ്ക: 425&267. ഇന്ത്യ: 436&258/5.\n07th August 2010 02:58:41 PM


Madonna Sebastian About her lip-lock scenes | സിനിമയില് അന്യപുരുഷനെ ചുംബിക്കാനും ആലിംഗനം ചെയ്യാനും കിടക്ക പങ്കിടാനും ഞാന് ഒരുക്കമല്ല: മഡോണ | Mangalam\nWednesday, April 24, 2019 Last Updated 11 Min 49 Sec ago English Edition\nസിനിമയില് അന്യപുരുഷനെ ചുംബിക്കാനും ആലിംഗനം ചെയ്യാനും കിടക്ക പങ്കിടാനും ഞാന് ഒരുക്കമല്ല: മഡോണ\nമലയാളം, തമിഴ്, തെലുങ്ക്, കന്നട ചിത്രങ്ങളില് മികവ് തെളിയിച്ച നടിയാണ് പ്രേമത്തിലൂടെ മലയാളികളുടെ മനം കവര്‍ന്ന മഡോണ സെബാസ്റ്റ്യന്. പ്രേമത്തിനു ശേഷം ദിലീപിനൊപ്പം കിങ്ങ് ലയറിലാണ് മഡോണ വേഷമിട്ടത്. ഇബ്ലീസ് എന്ന ചിത്രത്തിലൂടെയാണ് വീണ്ടും നടി മലയാളസിനിമയിലേക്കു തിരിച്ചു വരുന്നത്.\nസിനിമാലോകത്തില് മഡോണയെപ്പറ്റി പല ഗോസിപ്പുകളും ഈ ചുരുങ്ങിയ കാലയളവില് ഉയര്‍ന്നു വന്നു. തന്നെക്കുറിച്ച് കുറച്ചു കാലങ്ങളായി കേള്‍ക്കുന്ന ഇത്തരം ഗോസിപ്പുകളോട് പ്രതികരണവുമായി എത്തിയിരിക്കുകയാണ് നടി. ഒരു ഓണ്‍ലൈന് മാധ്യമത്തിനു നല്‍കിയ അഭിമുഖത്തിനിടയ്ക്കാണ് നടി തനിക്കെതിരേ ഉയര്‍ന്ന ആരോപണങ്ങള്‍ക്കു മറുപടിയായി തുറന്നു പറച്ചില് നടത്തിയത്. സിനിമയില് യാദൃശ്ചികമായി എത്തിപ്പെട്ടതാണെങ്കിലും സ്വകാര്യജീവിതത്തില് അങ്ങനെ മാറ്റങ്ങളൊന്നും വന്നിട്ടില്ലെന്നും നടി പറയുന്നു.\nഞാന് അഭിനയിച്ച പല ചിത്രങ്ങളിലും നായകന്‍മാരെ ചുംബിക്കുന്ന രംഗങ്ങളുണ്ടാവാറുണ്ട്. കഥയ്ക്ക് അനുയോജ്യമായതു കൊണ്ട് ചെയ്യണമെന്നു പലരും നിര്‍ബന്ധം പിടിക്കാറുണ്ട്. എന്നാല് ഞാനതിനു വഴങ്ങാറില്ല. ചുംബനരംഗങ്ങളില് അഭിനയിക്കില്ലെന്നു തുറന്നു പറയാറുണ്ട്. സിനിമക്കു വേണ്ടിയല്ലേ ചെയ്തു കൂടേ എന്നു പലരും ചോദിക്കാറുമുണ്ട്. അഭിനയമെന്നു കരുതി അന്യപുരുഷനെ ആലിംഗനം ചെയ്യാനും കിടക്ക പങ്കിടാനും വൃത്തികേടുകള് കാണിക്കാനും ഞാന് ഒരുക്കമല്ലെന്നു വ്യക്തമായി പറയാറുണ്ട്. തമിഴില് ഇപ്പോള് തിരക്കായി തുടങ്ങി. മലയാളത്തില് നിന്നും അവസരങ്ങള് വരാറുണ്ടെന്നും സെലക്ടീവായി തന്നെയാണ് സിനിമകള് ചെയ്യുന്നതെന്നും മഡോണ വ്യക്തമാക്കി.\n'സിനിമയെ മാത്രം ആശ്രയിച്ച് ജീവിക്കുന്ന ആളല്ല, പെട്രോള് പമ്പില് പെട്രോള് അടിച്ചായാലും ജീവിക്കും'; മഡോണ സെബാസ്റ്റ്യന്


ഇന്നേക്ക് ഏഴാം നാൾ -5| Malayalam Romance Story | Sabitha Riyas\nഇന്നേക്ക് ഏഴാം നാൾ - 5\nMalayalam Story : #92 Malayalam Story Romance : #29\ndeath love romance wife questions lover crime thriller answers investigation\nപത്തരമണിയായി. ഖദീജയ്ക്ക് പിണങ്ങാൻ ഇന്നത്തേക്കിനി മറ്റൊരു കാരണവും വേണ്ട. കേരള കേഡറിലേക്ക് ഒരു മാറ്റം ഒരിക്കലും ഞാൻ ആഗ്രഹിച്ചിരുന്നില്ല. എന്നിട്ടും വരേണ്ടി വന്നു.\nസിനിമയിൽ മാത്രമല്ല കർണാടക രാഷ്ട്രീയത്തിലും മക്കൾ ഭരണമാണ് നടമാടുന്നത്. മൈസൂർ കൊട്ടാരം കാണാൻ കോയമ്പത്തൂർ ഗവണ്മെന്റ് എഞ്ചിനീയറിങ് കോളേജിൽ നിന്നു വന്ന വിദ്യാർത്ഥിനികളുടെ സംഘത്തിൽ ഉണ്ടായിരുന്നൊരു പെൺകുട്ടിയെ കഞ്ചാവിന്റെ ലഹരിയിൽ, അധികാരത്തിന്റെ ഹുങ്ക് പ്രകടമാക്കി കൊണ്ടു പരസ്യമായി കടന്നു പിടിച്ചു ചുംബിച്ച പൊതുമരാമത്തു മന്ത്രിയുടെ മകനെ അന്നത്തെ രാത്രിയിൽ മുഴുവനും പോലീസ് വാനിനുള്ളിൽ ലോക്ക് ചെയ്തിട്ട് മൈസൂർ നഗരത്തിനു ചുറ്റും ഞാൻ പ്രദക്ഷിണം വച്ചു...\nപിറ്റേന്ന് പുലർച്ചയോടെ തിരികെ എസ്സ്. പി ഓഫീസിൽ എത്തിയപ്പോൾ മേശപ്പുറത്ത് എനിക്കുള്ള പാരിതോഷികം കടലാസ്സിൽ അച്ചടിച്ചു ഭരണസിരാകേന്ദ്രത്തേ അടക്കി വാഴുന്ന മുടിചൂടാമന്നന്മാർ സമ്മാനിച്ചിരുന്നു.\nസത്യത്തിൽ ഒരു ചേഞ്ച് ഞാനും ആഗ്രഹിച്ചിരുന്നു. പക്ഷേ അത് കേരളത്തിലേക്കായിരുന്നില്ല. എന്തായാലും കിട്ടിയത് കിട്ടി... മന്ത്രിയോടും മകനോടും കടിച്ചാൽ പൊട്ടാത്ത ഡയലോഗ് പറഞ്ഞു ചീപ്പ് ഷൈനിങ്ങിനു ഒന്നും ശ്രമിക്കാതെ കിട്ടിയ ഉപഹാരത്തിനു നന്ദിയും പറഞ്ഞു ഞാൻ ഗസ്റ്റ് ഹൌസിലേക്ക് ചെന്നു സാധനങ്ങൾ എല്ലാം കെട്ടിപ്പെറുക്കി ഈ കാറിൽ കുത്തിനിറച്ചു നേരെ അറബിക്കടലിന്റെ റാണിയുടെ അരികിലേക്ക്, കൊച്ചിയിലേക്ക് വച്ചു പിടിച്ചു. ഈ കബീറിന്റെ മാത്രം സ്വന്തമായ ബീഗം ഖദീജയുടെ അരികിലേക്ക്. കുറേ നാളായി എന്നെ ഒറ്റയ്ക്ക് കിട്ടാറില്ല എന്നുള്ള അവളുടെ പരിഭവത്തിനു ഇതോടെ എന്തായാലും അറുതിയാകുമല്ലോ.\nപ്രണയം എന്ന പദത്തിന്റെ നാനാർത്ഥങ്ങൾ തിരിച്ചറിഞ്ഞ കാലം മുതൽ അവൾ എനിക്ക് കൂട്ടിനുണ്ട്. എന്റെ ബീവി എന്ന പദത്തിലേക്ക് അവളെ ഞാൻ കൈപിടിച്ച് കൂടെ കൂട്ടിയിട്ടു ഇന്നേക്ക് പത്തു വർഷം പിന്നിട്ടിരിക്കുന്നു. ഇന്നും ഞങ്ങൾ തമ്മിലുള്ള പ്രണയത്തിന്റെ തീവ്രത ഏറിയിട്ടേയുള്ളു. ദിനരാത്രങ്ങൾ പിന്നിടുമ്പോൾ വീര്യമേറുന്ന മുന്തിരി വീഞ്ഞിനെ പോലെ... ഖദീജയെന്ന ആ മുന്തിരിച്ചാറിന്റെ വീര്യം എന്നെ എന്നും മത്തുപിടപ്പിച്ചിരുന്നു … അവളുടെ പ്രണയം എന്നിൽ എന്നും വീഞ്ഞുപോലെ നുരഞ്ഞുപൊന്തി... അവളുടെ വാക്കുകൾ തുലാമഴ പോലെ എന്നും എനിക്ക് മീതേക്ക് തിമിർത്തു പെയ്‍തിരുന്നു. ഖദീജയുടെ സ്നേഹം തരിശായി കിടന്നിരുന്ന എന്റെ ജീവിതത്തിൽ പ്രതീക്ഷകളുടെ വിത്തുപാകി... മുളച്ചു തുടങ്ങിയ നാമ്പുകളെ മുന്തിരി വള്ളികളായി മാറ്റി അവൾ എന്നിൽ പടർത്തി… ആ മുന്തിരി വള്ളികൾ തളിർത്തു പൂവിട്ടു കായ്ച്ചു. എന്നോടുള്ള അടങ്ങാത്ത അവളുടെ പ്രണയത്തേ വീര്യമേറിയ മുന്തിരി വീഞ്ഞായി മാറ്റി എനിക്ക് പകർന്നു നൽകാനായി തന്റെ ഹൃദയമാകുന്ന വീഞ്ഞകോപ്പയ്ക്കുള്ളിൽ നിറയെ പ്രണയമെന്ന വീര്യമേറിയ ആ മുന്തിരി വീഞ്ഞ് നിറച്ചു വച്ചു ബീഗം എന്നെ കാത്തിരുന്നു ... മണ്ണിനടിയിൽ അവൾ സൂക്ഷിച്ചുവച്ചിരുന്നു... പാകമായപ്പോൾ അവളെനിക്കത് പകർന്നു തന്നു ... പത്തു വർഷം കടന്നു പോയിട്ടും ആ വീഞ്ഞിനും, അവൾക്ക് എന്നോടുളള പ്രണയത്തിനും ഇന്നും വീര്യമേറുന്നതേയുള്ളൂ... കടും ചുവപ്പിൽ ചവർപ്പു കലർന്ന ആ വീഞ്ഞിന്റെ ലഹരിയെക്കാൾ നാണം നിറഞ്ഞു തുളുമ്പുന്ന ഖദീജയുടെ മിഴികളുടെ പിടപ്പ് എന്നെ ഓരോ നിമിഷവും മത്തു പിടിപ്പിക്കുന്നു...\nഖദീജയുടെ ഓർമ്മകളിൽ അയാളുടെ മുഖമൊന്നു തെളിഞ്ഞു. പുതിയ നിയമനം തൃശൂർ ക്രൈം ബ്രാഞ്ചിൽ ACP ആയിട്ടാണ്. ജോയിൻ ചെയ്യാൻ മൂന്നു ദിവസത്തെ സമയമുണ്ട്. ഓഡിറ്റിങ് ആയതിനാൽ ബാങ്കിൽ നിന്ന് ലീവ് എടുക്കാൻ കഴിയില്ല എന്നാണ് രാവിലെ വിളിച്ചപ്പോൾ ഖദീജ പറഞ്ഞത്. അത് എന്തായാലും നന്നായി ആറു മാസങ്ങളായി എന്റെ ഉറക്കം കെടുത്തുന്ന ഒരു ചോദ്യമുണ്ട്. ആ ചോദ്യത്തിന് ഉത്തരം തേടാൻ സമയമായി.\nറബേക്ക എലിസബത്ത് തരകൻ... നാളത്തെ പകൽ അവസാനിക്കുന്നതിനു മുൻപ് ഞാൻ നിന്റെ അരികിലെത്തും. എന്റെ മനസ്സിനെ അലട്ടിയിരുന്ന ഉത്തരം, കൂടിവായിക്കാൻ കഴിയാത്ത ഒരുപാട് ചോദ്യങ്ങളും; അവയ്ക്കുള്ള നേരായ ഉത്തരങ്ങളും തേടി ഞാൻ നിന്റെ അരികിൽ എത്തും .\nസ്വർണ്ണഫലകത്തിൽ "നൂർ " എന്ന് കറുത്ത അക്ഷരങ്ങൾ മിന്നി തിളങ്ങുന്നൊരു ആഡംബര ഫ്ലാറ്റ് സമുച്ഛയത്തിന്റെ കൂറ്റൻ ഗേറ്റ് കടന്നു കബീർ മുഹമ്മദിന്റെ കറുത്ത ഡസ്റ്റർ കാർ സെക്യൂരിറ്റി റൂമിനു അരികിലായുള്ള അയാളുടെ പാർക്കിംഗ് ലോട്ടിലേക്ക് ചെന്നു നിന്നു. ഡോർ തുറന്നു പുറത്തേക്ക് ഇറങ്ങിയതും റംസാൻ നിലാവൊളിപോലെ അപാർട്മെന്റ് സമുച്ഛയത്തിന്റെ A ബ്ലോക്കിനരുകിലെ മെയിൻ എൻട്രസിനു മുൻപിൽ കെയർടേക്കറുമായി എന്തോ സംസാരിച്ചു നിൽക്കുന്ന വീര്യമേറിയ മുന്തിരി വീഞ്ഞിനെ, എന്റെ ബീഗം ഖദീജയെ ഞാൻ കണ്ടു. ചിരിയോടെ കാറിന്റെ ബാക്ക് ഡോർ ഓപ്പൺ ചെയ്തു ഞാൻ ബാഗുകൾ പുറത്തേക്ക് എടുത്തു വച്ചു. പെട്ടന്ന് എന്റെ അരികിൽ കൊലുസിന്റെ കിലുക്കം കേട്ടു. തിരിഞ്ഞു നോക്കാതെ ചിരിയോടെ ഡിക്കി ക്ലോസ് ചെയ്തു റിമോട്ട് കീ ഉപയോഗിച്ച് ഞാൻ കാർ ലോക്ക് ചെയ്തു\nഅവൾക്ക് നേരെ തിരിഞ്ഞു കുസൃതിയോടെ ചോദിച്ചു.\n"ഞാൻ വരാൻ ഒരുപാട് താമസിച്ചോ? "\n"ഇല്ല....ഇന്ന് എന്തായാലും കുറച്ചു നേരത്തെയാണ് എന്ന് തോന്നുന്നു."\n"Marvelous... ഖദു എന്താണ് ഈ സൗന്ദര്യത്തിന്റെ രഹസ്യം? വർഷങ്ങൾ കടന്നു പോകുന്തോറും നീ ചെറുപ്പമായി വരുന്നു... ഞാൻ വയസ്സനും.'\nമറുപടിയായി ഖദീജ ചിരിച്ചതേയുള്ളു.\n"ഈ പോലീസുകാരന്മാർ മൊത്തത്തിൽ മുരടന്മാരാണ് എന്നുള്ള എന്റെ അഭിപ്രായം മാറാൻ കാരണം കബീറാണ്. എന്നാൽ പോയാലോ? ബാക്കി പഞ്ചാര ഫ്ലാറ്റിൽ ചെന്നിട്ട്. "\nഞാൻ നിലത്തു വച്ചിരുന്ന ബാഗുകൾ എടുത്തു കൊണ്ട് എന്റെ വലതു കൈത്തണ്ടയിൽ തന്റെ ഇടതു കൈ ചുറ്റി പിടിച്ചു ഖദീജ ഫ്ലാറ്റിനു നേർക്ക് നടന്നു. സമയം രണ്ടുമണി. പ്രണയം രതിയുമായി കൂടിക്കലർത്തി മുന്തിരി വീഞ്ഞിനേക്കാൾ വീര്യമേറിയ ലഹരിയായി എന്റെ സിരകളിലേക്ക് പകർന്ന് നൽകി ഖദു ഉറക്കമായി എന്ന് തോന്നുന്നു. ഞാൻ ഉറങ്ങിയിരുന്നില്ല. ആലോചിക്കുകയായിരുന്നു. പെട്ടെന്ന് ഖദീജ മുഖം എന്റെ കഴുത്തിനടിയിലേക്ക് ചേർത്ത് വച്ചു ചോദിച്ചു.\n"എന്നെ എപ്പോഴും ഓർക്കാറുണ്ടോ കബീർ?"\nഞാൻ ഞെട്ടിപ്പോയി. ഖദീജ ഉറങ്ങിയിരുന്നു എന്നാണ് ഞാൻ കരുതിയിരുന്നത്. നിശബ്ദനായി ചിരിച്ചു കൊണ്ടു ഞാൻ അവളെ ആലിംഗനം ചെയ്തു.\n"ഓർക്കാതിരിക്കാൻ ഞാൻ നിന്നെ മറന്നിട്ടു വേണ്ടേ? ഓരോ നിമിഷവും എന്റെ ഹൃദയം മിടിക്കുന്നത് നിന്നെയോർത്താണ് ഖദു."\n"പെട്ടെന്ന് ഒരു ദിവസം ഞാൻ മരിച്ചാലോ?"\nഖദീജ വളെരെ നിഷ്കളങ്കമായി ചോദിച്ചു. പെട്ടെന്നുണ്ടായോരു ആവേശത്തിൽ ഞാൻ അവളെ ഇറുകെ പുണർന്നു പറഞ്ഞു.\n"നീ കൂട്ടിനില്ലാത്ത ഈ ലോകത്ത് ഞാൻ പിന്നീട് തനിയെ ജീവിക്കുമെന്ന് നിനക്ക് തോന്നുന്നുണ്ടോ ബീവി? എനിക്ക് നീ മാത്രമല്ലെടീ ഉള്ളത്? "\nപറഞ്ഞു നിർത്തിയതും പെട്ടെന്ന് എന്റെ തലച്ചോറിൽ കൂടി ഒരു മിന്നൽ പാഞ്ഞു. റബേക്കയുടെ കല്ലറയുടെ മീതെ മരിച്ചു കിടന്നിരുന്ന ഗോവർധന്റെ മുഖം എന്റെ മനസിലേക്ക് ഓടി വന്നു. ഖദീജയുടെ അപ്രതീക്ഷിതമായി ഉള്ള ആ ചോദ്യം ശ്രവിച്ചു അയാളുടെ മനസ്സ് ഒരു നിമിഷം പതറിയിരുന്നുവെങ്കിലും കുറച്ചു നാളായി തന്നെ അലട്ടിയിരുന്ന ചോദ്യങ്ങളിൽ ഒന്നിന് ഉത്തരം ലഭിച്ച സന്തോഷത്തിൽ കബീർ ഖദീജയെ തന്റെ മാറോടു ചേർത്ത് പിടിച്ചു നെറുകയിൽ അരുമയായി ഉമ്മ വച്ചു.\nപതിയെ ഇരുവരും ഉറക്കത്തിലേക്ക് വഴുതി വീണു. ഉറക്കം വരാതെ കൂട്ടിയും കിഴിച്ചും,നേരം പുലരാനായി ചുവരിലെ ക്ലോക്കിന്റെ സൂചികളുടെ ചലനം നോക്കിയും ചിലവിട്ട ഒരുപാടു രാത്രികൾക്ക് ശേഷം കബീർ ഇന്നത്തെ രാത്രിയിൽ ഗാഢനിദ്രയിലാഴ്ന്നു. നാളത്തെ പകൽ അയാൾക്കായി കാത്തുവച്ചിരുന്ന ഒരായിരം ഉത്തരങ്ങൾ ചോദ്യങ്ങളായി മാറുമെന്നറിയാതെ... തനിക്ക് മുന്നിൽ ക്രിസ്റ്റഫർ മാത്തൻ തര്യൻ ഒരു മഹാമേരുവിനെ പോലെ പടർന്നു പന്തലിച്ചു നിൽക്കുന്ന കാര്യം കബീർ ആ നൊടി നിനച്ചു പോലുമില്ലായിരുന്നു...\nഗാർഡൻ ലൈറ്റുകളുടെ മങ്ങിയ വെളിച്ചത്തിൽ തിളങ്ങിക്കിടക്കുന്ന റബേക്കയുടെ കല്ലറയിലേക്ക് ഉറ്റു നോക്കി നിന്നിരുന്ന ആ യുവാവിന്റെ മിഴികൾ എന്തിനെന്നറിയാതെ ഈറനണിഞ്ഞിരുന്നു.\n"ഇച്ചായ ... ഞാൻ പോവ്വാട്ടോ ... ഇല്ല... ഇച്ചായാ എന്നു വിളിക്കില്ല... അറിയാതെ വിളിച്ചതാണ്... ക്രിസ്റ്റി... ഇനി ഒരിക്കലും ഞാൻ ഇങ്ങോട്ട് മടങ്ങി വരില്ല... എല്ലാർക്കും എല്ലാരും ഉണ്ട്, ക്രിസ്റ്റി തന്ന ഈ മിന്നു ഒരു ഭിക്ഷയാണ് എന്നെനിക്കറിയാം എന്നാലും എന്നും എന്റെ ഒപ്പം ക്രിസ്റ്റി കാണുമെന്നു ഞാൻ വെറുതെ കരുതി... വെറും കയ്യോടെയാണ് ഞാൻ ഇവിടുന്നു ഇറങ്ങിപ്പോകുന്നത്. ക്രിസ്റ്റിയുടേതായി ഒന്നും എനിക്ക് സ്വന്തമായി ഇല്ല. എനിക്ക് കൂട്ടിനു അടുത്ത ക്രിസ്സ്മസിനുള്ളിൽ ഒരാളെ തരുമെന്ന് ക്രിസ്റ്റി വെറും വാക്ക് പറഞ്ഞതാണ് എന്ന് എനിക്കറിയാം എന്നെ പറ്റിക്കാനായി... സാരല്ല്യ. ഞാൻ പോവ്വാ കേട്ടോ... സത്യം പറഞ്ഞാൽ ക്രിസ്റ്റിയെ തനിച്ചാക്കിയിട്ട് എനിക്ക് പോകാൻ കഴിയുന്നില്ല ... എന്തിനായിരുന്നു എന്നോട് ഇങ്ങനെ...? ഞാൻ ആർക്കും ഒരു തെറ്റും ചെയ്തിട്ടില്ല... ഇച്ചായാ... ഞാൻ അങ്ങനെ വിളിക്കു... വേണേൽ എന്നെ തല്ലിക്കോ, ഈ മുറിയിൽ നിന്ന് താഴേക്ക് തള്ളിയിട്ടോ എന്നാലും എന്റെ ഇച്ചായനാണ്... ഇച്ചായാ... ഞാൻ പറയുന്നത് കേൾക്കുന്നുണ്ടോ? ഇച്ചായാ... ഞാൻ മരിച്ചാൽ എനിക്ക് അന്ത്യ ചുംബനമേകാൻ എങ്കിലും നിങ്ങൾ എന്റെ അടുക്കൽ എന്നെ തേടി വരില്ലേ? എന്റെ അനുവാദം ചോദിക്കാതെ എന്റെ നെറുകയിൽ മൃദുവായി ചുംബിക്കില്ലേ? ചിലപ്പോൾ ഞാൻ ആ ഉറക്കത്തിൽ നിന്നും ഉണർന്നു വന്നാലോ? ആ ഒരു നിമിഷം എങ്കിലും ആരും കേൾക്കാതെ എന്നോട് പറയില്ലേ ഞാൻ നിന്നെ സ്നേഹിച്ചിരുന്നു അല്ലെങ്കിൽ ഇന്നും സ്നേഹിക്കുന്നുണ്ടെന്ന്..."\nറബേക്ക മാനസിക വിക്ഷോഭം താങ്ങാതെ ഉറക്കെ വിങ്ങി വിങ്ങികരഞ്ഞു. ഏദൻതോട്ടത്തിലെ പൂന്തോട്ടത്തിൽ നിറയെ പൂത്തുനിന്നിരുന്ന വാടാമല്ലി പൂക്കളെ അലസമായി വീക്ഷിച്ചു കൊണ്ടു ജനലരുകിൽ നിന്നിരുന്ന ക്രിസ്റ്റഫറിന്റെ ഹൃദയത്തിൽ നിന്നും ഒരു നിലവിളി ഉയരുന്നുണ്ടായിരുന്നു. എന്നാൽ അയാളുടെ നാവ് പൊന്തുന്നില്ലായിരുന്നു... അയാൾ കരയുകയായിരുന്നു, എന്നാൽ ഒരു തുള്ളി ജലകണം പോലും അയാളുടെ ഇമകളെ നനച്ചില്ല. ക്രിസ്റ്റഫർ തിരിഞ്ഞു നിന്ന് തന്നെ നോക്കി വിതുമ്പിക്കരയുന്ന റബേക്കയുടെ മുഖത്തേക്ക് തന്നെ നോക്കി നിന്നു. അൽപ്പം കഴിഞ്ഞു അവളുടെ അരികിലേക്ക് നടന്നു ചെന്നു. അയാൾ അടുത്തെത്തിയതും റബേക്ക പതിയെ പറഞ്ഞു.\n"ഞാൻ പോവ്വാ കേട്ടോ... ഇനി വരില്ല... കാണില്ല... പള്ളിയിലും വരില്ല... ഹോസ്പിറ്റലിലും വരില്ല... ഇച്ചായന് എന്നെ കാണണം എന്നുണ്ടെങ്കിൽ എന്താ ചെയ്യാൻ പോകണേ?"\nക്രിസ്റ്റഫറിന്റെ മിഴികൾ അറിയാതെ നിറഞ്ഞു തുളുമ്പി. അയാൾ നെടുവീർപ്പയച്ചു. റബേക്ക ക്രിസ്റ്റഫറിന്റെ വലതു കൈത്തലം കവർന്നെടുത്ത് തന്റെ നനഞ്ഞ കവിളിലേക്ക് ചേർത്തുപിടിച്ചു. തന്റെ ഹൃദയത്തിനുള്ളിൽ ആയിരം വാൾമുനകൾ ഒരുമിച്ചു ആരോ കുത്തിയിറക്കിയപോലെ അയാൾ വിമ്മിഷ്ടപ്പെട്ടു. റബേക്ക മുഖം ഉയർത്തി ക്രിസ്റ്റിയുടെ മുഖത്തേക്ക് നോക്കി. കണ്ണുകൾ പെട്ടെന്ന് കോർത്തു. അയാൾ അവളുടെ കൈകൾക്ക് ഉള്ളിൽ നിന്നും തന്റെ കൈത്തലം വലിച്ചെടുത്ത് അവളുടെ ഇരു ചുമലിലും കൈ വച്ചു. പിണങ്ങി നിൽക്കുന്ന റബേക്കയുടെ മുഖത്തേക്ക് ക്രിസ്റ്റി സൂക്ഷിച്ചു നോക്കി. അവൾ മിഴികൾ താഴ്ത്തി നിന്നു. അയാൾ അവളെ പതിയെ ആശ്ലേഷിച്ചു. റബേക്കയുടെ കവിളിൽ ചുണ്ടുകൾ ചേർത്തതും അവൾ തളർന്നപോലെ ക്രിസ്റ്റിയുടെ ദേഹത്തേക്ക് അമർന്നു നിന്നു. ക്രിസ്റ്റി അവളുടെ മുഖം തന്റെ നേർക്ക് ബലമായി പിടിച്ചുയർത്തി. അവളുടെ കണ്ണുകളിലേക്ക് ഉറ്റു നോക്കി സാന്ദ്രമായി വിളിച്ചു.\nഅയാൾ അലിവൂറുന്ന സ്വരത്തിൽ അവളെ വിളിച്ചു.\n"ബീ... എന്റെ ആദ്യചുംബനം ഞാൻ നൽകിയത് നിനക്കാണ്... എന്റെ അന്ത്യചുംബനവും നിനക്ക് മാത്രം അവകാശപ്പെട്ടതാണ്... എന്റെ ആയുസ്സിന്റെ പുസ്തകത്തിൽ നിന്ന് ഇന്ന്... ഈ നിമിഷം എന്റെ മണവാട്ടി പടിയിറങ്ങുകയാണ്... ഇറങ്ങിയേ പറ്റു... ഈ ഞാൻ ജീവനോടെ ഉള്ളപ്പോൾ നിനക്ക് ഇനി മറ്റൊരു കൂട്ട് വേണോ ബീ..."\nപറഞ്ഞു തീരുന്നതിനു മുൻപ് അയാൾ വിതുമ്പിപ്പോയി...\n'ദുഷ്ടനാ... നിങ്ങൾ... ശരിക്കുമൊരു... ദുഷ്ടനാണ്... എന്റെ ഹിയറിങ് എയ്ഡ് തല്ലിപൊട്ടിച്ചിട്ട് എന്തൊക്കെയോ പറയുന്നു. എനിക്ക് ഒന്നും കേൾക്കാൻ കഴിയില്ല എന്നറിയില്ലേ? എന്താ പറഞ്ഞത് എന്നു പതുക്കെ നിർത്തി നിർത്തി പറയുമോ... ഇനി എന്റെ ശല്യം ഇല്ലാലോ... ഒന്നുടെ പറ ഇച്ചായാ... ഒന്നുടെ... പറഞ്ഞെ ..."\nക്രിസ്റ്റഫറിന് കരച്ചിൽ വന്നു. അവളുടെ മിഴിനീരിൽ നനഞ്ഞു കുതിർന്ന തന്റെ നെഞ്ചിലേക്ക് റബേക്കയെ ഇറുകെ ചേർത്തു പിടിച്ചു അവളുടെ നനഞ്ഞ ഇരുകവിൾത്തടങ്ങളിലും അമർത്തി ചുംബിച്ചു കൊണ്ടു അയാൾ പതിയെ നിർത്തി നിർത്തി ഇങ്ങനെ പറഞ്ഞു.\n"നീ എന്നും എന്റെ മണവാട്ടി മാത്രമാണ്, ഞാൻ എന്നും നിന്റെ മാത്രം ഇച്ചായനും... ബീ... എന്നും ഞാൻ നിന്റെയാണ്... സമാധാനം ആയിട്ട് പൊയ്ക്കോ... ഞാൻ നിന്റെ കൂടെയുണ്ട്..."\nറബേക്ക അയാളുടെ ചുണ്ടുകളുടെ ചലനം ശ്രദ്ധിച്ചു നോക്കി മനസിലാക്കാൻ ശ്രമിച്ചു, ക്രിസ്റ്റി എന്താണ് തന്നോട് പറയുന്നത് എന്നു...\nറബേക്കയുടെ കല്ലറയുടെ മുകളിലായികാണപ്പെട്ട മാർബിൾ ഫലകത്തിൽ അവളുടെ ചിരിക്കുന്ന ചിത്രത്തിന് താഴെ എഴുതി വച്ചിരിക്കുന്ന വാക്കുകളിലേക്കു അയാൾ കണ്ണ് ചിമ്മാതെ നോക്കി നിന്നു.\n"ക്രിസ്റ്റഫറിന്റെ മണവാട്ടി ഇവിടെ ശാന്തയായി ഉറങ്ങുന്നു. ആരും അവളെ ശല്യപെടുത്തുന്നത് എനിക്ക് ഇഷ്ടം അല്ല."\n"നീ എന്നും എന്റെ മണവാട്ടി മാത്രമാണ് ബീ... നമ്മുക്കിടയിൽ മറ്റാരും വേണ്ട... നീയും ഞാനും മാത്രം... എന്റെ തെറ്റാണ് എല്ലാം..."\nഅയാളുടെ വാക്കുകൾ വല്ലാതെ ചിലമ്പിച്ചിരുന്നു... അയാളുടെ മിഴികൾ റബേക്കയുടെ കല്ലറയുടെ അരികിലായി സ്ഥിതി ചെയ്യുന്ന ഗോവർദ്ധന്റെ അസ്ഥിത്തറയിലേക്ക് നീണ്ടു ചെന്നു... ഉത്തരം കിട്ടാത്ത ചില ചോദ്യങ്ങളുടെ ഓർമ്മയിൽ ഖദീജയേ ഇറുകെ പുണർന്നു കിടന്നിരുന്ന കബീർ ഉറക്കത്തിൽ അറിയാതെ പുലമ്പി... "റബേക്ക..."


sslc result publish tomorrow\nഎസ്.എസ്.എല്.സി പരീക്ഷാഫലം നാളെ ഉച്ചയ്ക്ക് രണ്ട് മണിയോടെ\nഫലമറിയാന് www.result.kite.kerala.gov.in എന്ന പ്രത്യേക വെബ് പോര്‍ട്ടല് വഴിയും 'സഫലം 2020' എന്ന മൊബൈല് ആപ് വഴിയും സംവിധാനം ഒരുക്കിയിട്ടുണ്ട്\nPublished on : 29 Jun, 2020 , 4:40 am\nതിരുവനന്തപുരം: എസ്.എസ്.എല്.സി പരീക്ഷാഫലം നാളെ ഉച്ചയ്ക്ക് രണ്ട് മണിയോടെ പ്രഖ്യാപിക്കും. കൈറ്റ് ഉള്‍പ്പെടെയുളള സൈറ്റുകളിലൂടെ വിദ്യാര്‍ഥികള്‍ക്ക് പരീക്ഷാഫലം അറിയാം. ഫലമറിയാന് www.result.kite.kerala.gov.in എന്ന പ്രത്യേക വെബ് പോര്‍ട്ടല് വഴിയും 'സഫലം 2020' എന്ന മൊബൈല് ആപ് വഴിയും കേരളാ ഇന്‍ഫ്രാസ്ട്രക്ചര് ആന്‍റ് ടെക്നോളജി ഫോര് എഡ്യൂക്കേഷന്- കൈറ്റ് സംവിധാനം ഒരുക്കിയിട്ടുണ്ട്. ഇതിനായി ഗൂഗിള് പ്ലേ സ്റ്റോറില് നിന്നും 'saphalam 2020' എന്നു നല്‍കി ആപ് ഡൗണ്‍ലോഡ് ചെയ്യാം.\nകോവിഡിന്റെ പശ്ചാത്തലത്തില് കുട്ടികളെ എളുപ്പം ഫലം അറിയിക്കാനായി സ്‌കൂളുകളുടെ 'സമ്ബൂര്‍ണ' ലോഗിനുകളിലും അതാത് സ്‌കൂളുകളുടെ ഫലമെത്തിക്കാന് ഇത്തവണ സംവിധാനം ഏര്‍പ്പെടുത്തിയിട്ടുണ്ടെന്ന് കൈറ്റ് സി.ഇ.ഒ കെ. അന്‍വര് സാദത്ത് അറിയിച്ചു.\nകോവിഡ് വ്യാപനത്തിന്റെ പശ്ചാത്തലത്തിൽ രണ്ട് ഘട്ടങ്ങളിലായാണ് പരീക്ഷ നടത്തിയത്. ലോക്ക് ഡൗണിനെ തുടർന്ന് നിര്‍ത്തിവെച്ച എസ്‌എസ്‌എല്‍സി പ്ലസ് ടൂ പരീക്ഷകള് മെയ് 26 മുതലാണ് പുനരാരംഭിച്ചത്. മെയ് 30ന് പരീക്ഷകള് അവസാനിച്ചു. പരീക്ഷാഫലം പ്രസിദ്ധീകരിച്ച് ജൂലൈയില് തന്നെ പ്ലസ് വണ്, ബിരുദ പ്രവേശന നടപടികള് തുടങ്ങാനാണ് സര്‍ക്കാരിന്‍റെ തീരുമാനം.


ഒരൽപ്പം താടിക്കാര്യം - Kairos\nBy\tടിന്റു സോണി\t•3months ago\t• YUVA, Q&A, APRIL 2020\nQ.മുപ്പത് വയസ്സുള്ള ഒരുയുവാവാണ് ഞാന്. കൂട്ടുകാര്‍ക്കിടയില് ഞാന് ഒറ്റപ്പെടുന്നത് പോലെയാണ് തോന്നുന്നത്. കാരണംകൂട്ടുകാര് പലരും താടിയും മുടിയുമൊക്കെനീട്ടിവളര്‍ത്തിയാണ് നടക്കുന്നത്. എനിക്കാണെങ്കില് ഇവരെ കാണുമ്പോള് ഒരുതരംപുച്ഛമാണ്. ഇവന്മാര്‍ക്ക് വൃത്തിയായി നടന്നുകൂടെ എന്നൊരു ചിന്തയാണ്. ഇതൊക്കെ ഇപ്പോഴത്തെ ട്രെന്‍ഡാണെന്നറിയാം. എങ്കിലും ഇഷ്ടപ്പെടാന് പറ്റുന്നില്ല. പല പരിപാടികളിലും ഞാന് കൂടെ ചേരുന്നുണ്ടെങ്കിലും ഉള്ളിലൊരു സന്തോഷമില്ല. ഞാനെന്താണ് ചെയ്യേണ്ടതെന്ന് പറഞ്ഞുതരാമോ\nA.അതാടിയും മുടിയുമൊക്കെ നീട്ടിവളര്‍ത്തിയ ഒരു മുപ്പത്തിമൂന്നുകാരന് ‘എന്റെ നെഞ്ചാകെ നീയല്ലേ…’എന്ന പാട്ടു പാടുന്ന സ്റ്റാറ്റസ് കണ്ടതാണിപ്പോള് ഓര്‍മ വരുന്നത്. അതു മറ്റാരുമല്ല, നമ്മുടെ സ്വന്തം ജീസസ് ബ്രോ. താടിയെക്കുറിച്ച് താങ്കളെപ്പോലെ അഭിപ്രായം ഉള്ള കുറെപ്പേരുണ്ട്. താടിവളര്‍ത്തുന്നവര് കഞ്ചാവാണെന്നും വൃത്തിയില്ലാതെ നടക്കുന്നവരാണെന്നും മറ്റും. താടി വിവാദം വല്ലാതങ്ങു കൊഴുത്തപ്പോള് ഇഷ്ടന്മാരെല്ലാം കൂടി അസ്സോസിയേഷന്‍സ് വരെ ഉണ്ടാക്കിയിട്ടുണ്ട്. പിന്നെ ഇന്ത്യയിലെ മുഴുവന്‍താടിക്കാരെ എടുത്താല് ഏറ്റവും നീളംകൂടിയ താടി ഒരു കേരളീയന്റേതാണെന്നുമുള്ള കാര്യം വല്ലതും സുഹൃത്തിനറിയാമോ?താടി അത്ര നിസ്സാരക്കാരനല്ല. പ്രസ്തുതതാടി ഇന്നത്തെ മാത്രം ട്രെന്‍ഡൊന്നുമല്ലന്നേ,പണ്ടും താടിയുള്ള കുറെ ബഡ്ഡീസ് ഉണ്ടായിരുന്നു. ചിലപ്പോള് സുഹൃത്തിന്റെ താടിയുള്ളവരെക്കുറിച്ചുള്ള മൈന്‍ഡ്, നെഗറ്റീവ്ആയതുകൊണ്ടാവാം അവരെ കാണുമ്പോള്‍ഒരു വല്ലാത്ത വിഷമം ഉണ്ടാകുന്നത്. ഉദാഹരണത്തിന് നിങ്ങള്\nവായിച്ച കഥകളിലോ കണ്ട സിനിമകളിലോ വില്ലന്മാര്‍ക്കും കഞ്ചാവ് അടിക്കുന്നവര്‍ക്കും കൊള്ളക്കാര്‍ക്കുമൊക്കെ താടി ഉണ്ടായിരുന്നിരിക്കാം. (ഇപ്പോള് നമ്മുടെ താടി നായകനും വില്ലനും ഒക്കെ വഴങ്ങും) അതുമല്ലെങ്കില് നിങ്ങള്‍ക്ക് താടിയുള്ളവരില് നിന്ന് എന്തെങ്കിലുംനെഗറ്റീവ് എക്‌സ്പീരിയന്‍സ് ഉണ്ടായിരിക്കാം. ഇത്തരം എന്തെങ്കിലും കാര്യങ്ങള് ലോകത്തിലുള്ള എല്ലാ താടിക്കാരെയും വൃത്തിഹീനരും കൂട്ടുകൂടാന് കൊള്ളാത്തവരുമാണെന്ന ധാരണയിലേക്ക് നിങ്ങളെഎത്തിച്ചിട്ടുണ്ടോ എന്ന് ചിന്തിച്ച് നോക്കുക.\nമറ്റൊരു കാര്യം, താടിയുള്ളവര്‍ക്കും താടിയില്ലാത്തവര്‍ക്കും വേണ്ട കാര്യമാണ് ഹൈജീന്. കൊറോണയുടെ ഭീതി പടരുന്ന സാഹചര്യത്തില് എല്ലാവരും നമ്മളോട് കൂടെക്കൂടെ കൈകഴുകുന്നതിനെപ്പറ്റിയുംവൃത്തിയായി നടക്കുന്നതിനെപ്പറ്റിയൊക്കെ\nപറയുന്നുണ്ടല്ലോ അല്ലേ ? ശരീരത്തിന്റെ ഹൈജീന് പോലെ പ്രധാനപ്പെട്ടതാണ് നമ്മുടെ മെന്റല് ഹൈജീന്, ഇമോഷണല് ഹൈജീന് എന്നിവ. അതായത് നമ്മുടെ കൂടെയുള്ളവരെ ഉള്‍ക്കൊള്ളാനുംസ്‌നേഹിക്കാനുമുള്ള നല്ലമനോഭാവം വളര്‍ത്താന്‍പരിശ്രമങ്ങള് ഉണ്ടാകണം. നമ്മുടെ ചുറ്റുമുള്ള ജീവിതങ്ങളില് വരുന്ന ‘മാറ്റം’ ഉള്‍ക്കൊള്ളാനുള്ള ഒരു മൈന്‍ഡ് രൂപപ്പെടുത്തുക, നമ്മുടെ ഇമോഷന്‍സ് പോലെ പ്രധാനപ്പെട്ടതാണ് അപരന്റെയും എന്ന ബോധം ഉണ്ടാവുക, നമ്മുടെവികാര പ്രകടനങ്ങള് തോന്നുന്ന പോലെമറ്റുള്ളവന്റെമേല് അടിച്ചേല്‍പിക്കാതിരിക്കുക എന്നിവയെല്ലാം ഇതില് പെടും.നോക്കൂ… താടി വച്ചവനേക്കാള് വൃത്തിയില്ലായ്മ അപ്പോള് ആര്‍ക്കാണ് ?\nനിങ്ങള്‍ക്ക് ഞാനൊരു അസൈന്റ്‌മെന്റ് സ്റ്റേഹപൂര്‍വം നിര്‍ദേശിക്കട്ടെ; നിങ്ങളുടെ താടിക്കൂട്ടുകാരന്മാരില് അഞ്ചു പേരുടെ അഞ്ചു പോസിറ്റീവുകള് വീതം അവരെ ഒന്നുകണ്ണുതുറന്നു നോക്കി കണ്ടുപിടിച്ചേ… ഉറപ്പായും ഇതൊരു പോസിറ്റീവ് താടി ആറ്റിട്യൂഡ്നിങ്ങളില് വികസിപ്പിക്കും.\nതാടിയുള്ളതുകൊണ്ടോ ഇല്ലാത്തതുകൊണ്ടോ പ്രത്യേകിച്ച് എന്തെങ്കിലും സ്വഭാവ വൈകല്യമോ വൈശിഷ്ട്യമോ ഉള്ളതായി ശാസ്ത്രീയമായി തെളിയിക്കപ്പെട്ടിട്ടില്ല… അതുകൊണ്ട് താടിയുള്ളവരുമായി കൂട്ടുകൂടുന്നതില് ഒട്ടും വിഷമം വേണ്ട. താടിവച്ചാല് എല്ലാവരും സുന്ദരന്മാരാകാനും പോകുന്നില്ല. മുഖത്തിനണങ്ങിയതു ചെയ്ത് സുന്ദരന്മാരായി (ആന്തരിക സൗന്ദര്യവും പ്രധാനപ്പെട്ടത്) നടക്കുക. അസൈന്റ്‌മെന്റ് മറക്കാതെ പൂര്‍ത്തിയാക്കി സ്റ്റെലന് താടിവച്ച് കൂട്ടുകാരുടെ കൂടെ സന്തോഷത്തോടെ എല്ലാ പരിപാടികളിലുംപങ്കെടുക്കാന് നിങ്ങള്‍ക്ക് കഴിയട്ടെ എന്ന് ആശംസിക്കുന്നു.


ലിവിങ് ടുഗെദര് ഫെബ്രുവരി 18ന് | Fazil, Living Together, Release, ഫാസില്, ലിവിങ് ടുഗെദര്, റിലീസ്, - Malayalam Filmibeat\n» ലിവിങ് ടുഗെദര് ഫെബ്രുവരി 18ന്\nലിവിങ് ടുഗെദര് ഫെബ്രുവരി 18ന്\nPublished: Wednesday, February 16, 2011, 16:29 [IST]\nമോഹന്‍ലാലിന്റെ വിജയത്തിന് പിന്നില് മമ്മുക്ക, മലയാള സിനിമയിലെ പരസ്പരപൂരകങ്ങള്!\nഒരുകാലത്ത് കുടുംബപ്രേക്ഷകരുടെ പ്രിയ സംവിധായകനായിരുന്ന ഫാസില് വീണ്ടുമെത്തുകയാണ്. പുതുമുഖങ്ങളെ അണിനിരത്തി ലിവിംഗ് ടുഗെദറിലൂടെയാണ് ഫാസില് തിരിച്ചുവരവിന് ശ്രമിയ്ക്കുന്നത്.\nഫെബ്രുവരി 18ന് തിയറ്ററുകളിലെത്തുന്ന സിനിമ ഫാസിലിന്റെ ഇഷ്ടവിഷയമായ പ്രണയം തന്നെയാണ് കൈകാര്യം ചെയ്യുന്നത്. ഹേമന്ത്, ശ്രീലേഖ എന്നീ പുതുമുഖങ്ങളാണ് ചിത്രത്തിലെ പ്രധാന കഥാപാത്രങ്ങള്‍ക്ക് ജീവന് പകരുന്നത്. സംഗീതപ്രാധാന്യമുള്ള ചിത്രത്തില് ജഗതി, ഇന്നസെന്റ, കെപിഎസി ലളിത, അനൂപ് മേനോന്, കല്‍പന എന്നിങ്ങനെയുള്ള മുതിര്‍ന്ന താരങ്ങളും അഭിനയിക്കുന്നുണ്ട്.\nഇതാദ്യമായി സംഗീത സംവിധായകന് എം ജയചന്ദ്രനുമായി ഫാസില് കൈകോര്‍ക്കുന്നുവെന്ന പ്രത്യേകതയും സിനിമയ്ക്ക് സ്വന്തമാണ്.\nഒട്ടേറെ പ്ലസ് പോയിന്റുകളുണ്ടെങ്കിലും കഴിഞ്ഞ കുറച്ച് വര്‍ഷങ്ങളായി പരാജയങ്ങള് മാത്രം ഏറ്റുവാങ്ങുന്ന ഫാസിലിന്റെ പുതിയ ചിത്രം ബോക്‌സ് ഓഫീസില് ക്ലിക്കാവുമോയെന്ന് ഉറ്റുനോക്കുകയാണ് സിനിമാലോകം. സൂപ്പര് സംവിധായകനെന്ന ലേബല് നഷ്ടപ്പെട്ട ഫാസില് പുതിയ സിനിമയുടെ റിലീസ് തിരഞ്ഞെടുത്ത സമയവും പലരെയും അദ്ഭുതപ്പെടുത്തുന്നുണ്ട്. ലോകകപ്പ് ക്രിക്കറ്റും പരീക്ഷാക്കാലവുമൊക്കെ ഒരുമിച്ചെത്തുന്ന നേരത്ത് ഒരു പുതുമുഖ ചിത്രം റിലീസ് ചെയ്യുന്നത് മണ്ടത്തരമാണെന്നും പലരും ചൂണ്ടിക്കാണിയ്ക്കുന്നു.\nഎന്നാല് എക്കാലത്തും ട്രെന്‍ഡുകള് സൃഷ്ടിച്ച സംവിധായകന് വീണ്ടുമൊരു ഹിറ്റുമായി മടങ്ങിയെത്തുമെന്ന് നമുക്ക് പ്രതീക്ഷിയ്ക്കാം.\nRead more about: ഫാസില് റിലീസ് fazil\nSenior director Fazil is planning to get his new movie 'Living together' released for this 18th of February.Yet another love story that may appeal to the new generation audience,'Living together' featuresabunch of youngsters in the lead cast lines together with Jagathy and Innocent. The industry circuit isalittle apprehensive in releasingamovie with newcomers during the season ofaCricket world cup and year end exams.Even the bigger films like 'Christian brothers' planned fro the month has postponed their release toafurther date.But Fazil who is already missing the top slot withacouple of duds seems to be inamood to takeabig risk and prove himself once again as' the master of trends'..\nStory first published: Wednesday, February 16, 2011, 16:29 [IST]


ഉദ്ഘാടനത്തിന് മുമ്പ് വൈറ്റില പാലം തുറന്നുകൊടുത്ത സംഭവം; വീ ഫോർ കൊച്ചിയുടെ പ്രവർത്തകരെ റിമാൻഡ് ചെയ്തു| v4 kochi leaders remanded for opening vyttila bridge before inauguration – News18 Malayalam\nഉദ്ഘാടനത്തിന് മുമ്പ് വൈറ്റില പാലം തുറന്നുകൊടുത്ത സംഭവം; വീ ഫോർ കൊച്ചിയുടെ പ്രവർത്തകരെ റിമാൻഡ് ചെയ്തു\nഅറസ്റ്റിനെ തുടർന്ന് പ്രതിഷേധവുമായി എത്തിയ വി ഫോർ കൊച്ചിയുടെ പ്രവർത്തകരും പ്രദേശത്തെ ഡിവൈഎഫ്ഐ പ്രവർത്തകരും തമ്മിൽ വാക്കേറ്റമുണ്ടായി\nകൊച്ചി: ഭാര പരിശോധനയ്ക്കു ശേഷം ശനിയാഴ്ച ഉദ്ഘാടനത്തിനുള്ള ഒരുക്കങ്ങളെല്ലാം പൂർത്തിയാക്കിയ വൈറ്റില മേൽ പാലത്തിലേക്ക് വി ഫോർ കൊച്ചി നേതാവ് നിപുണും സംഘവും അനധികൃതമായി കഴിഞ്ഞ ദിവസം രാത്രി വാഹനങ്ങൾ കടത്തിവിട്ടു. സംഭവത്തിൽ നിപുൺ ചെറിയാനെയും പ്രവർത്തകരായ ആഞ്ജലോസ്, സൂരജ്, റാഫേൽ എന്നിവരെയും മരട് പൊലീസ് അറസ്റ്റ് ചെയ്തിരുന്നു.\nകേസിലെ നാലു പ്രതികളെയും കോടതി റിമാൻഡ് ചെയ്തു. പണ൦ കെട്ടി വയ്ക്കാമെന്നു൦ ജാമ്യം അനുവദിക്കണമെന്ന പ്രതിഭാഗത്തിന്റെ വാദം കോടതി അ൦ഗീകരിച്ചില്ല. എറണാകുളം സിജെഎം കോടതിയാണ് പ്രതികളെ റിമാൻഡ് ചെയ്തത്.\nസമൂഹ മാധ്യമങ്ങൾ വഴി തെറ്റിദ്ധാരണപരത്തി ആളുകളെ സംഘടിപ്പിച്ചതിനും പൊതുമുതൽ നശിപ്പിച്ചതിനുമാണ് പൊലീസ് കേസെടുത്തിരിക്കുന്നത്.\nAlso Read ഉദ്ഘാടനത്തിന് മുമ്പ് വൈറ്റില പാലം തുറന്നുകൊടുത്തു; വി ഫോര് സംഘടനാ നേതാക്കള് അറസ്റ്റില്\nപാലത്തിലേക്ക് ആദ്യം കയറിയ വാഹനങ്ങൾ വി ഫോർ കൊച്ചിക്കാരുടേതാണെന്ന് പൊലീസ് പറയുന്നു. ഈ വാഹനങ്ങളെ കേന്ദ്രീകരിച്ചും അന്വേഷണം പുരോഗമിക്കുന്നുണ്ട്. അറസ്റ്റിനെ തുടർന്ന് പ്രതിഷേധവുമായി എത്തിയ വി ഫോർ കൊച്ചിയുടെ പ്രവർത്തകരും പ്രദേശത്തെ ഡിവൈഎഫ്ഐ പ്രവർത്തകരും തമ്മിൽ വാക്കേറ്റമുണ്ടായി. പ്രവർത്തകരെ പൊലീസ് അനധികൃതമായി അറസ്റ്റ് ചെയ്തതാണെന്നും പാലം തുറന്നു നൽകിയത് വി ഫോർ കൊച്ചിയുടെ പ്രവർത്തർ അല്ലെന്നുമാണ് ഭാരവാഹികളുടെ ആരോപണം.\nFirst published: January 06, 2021, 16:59 IST


ഇസ്രാഈല് സൈനിക തടവറയിലെ നരകയാതന പങ്കുവെച്ച് ഫലസ്തീന് ബാലന് – Chandrika Daily\nBy chandrika Saturday October 21, 2017 13:59 pm\nഇസ്രാഈല് സൈനിക തടവറയിലെ നരകയാതന പങ്കുവെച്ച് ഫലസ്തീന് ബാലന്\nരാമല്ല: ഇസ്രാഈല് തടവറയില് സൈന്യം നടത്തിയ ക്രൂരതകള് പങ്കുവെച്ച് ഫലസ്തീന് ബാലന്. ബീത്ത് ഉമ്മര് സ്വദേശിയായ 15കാരനാണ് ഇസ്രാഈല് തടവറയില് നേരിടേണ്ടി വന്ന നരകയാതന പങ്കുവെച്ചത്. കാര്‍മി…\nരാമല്ല: ഇസ്രാഈല് തടവറയില് സൈന്യം നടത്തിയ ക്രൂരതകള് പങ്കുവെച്ച് ഫലസ്തീന് ബാലന്. ബീത്ത് ഉമ്മര് സ്വദേശിയായ 15കാരനാണ് ഇസ്രാഈല് തടവറയില് നേരിടേണ്ടി വന്ന നരകയാതന പങ്കുവെച്ചത്.\nകാര്‍മി സുര് സെന്റില്‍മെന്റിനു സമീപത്തു നിന്നാണ് ബാലനെ സൈന്യം അന്യായമായി അറസ്റ്റു ചെയ്തതെന്ന് മിലിട്ടറി കോര്‍ട്ട് വാച്ച് റിപ്പോര്‍ട്ട് ചെയ്തു. സുരക്ഷാ കാരണങ്ങള് മുന്‍നിര്‍ത്തി കുട്ടിയുടെ പേരുവിവരങ്ങള് വെളിപ്പെടുത്തിയിട്ടില്ല.\nസംഭവത്തെക്കുറിച്ച് ഫലസ്തീനി ബാലന് പറയുന്നത് ഇങ്ങനെ:\n‘2017 ആഗസ്ത് 11ന് ഏകദേശം നാലര മണിക്ക് ഞാനും എന്റെ സുഹൃത്തുക്കളും കാര്‍മി സുര് സെന്റില്‍മെന്റിനു സമീപത്തെ ഗ്രാമത്തില് നില്‍ക്കുകയായിരുന്നു. ആ സമയം ഒരു സംഘം ഇസ്രാഈല് സൈനികര് അവിടെ ക്യാമ്പ് ചെയ്യുന്നുണ്ടായിരുന്നു.\nസംഘര്‍ഷാവസ്ഥ ഒട്ടും തന്നെ ഇല്ലാതിരുന്ന സമയത്ത് രണ്ട് സൈനികര് ഞങ്ങള്‍ക്കു മുന്നിലെത്തി. അവരെ കണ്ടതും ഞങ്ങള് ഞെട്ടിയെങ്കിലും ഓടാന് ശ്രമിച്ചില്ല. സൈനികരിലൊരാള് എന്തൊക്കെയോ പറയുന്നുണ്ടായിരുന്നു.\nഹീബ്രു ഭാഷയിലും അറബിയിലുമാണ് സംസാരമെങ്കിലും വ്യക്തമായിരുന്നില്ല. ദേഹപരിശോധന നടത്തിയ സൈനികര് എന്റെ മൊബൈല് ഫോണ് പിടിച്ചുവാങ്ങി. പിന്നീട് കാല്‍നടയായി അധിനിവിഷ്ട മേഖലയിലേക്ക് കൊണ്ടുപോയി.\nഞങ്ങളുടെ കണ്ണുകള് കറുത്ത തുണികൊണ്ട് കെട്ടുകയും പ്ലാസ്റ്റിക് കയര് ഉപയോഗിച്ച് കൈകള് ബന്ധിക്കുകയും ചെയ്തു. കെട്ട് മുറുകിയിരുന്നതിനാല് ഏറെ പ്രയാസപ്പെട്ടാണ് നടന്നത്. ജീപ്പിലേക്ക് എന്നെ വലിച്ചിഴച്ചു കയറ്റി.\nഒപ്പമുണ്ടായിരുന്ന സുഹൃത്തുക്കളിലൊരാളെ എന്റെ മടിയിലിരുത്തുകയും ചെയ്തു. അരമണിക്കൂറോളം ആ ഇരുപ്പ് തുടര്‍ന്നു. പിന്നീട് ദീര്‍ഘനേരത്തെ യാത്രക്കൊടുവില് ഞങ്ങളെ സൈനിക താവളത്തിലെത്തിച്ചു.\nഎത്‌സിയോണ് അധിനിവിഷ്ട മേഖലയിലേക്കാണ് ഞങ്ങളെ കൊണ്ടുപോയതെന്ന് സൈനികരിലൊരാള് പറയുന്നത് കേട്ടു. ഇരുട്ടറയിലെത്തിച്ച് ഞങ്ങളെ സൈനിക ഉദ്യോഗസ്ഥര് ചോദ്യംചെയ്യാന് ആരംഭിച്ചു.\nകര്‍മി സുറില് ഞങ്ങള് എന്തു ചെയ്യുകയായിരുന്നുവെന്നാണ് അവരുടെ ചോദ്യം. ടയര് കത്തിക്കാന് പദ്ധതിയിട്ടിരുന്നോയെന്ന് ചോദിച്ചു. ആദ്യമൊക്കെ മയത്തിലായിരുന്നു ചോദ്യമെങ്കില് പിന്നീട് ദേഹോപദ്രവം കൂടി വന്നു.\nപിന്നീട് എന്നെ മാത്രം പാറകള് നിറഞ്ഞൊരു സ്ഥലത്തെത്തിച്ചു. കണ്ണുകള് മൂടി കെട്ടിയ നിലയിലായിരുന്നു അപ്പോഴും. കൊടും വെയിലില് പാറപ്പുറത്തിരുത്തി മര്‍ദ്ദനം ആവര്‍ത്തിച്ചു. പിന്നീട് ഷിപ്പിങ് കണ്ടെയ്‌നറില് ഇരുമ്പ് കട്ടിലില് കിടത്തി മര്‍ദ്ദിച്ചു.\nപ്രാഥമിക കൃത്യം നിര്‍വഹിക്കണമെന്ന് ആവശ്യപ്പെട്ടെങ്കിലും അതിനു സമ്മതിച്ചില്ല. കുടിവെള്ളവും നിഷേധിച്ചതോടെ ഞാന് ആകെ തളര്‍ന്നു. ക്രൂര മര്‍ദനം തുടര്‍ന്ന സൈനികര് എന്നെയും എന്റെ മാതാപിതാക്കളെയും അസഭ്യം പറഞ്ഞു.\nവേഷ്യയുടെ മകന് എന്ന് വിളിച്ച് അധിക്ഷേപിച്ച സൈനികര് എന്നെ മണ്ണിലൂടെ വലിച്ചിഴച്ചു. തടവറയിലിടുമെന്ന് ഭീഷണിപ്പെടുത്തിയ അവര് അധിനിവിഷ്ട മേഖലയില് ഞാന് എന്തു ചെയ്യുകയായിരുന്നുവെന്ന് ചോദ്യം ആവര്‍ത്തിച്ചു കൊണ്ടിരുന്നു.\nഅവശനിലയിലായ എന്നെ പുലര്‍ച്ചെ മൂന്നു മണിയോടെ ഒരു ഒറ്റപ്പെട്ട സ്ഥലത്ത് സൈന്യം ഉപേക്ഷിച്ചു. മണിക്കൂറുകളോളം കുടിവെള്ളവും ഭക്ഷണവും ലഭിക്കാതെ നരകയാതന അനുഭവിക്കുകയായിരുന്നു.’\nതന്റെ അവസ്ഥ ഇതായിരുന്നെങ്കില് കാലങ്ങളായി ഇസ്രാഈല് തടവറയില് കഴിയുന്ന ഫലസ്തീന് പൗരന്മാരുടെ യാതനകളെക്കുറിച്ചുള്ള ആശങ്കയും ഈ 15കാരന് പങ്കുവെച്ചു.\nCategories: Culture, More, Views Tags: Israel, palestine, Palestine child, palestine-israel


സുപ്രീംകോടതി വിധി തിരിച്ചടിയല്ല’; യുഡിഎഫ് ആരോപണം തോല്വിയെത്തുടർന്നുള്ള നിരാശയിലെന്ന് എ വിജയരാഘവന് – Nerariyan | News\nസുപ്രീംകോടതി വിധി തിരിച്ചടിയല്ല’; യുഡിഎഫ് ആരോപണം തോല്വിയെത്തുടർന്നുള്ള നിരാശയിലെന്ന് എ വിജയരാഘവന്\nനിയമസഭാ കൈയ്യാങ്കളിക്കേസുമായി ബന്ധപ്പെട്ട് വന്ന സുപ്രീംകോടതി വിധി സംസ്ഥാന സര്‍ക്കാരിന് തിരിച്ചടിയല്ലെന്ന് സിപിഐ എം സംസ്ഥാന സെക്രട്ടറിയുടെ ചുമതല വഹിക്കുന്ന എ വിജയരാഘവന്. കേസിലെ നിയമപരമായ കാര്യങ്ങളാണ് വിധിയിലുള്ളത്. മന്ത്രി വി ശിവന് കുട്ടിക്കെതിരെ നിലവില് നടപടിയെന്നും വന്നിട്ടില്ല. ഇനിയാണ് കേസ് വിചാരണയിലേക്ക് നീങ്ങുന്നതെന്നും എ വിജയരാഘവന് മാധ്യമങ്ങളോട് പറഞ്ഞു.\nTags: featured newsSupreme Court verdict notasetback '; A Vijayaraghavan said he was disappointed with the UDF's reply


മുഖ്യമന്ത്രി പിണറായി വിജയന് തമിഴ്‌നാട് മുന് മുഖ്യമന്ത്രി കരുണാനിധിയെ സന്ദര്‍ശിച്ചു | VygaNews\nമുഖ്യമന്ത്രി പിണറായി വിജയന് തമിഴ്‌നാട് മുന് മുഖ്യമന്ത്രി കരുണാനിധിയെ സന്ദര്‍ശിച്ചു\nചെന്നൈ: വാര്‍ദ്ധക്യസഹജമായ അസുഖത്തെത്തുടര്‍ന്ന് ഗുരുതരാവസ്ഥയില് ആശുപത്രിയില് ചികിത്സയില് കഴിയുന്ന മുന് തമിഴ്‌നാട് മുഖ്യമന്ത്രിയും ഡി.എ...\nചെന്നൈ: വാര്‍ദ്ധക്യസഹജമായ അസുഖത്തെത്തുടര്‍ന്ന് ഗുരുതരാവസ്ഥയില് ആശുപത്രിയില് ചികിത്സയില് കഴിയുന്ന മുന് തമിഴ്‌നാട് മുഖ്യമന്ത്രിയും ഡി.എം.കെ അദ്ധ്യക്ഷനുമായ എം.കരുണാനിധിയെ മുഖ്യമന്ത്രി പിണറായി വിജയന് സന്ദര്‍ശിച്ചു.\nചെന്നൈയിലെ കാവേരി ആശുപത്രിയിലെത്തിയാണ് മുഖ്യമന്ത്രി കരുണാനിധിയെ കണ്ടത്.\nകരുണാനിധിയുടെ മക്കളായ എം.കെ സ്റ്റാലിനും കനിമൊഴിക്കുമൊപ്പമാണ് മുഖ്യമന്ത്രി കരുണാനിധിയെ കണ്ടത്.\nVygaNews: മുഖ്യമന്ത്രി പിണറായി വിജയന് തമിഴ്‌നാട് മുന് മുഖ്യമന്ത്രി കരുണാനിധിയെ സന്ദര്‍ശിച്ചു


നിന്റേത് മാത്രം... | Malayalam Romance Story | Babitha s നീർമാതളപൂവ്\nBabitha s നീർമാതളപൂവ്\nMalayalam Story : #88 Malayalam Story Romance : #24\ntragedy love marriage facebook past family lovers loss breakup mentalillness\n"ഹരിയേട്ടാ... പ്ളീസ്...എനിക്ക് കാണാൻ കൊതി ആയിട്ടല്ലേ..."\n"നിന്നോടിപ്പോ പറഞ്ഞത് അബദ്ധമായോ പാറു... മിണ്ടാണ്ട് കിടന്നുറങ്ങടി പോത്തേ..."\n"കഷ്ടമുണ്ട് ഹരിയേട്ടാ... ഗർഭിണികൾ പറയുന്നതെല്ലാം സാധിച്ചുകൊടുക്കുന്നവരാ സ്നേഹമുള്ള ഭർത്താക്കന്മാരെന്ന് അമ്മ പറഞ്ഞല്ലോ..."\n"നിനക്കിപ്പോ അവളെ കണ്ടിട്ട് എന്തിനാ... അവൾ മറ്റൊരു ജീവിതത്തിൽ സന്തോഷായിട്ട് ജീവിക്കുന്നുമുണ്ടാവും..."\n"എന്നാലും എന്റെ ഹരിയേട്ടന്റെ സ്നേഹം കിട്ടാതെ കുറച്ചു വർഷം ഞാൻ ഇവിടെ ജീവിച്ചില്ലേ, അതിനൊരു കാരണം അവൾ അല്ലെ...? എന്റെ ഏട്ടന്റെ സ്നേഹം കൂടുതൽ അനുഭവിച്ചത് അവളല്ലേ... അതോണ്ടാ ഒന്ന് കാണണം... ഏട്ടനവളുടെ വീടൊക്കെ അറിയാല്ലോ? നാളെ അവളുടെ നാട്ടിൽ പോകുമ്പോൾ നമ്മുക്കവളെ കൂടി കാണാം... സമ്മതിക്ക് ഹരിയേട്ടാ പ്ളീസ്... പ്ളീസ്..."\n"ഹ... ശെരി ശെരി...ഉറങ്ങു... പോകാം..."\n"താങ്ക് യൂ ഹരിയേട്ടാ... എന്റെ ചക്കരയല്ലേ... ഉമ്മ... ഉമ്മ..." പാർവതി ഹരിയുടെ നെഞ്ചിലേക്ക് മുഖം ചേർത്ത്... അവളെ ചേർത്തുപിടിച്ചു നെറ്റിയിൽ ചുണ്ടമർത്തുമ്പോഴും നാളെ കുറച്ചുനാൾ മുൻപ് വരെ തന്റെ പ്രാണൻ ആയിരുന്നവളെ കാണണുന്നതിലുള്ള ആകാംഷയിലും അങ്കലാപ്പിലുമായിരുന്നു... ഹരിയുടെ മനസ് കുറച്ചു വർഷങ്ങൾക്ക് പിന്നിലെ ഒരു രാത്രിയിലേക്ക് സഞ്ചരിച്ചു...\n"എന്താടി... ഉറങ്ങാൻ വിടൂല്ല നീയ്..."\n"ഏട്ടാ എനിക്കൊരു ആഗ്രഹം..."\n"പുറത്തു നല്ല മഴയാ..."\n"വാ...നമുക്ക് മഴ നനയാം... ഒരുമിച്ചു കൈ കോർത്ത് പിടിച്ചു മഴത്തുള്ളികളെ ശരീരത്തിൽ ലയിപ്പിച്ചു കളയാം..."\n"പിന്നെ... ഒന്നുപോടി... ഈ ഫോണും പിടിച്ചോണ്ട് മഴ നനഞ്ഞിട്ട് എന്റെ ഫോൺ ചാവട്ടെന്നു... ചുമ്മാ പാതിരാത്രി വീഡിയോ കാൾ വിളിച്ചു മഞ്ഞ പ്രാന്ത് പറയാതെ കിടന്നുറങ്ങു പെണ്ണെ..." ഹരി പുതപ്പെടുത്തു തലവഴിയെ മൂടി...\n"മാളു... ഈ രാത്രിയിൽ ഞാൻ ഇവിടെയും നീ അവിടെയും ഇരുന്നു മഴ നനഞ്ഞാൽ എങ്ങനെയാ... നമ്മുടെ കല്യാണം ഒക്കെ കഴിഞ്ഞു മഴ പെയ്യുമ്പോൾ ഒരീസം രാത്രി നിന്നെയും കൊണ്ട് ബൈക്കിൽ ഒന്ന് കറങ്ങാം... ഇപ്പൊ എന്റെ മോൾ ഉറങ്ങു..."\n"ആടി... പോകാം... വാ കെട്ടിപിടിച്ചു കിടന്നുറങ്ങാം..." ഹരിയും മാളുവും ഒന്നുകൂടി ഫോണിനടുത്തേക്ക് ചേർന്നുകിടന്നു...\n"ഹരിയേട്ടാ...ഏട്ടനെ എന്റടുത്തു ഏറ്റവും ഇഷ്ടം ഉള്ളത് എന്താ..."\n"അതോ... നിന്റെ ഈ ഉണ്ടകണ്ണും... ഈ കലപില ഉള്ള വർത്തമാനവും..."\n"ഹരിയേട്ടൻ എന്നെ ഇട്ടിട്ടു പോകുവോ...?"\n"ഒരിക്കലും പോകില്ല... എന്റെ ജീവിതത്തിൽ ഒരേ ഒരു പെണ്ണെ ഉള്ളു... നീ... നീ മാത്രം... ഞാനും എന്നും നിന്റേതു മാത്രമായിരിക്കും... നിന്റേത് മാത്രം... പിന്നെ ഞാൻ പറഞ്ഞത് മറക്കണ്ട... "\n"ആ ഭംഗി ഉള്ള കാലുകളിൽ കറുത്ത ചരടല്ല ... സ്വർണ്ണ പാദസരം കിടക്കണം.., എനിക്കതു കാണാനാ ഇഷ്ടം.., നാളെ ഞാൻ വിളിക്കുമ്പോൾ പാദസരം ഇട്ട കാൽ കാണിക്കണം..."\n"ഓക്കേ ഡാ... ഡിങ്കാ..."\n"ഡിങ്കൻ നിന്റെ അച്ഛൻ... ഉറങ്ങേടി..." അന്ന് ആ കാളിന്റെ ചുവന്ന ഐക്കൺ പ്രസ് ചെയ്യുമ്പോഴും... ദൈവമേ ഈ കാന്താരി എന്നും എന്റേത് ആയിരിക്കണേ എന്ന പ്രാർത്ഥന മാത്രമേ ഉണ്ടായിരുന്നുള്ളു... ഒരുപക്ഷെ അവളും അത് തന്നെ ആഗ്രഹിച്ചിരിക്കണം, പ്രാർത്ഥിച്ചിരിക്കണം... പിന്നീടുള്ള ഓരോ ദിനങ്ങളും ഞങ്ങളുടെ പ്രണയത്തിന്റെ മൂക സാക്ഷികളായിരുന്നു...\nഒടുവിൽ അവളുടെ കാര്യം വീട്ടിൽ അവതരിപ്പിച്ചപ്പോൾ ശകാര വർഷം ആയിരുന്നു... നീ എന്തറിഞ്ഞിട്ടാ ഫേസ്ബുക്കിലൂടെ പരിചയപ്പെട്ട ഒരു പെണ്ണോ, അവളിനി എത്ര പുണ്യവതി ആണെന്ന് പറഞ്ഞാലും ആരാണെന്നു പറഞ്ഞാലും അന്തസ്സുള്ള തറവാട്ടിൽ പിറന്ന പെൺപിള്ളേരൊന്നും ഫേസ്ബുക്കിലൂടെ ഒരു പ്രേമത്തിനും നിൽക്കില്ല... അല്ലേലും നിനക്കവളെ ഫോണിൽ കണ്ടും സംസാരിച്ചുമുള്ള അറിവല്ലേ ഉള്ളു... ഏത് നാട്ടിൽ എങ്ങനെ വളർന്നവളാണെന്ന് എങ്ങനെ അറിയാം, ഏത് തരക്കാരി ആയിരിക്കും...\n"അമ്മേ... ആര് ഇനി എന്ത് പറഞ്ഞാലും എന്റെ ജീവിതത്തിൽ ഒരു പെണ്ണ് ഉണ്ടെങ്കിൽ അത് മാളുവായിരിക്കും..."\n"ഈ നാട്ടുകാരുടെ ഒക്കെ മുന്നിൽ ഞങ്ങൾക്ക് ഒരു അന്തസ്സുണ്ട്... വല്ല നാട്ടിലും കിടക്കുന്നവാളുമാരെ ഒന്നും കൊണ്ടുവരാൻ എന്റെ കൊക്കിനു ജീവനുള്ളിടത്തോളം ഞാൻ സമ്മതിക്കില്ല... നോക്ക് ഹരി, മര്യാദയ്ക്ക് ആണെങ്കിൽ മര്യാദയ്ക്ക്... അല്ലാതെ നിന്റെ ഇഷ്ട പ്രകാരം ആണെങ്കിൽ... 10മാസം നൊന്ത് പ്രസവിച്ച എന്റെ ശവം നീ കാണും..." അത്രയും പറഞ്ഞു എന്റെ മുന്നിൽ റൂമിന്റെ വാതിൽ കൊട്ടിയടച്ചപ്പോളും 'അമ്മേ' എന്നൊരു നേർത്ത വിളിക്കപ്പുറം എനിക്കൊന്നും പറയാൻ സാധിച്ചില്ല... എന്റെ കണ്ണിൽ നിന്ന് ഉതിർന്നു വീണ നീർതുള്ളിയെ അനിയനും അച്ഛനും ചേർന്ന് പുച്ഛിച്ചപ്പോഴും ഒക്കെ ശരിയാകും എന്ന വാക്കിനപ്പുറം മാളുവിനും ഒന്നും പറയാൻ സാധിച്ചില്ല... പിന്നീട് എല്ലാത്തിൽ നിന്നും രക്ഷപെടാൻ പ്രവാസം സ്വീകരിച്ചപ്പോഴും അമ്മയുടെ കരഞ്ഞുകൊണ്ടുള്ള യാചന "അവളെ നീ മറക്കണം... നമുക്ക് ചേർന്ന പെണ്ണല്ല അവളെന്നാണ്..." വീട്ടിൽ കല്യാണാലോചന മുറുകിയപ്പോഴേക്കും ഇനിയും മാളുവിനെ വിളിച്ചു സംസാരിക്കാൻ പാടില്ല, എനിക്ക് മുന്നേ അവൾക്കൊരു ജീവിതം ഉണ്ടാവണം എന്ന് മാത്രമേ ഉണ്ടായിരുന്നുള്ളു ... സ്നേഹത്തോടെയും സന്തോഷത്തോടെയും ഉള്ള അവളുടെ ഓരോ സംസാരങ്ങളും അവഗണിച്ചപ്പോഴും മനസ്സിൽ ഒരായിരം അമ്പുകൾ കുത്തി ഇറങ്ങുന്ന വേദനയിലാണ്... അവസാനം യാതൊരു നിവർത്തിയും ഇല്ലാതെ പാറുവിന്റെ ആലോചന അമ്മയ്ക്ക് മുന്നിൽ ഓക്കേ പറയുമ്പോഴേക്കും മാളുവിന്റെ എല്ലാ കോണ്ടാക്ടുകളും ഞാൻ ബ്ലോക്ക് ചെയ്തിരുന്നു... താലി കെട്ടി വീട്ടിലാക്കി അന്ന് പ്രവാസത്തിലേക്ക് വീണ്ടും ചേക്കേറിയിരുന്നു എങ്കിലും മനസിൽ ഒരു തരം വാശിയായിരുന്നു എല്ലാവരോടും...\nകുറേനാളുകൾക്ക് ശേഷം എപ്പോഴോ പാറുവിനെ ശ്രദ്ധിക്കാൻ തുടങ്ങി... ഞാൻ എത്ര അവഗണിച്ചാലും, എത്ര ദേഷ്യപ്പെട്ടാലും യാതൊരു പരിഭവമോ പരാതിയോ ഇല്ലാതെ എനിക്ക് വേണ്ടി എല്ലാം ചെയ്യുന്നവളെ... ശരിക്കും പാറുവിലൂടെ ഞാൻ മാളുവിനെ തന്നെ കാണുകയായിരുന്നു...\n4 വർഷങ്ങൾക്കിപ്പുറം പാറുവിന്റെ ഹോസ്പിറ്റലിൽ കിടക്കുന്ന ഒരു ബന്ധുവിനെ കാണാൻ അവളുടെ നാട്ടിലേക്ക്... അവളിപ്പോൾ പഴയതിലും സന്തോഷവതി ആയിരിക്കും... കുടുംബിനി ആയിട്ടുണ്ടാവും... പഴയ കുറുമ്പൊക്കെ ഇപ്പോഴും ഉണ്ടാകുമോ... എന്തൊക്കെയോ ആലോചിച്ചു ഇരുന്നതും നീട്ടിയുള്ള ചൂളം വിളിയോടെ ട്രെയിനിന്റെ വേഗത കുറഞ്ഞു വന്നു... ഹരി പാറുവിനെ ചേർത്ത് പിടിച്ചു തിരക്കുള്ള സ്റ്റേഷനിൽ നിന്ന് പുറത്തേക്ക് നടന്നു... റെയിൽവേ സ്റ്റേഷന് അടുത്തായുള്ള ഹോസ്പിറ്റലിൽ പോയി തിരികെ ഇറങ്ങും വഴി യാദൃച്ഛികമായാണ് മാളുവിന്റെ കസിൻ സിസ്റ്ററിനെ കാണുന്നത്... എന്നെ കണ്ടപാടെ അവളുടെ മുഖത്തു ഒരു നേർത്ത പുഞ്ചിരി ഉണ്ടായി...\nഅല്ലെങ്കിലും എന്നെ മനസിലാക്കാഞ്ഞ എന്റെ വീട്ടുകാരെ പോലെയല്ലായിരുന്നു അവൾക്ക്... എന്തിനും ഏതിനും കൂട്ടുനിൽക്കുന്ന ഒരു പറ്റം ആൾക്കാരുണ്ടായിരുന്നു...\n"എന്താ ഇവിടെ...?" അവളുടെ ചോദ്യത്തിന് മുന്നിൽ ഒന്ന് പുഞ്ചിരിച്ച ശേഷം മറുപടി നൽകി...\n"ഒരാളെ കാണാൻ വന്നതാ..."\n"ഇത് വൈഫ് ആണോ..."\n"ആ അതെ... സുഖമാണോ..."\n"ഹ വലിയ കൊഴപ്പമില്ല ഇങ്ങനെ പോകുന്നു..."\n"മാളു..." ശബ്ദം ചെറുതായൊന്നു ഇടറി...\n"ആ പിന്നെ സുഖം..."\n"എനിക്കൊന്നു കാണണം ആയിരുന്നു മാളുവിനെ..."\n"പഴയ ഒരു സൗഹൃദം പുതുക്കാൻ..."\n"ഹ കയറിക്കോ..." അവൾ കാറിന്റെ ഡോർ ഞങ്ങൾക്ക് മുന്നിലേക്ക് തുറന്നു... ഞാനും പാറുവും കാറിലേക്ക് കയറി... അരമണിക്കൂർ ഡ്രൈവിലും ഞങ്ങൾ മൂവരും പരസ്പരം ഒന്നും സംസാരിച്ചില്ല, എങ്കിലും പാറുവിന്റെ ഉള്ളിലെ ഭയം എന്നെ കാർന്നു തിന്നുന്നുണ്ടായിരുന്നു... ഒന്നും വേണ്ടിയിരുന്നില്ല... മനസ് പലവുരു ആവർത്തിച്ചുകൊണ്ടിരുന്നു... മെയിൻ റോഡിനു ശേഷം വണ്ടി ഒരു ഗ്രാമത്തിലേക്ക് കയറി... ഒരിക്കൽ പോലും കണ്ടിട്ടില്ലെങ്കിലും മാളുവിന്റെ വിവരണത്തിലൂടെ ഓരോ സ്ഥലവും എനിക്ക് സുപരിചിതമായി തോന്നി... എന്റെ കയ്യും പിടിച്ചു പലതവണ നടക്കണമെന്ന് പറഞ്ഞ തോടും പുഴയും എല്ലാം അതുപോലെ തന്നെയുണ്ട്... വെളുത്ത പെയിന്റ് അടിച്ച ഒരു രണ്ടു നില വീടിനുള്ളിൽ കാർ വന്നു നിന്നപ്പോൾ ഉള്ളിൽ പെരുമ്പറ കൊട്ടുന്നുണ്ടായിരുന്നു... ഞങ്ങളൊന്നിച്ചുള്ള5വർഷം ഒരുമിനിറ്റു കൊണ്ട് എന്റെ ഉള്ളിലൂടെ ഓടിപോയി... കാറിൽ നിന്ന് അവളുടെ അനിയതിയോടൊപ്പം ഞങ്ങളും ഇറങ്ങി...\n"മാമി... മാമി..." അവൾ പുറത്തുന്നു വിളിച്ചു... വെളുത്തിട്ട് അല്പം നീളമുള്ള ഒരു സ്ത്രീ വന്ന് വാതിൽ തുറന്നു...\n"ഇത് മാളുവേച്ചിയുടെ ഫ്രണ്ട് ആണ് ... കാണണമെന്ന് പറഞ്ഞപ്പോൾ കൂട്ടികൊണ്ട് വന്നതാ. വാ ചേച്ചി മുകളിലുണ്ട്... " അവളോടൊപ്പം സ്റ്റെപ് കയറുമ്പോൾ കാലിനേക്കാൾ വേഗതയിൽ മനസ് മാളുവിനടുക്കലേക്ക് പറക്കുന്നുണ്ടായിരുന്നു... അടഞ്ഞു കിടക്കുന്ന ഒരു മുറിയ്ക്കു മുന്നിൽ വന്നു നിന്ന് ആ കുട്ടി എന്നെ തിരിഞ്ഞു നോക്കി... വാതിലിൽ കയ്യ് തട്ടിവിളിക്കുമെന്ന എന്റെ ചിന്തയെ മറികടന്നു സൈഡിലെ കാബോർഡിൽ നിന്ന് താക്കോൽ എടുത്തു അവൾ ആ മുറി തുറന്നു... വർധിച്ചു വന്ന ചങ്കിടിപ്പോടെ ആ മുറിയിലേക്ക് കയറിയ ഞാൻ കണ്ടു... ഒരിക്കൽ സ്വർണ്ണ പാദസരം അണിയണമെന്ന് ഞാൻ വാശി പിടിച്ച അവളുടെ കാലുകളിൽ നല്ല വീതിയിലുള്ള ചങ്ങലകൾ കിടക്കുന്നത്... ഒരു നിമിഷം നിന്ന നിൽപ്പിൽ ഞാൻ ഒന്ന് ആടി ഉലഞ്ഞു പോയി... പുറത്തുനിന്നു വെട്ടം മുഖത്തേക്ക് അടിച്ചപ്പോൾ കയ്യകൾ കൊണ്ട് മുഖം മറച്ച അവൾ കയ്കൾ മെല്ലെ മാറ്റി ഞങ്ങളെ ഒന്ന് നോക്കി... കരിമഷി ഇട്ട് വിടർന്നിരുന്ന കണ്ണുകളിൽ ഇന്ന് ചുറ്റും കറുപ്പ് ബാധിച്ചിരിക്കുന്നു... പതിയെ അടുക്കലേക്ക് ചെന്ന് അവളെ വിളിച്ചു...\n"നിങ്ങളാരാ...? എന്റെ ഹരിയേട്ടനെ കൊണ്ട് വരുവോ...? എനിക്ക് കാണാൻ കൊതി തോന്നുവാ... എന്റെ ഹരിയേട്ടൻ വരുമ്പോൾ എനിക്ക് നിറയെ മിട്ടായി കൊണ്ടുവരുവല്ലോ... എന്താ ഹരിയേട്ടൻ വരാത്തെ... വരും എനിക്കറിയാം, വരും... ഞാൻ ഇല്ലാതെ എന്റെ ഹരിയേട്ടന് പറ്റില്ല...´ പറഞ്ഞു ആർത്തട്ടഹസിക്കുന്നുണ്ടായിരുന്നു അവൾ... ആ കാഴ്ച കണ്ടു നിൽക്കാനുള്ള മനകരുത്തില്ലാത്തതുകൊണ്ട് ഞാൻ പാറുവിനെ പോലും കൂട്ടാതെ മുറിയ്ക്ക് വെളിയിലിറങ്ങി... ഞാൻ ഞാൻ കാരണം... ഞാൻ മാത്രം കാരണം എന്റെ മാളു... എന്നെക്കണ്ടിട്ട് തിരച്ചറിയ പോലും ചെയ്യാതെ അവളിന്നും വിശ്വസിക്കുന്നുണ്ടോ അവളുടെ ഹരിയേട്ടൻ തിരികെ വരുമെന്ന്..? കണ്ണുനീർ കാഴ്ചയെ മറച്ചു താഴേക്കൊഴുകി... തോളിൽ ഒരു കരസ്പർശം പതിഞ്ഞപ്പോൾ ഹരി തിരിഞ്ഞു നോക്കി...\n"പാറു... പാപിയാ മോളെ ഞാൻ... പരമ പാപി..." എന്നോടൊപ്പം പാറുവും കരയുന്നുണ്ടാകും...\n"കാണണമെന്ന് പറഞ്ഞപ്പോൾ കൂട്ടികൊണ്ട് വന്നുവെന്ന് ഉള്ളു...3വർഷമായി ഇങ്ങനെയാണ്... violent ആകാൻ തുടങ്ങിയപ്പോൾ ചങ്ങലയുടെ ആവശ്യം വന്നു... ഇപ്പൊ ആരെയും തിരിച്ചറിയില്ല, ആരെ കണ്ടാലും ഹരിയേട്ടനെ കൊണ്ട് വന്നൊന്ന് ചോദിക്കും... വരൂ എവിടെയാ പോകേണ്ടത് എന്ന വച്ചാൽ ഞാൻ കൊണ്ടാക്കാം..."\nതിരികെ കാറിൽ കയറുമ്പോഴും ഒരിക്കൽ പോലും തുറക്കാത്ത ആ ജനൽപാളി തുറന്നവൾ പറയുന്നുണ്ടായിരുന്നു...\n"ഇനി വരുമ്പോൾ ഹരിയേട്ടനെ കൊണ്ടുവരാണെന്ന്..." ദൈവം എന്റെ പ്രാർത്ഥന കേട്ടു... അവൾ ഇന്നും എന്റേത് ആണ്... പക്ഷെ ഞാനോ.....\nMore malayalam story from Babitha s നീർമാതളപൂവ്\nമഴ തകർത്തു പെയ്യുന്നുണ്ട്. പ്രണയവും മഴ പോലെയാണെന്ന് പലപ്പോഴും തോന്നിയിട്ടുണ്ട് എപ്പോഴാണ് പെയ്തു തുടങ്ങുന്നതെന്നോ നിന്ന് ...\n“അടരുവാൻ വയ്യ നിൻ ഹൃദയത്തിൽ നിന്നെനിക്കേതു സ്വർഗം വിളിച്ചാലും... ഉരുകി നിന്നാത്മാവിൻ ആഴങ്ങളിൽ നിന്ന് പൊഴിയുമ്പോൾ ആണെന്റ...\nജീവിതം അങ്ങിനെയാണ്,നമ്മൾ ആഗ്രഹിച്ചതു നമ്മൾക്ക് കിട്ടണം എന്നില്ല. അതോർത്തു സങ്കടപെടാതെ, നമ്മളെ ജീവനേക്കാൾ കൂടുതൽ സ്നേഹിക്...\n"നാം ഒന്നായിരുന്നു.. നാം ഒന്നാണ്... ഒന്നായിരിക്കുകയും ചെയ്യും...!!!"\nWalk With Ajmal\nമഞ്ഞമ്മേൽ കർത്ത പ...\nങ്ങള് അന്ന് സ്വപ്നത്തിൽ കണ്ട മഞ്ഞമ്മ കർത്ത പുള്ളിള്ള പൂമ്പാറ്റ ഇല്ലായ്‌നാ... അങ്ങനത്ത ഒരു പൂമ്പാറ്റനെ മാത്രം ഇങ്ങള് ഇവിട...\nവാക്കുകളുടെ ആധിക്യത്തേക്കോൾ വാക്കുകളുടെ അഭാവം ചില ബന്ധങ്ങൾ മനോഹരമാക്കുന്നു.\nമരണത്തിലും എന്റെ വാക്കുകളിൽ നിന്ന് നിനക്ക് മോചനമുണ്ടെന്ന് തോന്നുന്നില്ല, രവി.\nവയല് നികത്തിയപ്പോൾ കിടപ്പാടം നഷ്ടപെട്ട ഒരു ഞണ്ട് എപ്പഴോ എന്റെ ഇടത് മാറിൽ കൂടുകൂട്ടി അപ്പു... അവനവിടെ ഇപ്പോൾ മക്കളും കൊച്...\nപോയ കിളികൾ തിരിച്ചുവന്ന ദേവ് എന്താ ഉണ്ടായതെന്ന് ഓർത്തെടുക്കാൻ ശ്രമിച്ചു, അവനിലും അതൊരു പുഞ്ചിരിയായി മാറി...എന്നാൽ ആ ചിരി...\n"നീയത് കേട്ടിട്ടില്ലേ ഷാനി? ഉസ്താദ് ഹോട്ടലിലെ ഡയലോഗ് ആണ്..." "പിന്നെ എത്രവട്ടം. അതുകൊണ്ടാണ് നിന്നോട് ബിരിയാണി കയിച്ചാ, ...\nമായ എനിക്ക് അങ്ങിനെയുള്ള ഒരു പുസ്തകമാണ്. എന്റെ ഓർമകളിൽ എപ്പോഴും നിൽക്കുന്ന ഒന്ന്. അത് ഒഴിവാക്കണമെന്ന് ഞാൻ വിചാരിച്ചാൽ പോ...\nആ ഒരു വാക്യം പൂർണമാക്കുവാൻ അവളെക്കൊണ്ട് പറ്റിയില്ല. അവന്റെ ആരാ? ആരാ? ആരാ? ആത്മാവിന്റെ ഏതോ ഒരു കോണിൽ നിന്നും ആ ചോദ്യമവളെ ...\nപ്രണയം എന്ന സ്വപ്നം നമ്മളെ തേടി വരും, സ്വന്തമാക്കാൻ നമ്മൾ ശ്രമിച്ചാൽ മാത്രം മതി. ഇവൾ എന്റെ സ്വന്തം ഗുൽമോഹർ, എനിക്കായി കാ...\nഞാൻ കണ്ടു... ഒരിക്കൽ സ്വർണ്ണ പാദസരം അണിയണമെന്ന് ഞാൻ വാശി പിടിച്ച അവളുടെ കാലുകളിൽ നല്ല വീതിയിലുള്ള ചങ്ങലകൾ കിടക്കുന്നത്.....\n14 ഫെബ്രുവരി... വാലന്റൈൻസ് ഡേ... ചേട്ടനും ചേച്ചിയും അവരുടെ ലോകത്ത് ഇപ്പോൾ ആഘോഷിക്കുന്നുണ്ടാവും അവർ ഒന്നിച്ചുള്ള ഈ വാലന്റ...\n"എത്ര ദൂരേക്ക് പോയാലും,നാളെ ആകാശത്ത് ഒരു നക്ഷത്രമായി മാറിയാലും,നിന്റെ കണ്ണൊന്നു നിറഞ്ഞാൽ മഴയായി ഞാൻ നിന്നിൽ പെയ്തിറങ്ങും...\n"ആതിരാ..." ആ വിളിക്കേട്ട് രണ്ടു പേർ തിരിഞ്ഞു നോക്കി: ഒരു കുഞ്ഞു സുന്ദരികുട്ടിയും പിന്നെ ഞാനും.\nഅയാളും ഞാനും തമ്മ...\n"എനിക്കറിയാമായിരുന്നു " എന്ന് മാത്രം അയാൾ പറഞ്ഞു. എന്താണെന്ന് ഞാൻ ചോദിച്ചില്ല. ചോദിക്കാനാഗ്രഹിച്ചില്ല എന്നതാണ് സത്യം.\nപിന്നെ നോട്ടം ആ നെറുകയിൽ ചാർത്തിയ സിന്ദൂരത്തിലേക്ക് നീണ്ടു... അതിലൊരായിരം ചോദ്യങ്ങളുണ്ടായിരുന്നു.


41ാം വയസ്, ഇവൾ തേച്ചുമിനുക്കിയെടുത്തത് 'അമ്പിളി'ക്കലപോലൊരു ജീവിതം - Janayugom Online\nഇസ്‌തിരിപ്പെട്ടിയിലെ കനലുകൾക്കൊപ്പം ജീവിതവും തേച്ചുമിനുക്കി ഇരുങ്ങാലക്കുടക്കാരി അമ്പിളി. വിദ്യാഭ്യാസം ഉണ്ടാകുകയില്ലെന്ന് വിധിയെഴുതിയ ജാതകം വലിച്ചു കീറി കേരളത്തിന്റെ അഭിമാനമായി മാറിയിരിക്കുകയാണ് ഇരിങ്ങാലക്കുട കാരുകുളങ്ങര മാള്യേക്കപ്പറമ്പിൽ എം വി അമ്പിളി. മറ്റുള്ളവരുടെ വസ്ത്രങ്ങള് തേച്ച്മിനുക്കുന്നതിനിടെ സ്വന്തം വിദ്യാഭ്യാസത്തിന്റെ ചുളിവുകളും തേച്ചുമിനുക്കിയിരിക്കുകയാണ് 41ാം വയസില് അമ്പിളി. എം വി അമ്പിളിയുടെ പേരിന് മുന്നില് ഇനി ഡോക്ടറേറ്റ് കൂടി .\nപ്രീഡിഗ്രിക്ക് പഠിക്കുമ്പോഴാണ് അമ്പിളിക്ക് അച്ഛൻ വിജയനെ നഷ്‌ട‌പ്പെട്ടത്. ഇതോടെയാണ് വിദ്യാഭ്യാസം എന്ന അമ്പിളിയുടെ വലിയ സ്വപ്നം മുടങ്ങിയത്. പിന്നീട് ജീവിതം മുന്നോട്ട് കൊണ്ടുപോകുന്നതിനായി അച്ഛൻ നടത്തിയിരുന്ന ഇസ്‌തിരിക്കടയിലെ തേപ്പുപ്പണി ഏറ്റെടുത്തു. പ്രതീക്ഷയോടെ തുടങ്ങിവച്ച ദാമ്പത്യത്തിലും അവള് പരാജയപ്പെട്ടു. വിദ്യാഭ്യാസത്തിന്റെ കുറവ്, സ്ത്രീധനം നല്‍കാത്തതിലുള്ള പീഢനം എന്നിങ്ങനെ ദുരിതപൂര്‍ണമായി ദാമ്പത്യവും. ഒരു ഭാര്യക്കും സഹിക്കാന് കഴിയാത്ത അനുഭവങ്ങള് ഭര്‍ത്താവില് നിന്ന് നേരിട്ടപ്പോള് അമ്പിളി ജീവിതത്തിനോട് ഒട്ടുതന്നെ തോറ്റുകൊടുക്കാൻ മനസില്ലാതെ വീടുവിട്ടിറങ്ങി. തളരാതെ ആരോടും പരാതി പറയാതെ വാശിയോട് ജീവിതം മുന്നോട്ട് കൊണ്ടുപോയി.\nഇസ്തിരിക്കടയിലെ ജോലികള്‍ക്കിടയില് അമ്പിളി വീണ്ടും പഠനം ആരംഭിച്ചു. 2008ല് കാലിക്കറ്റ് സര്‍വകലാശാലയില് ബിരുദ പഠനത്തിനായി ചേര്‍ന്ന അമ്പിളി 2013ല് മലയാളത്തില് ബിരുദവും ബിരുദാനന്തര ബിരുദവും കരസ്ഥമാക്കി. ക്രൈസ്റ്റ് കോളേജില് അധ്യാപികയായും പിന്നീട് സ്വാശ്രയ വിഭാഗത്തില് അധ്യാപികയായും ജോലി ലഭിച്ചു. ക്രൈസ്റ്റ് കോളേജില് മലയാളം വിഭാഗം മേധവിയായിരുന്ന ഡോ. സെബാസ്റ്റിയന് ജോസഫ്, മലയാളം കോ-ഓര്‍ഡിനേറ്റര് ഡോ. സിവി സുധീര് എന്നിവരുടെ പ്രോത്സാഹനം കൂടിയായപ്പോള് 2016ല് ചെറുകഥയില് അമ്പിളി ഗവേഷണ വിദ്യാര്‍ത്ഥിയായി. എന്നാല് വന്നവഴി മറക്കാതെ ഇസ്തിരിയിടുന്ന ജോലി തുടര്‍ന്നുകൊണ്ടേയിരുന്നു.\nകോവിഡ് പ്രതിസന്ധികൾ കടന്ന് പ്രബന്ധങ്ങളെല്ലാം സമർപ്പിച്ചു. പിഎച്ച്‌ഡി നൽകാനുള്ള അവസാന നടപടിക്രമങ്ങളുടെ ഭാഗമായി സെപ്‌തംബർ 14ന് നടന്ന തുറന്ന സംവാദത്തിൽ അമ്പിളി ഡോക്‌ടറേറ്റിന് അർഹയാണെന്ന് ചെയർമാനും മലയാളം സർവകലാശാലയിലെ സാഹിത്യ പഠനവിഭാഗം അസോ. പ്രൊഫ. രാധാകൃഷ്‌ണൻ ഇളയേടത്ത് പ്രഖ്യാപിച്ചു.\nenglish summary;ambili got doctorate at the age of 41\nമധ്യപ്രദേശിൽ ബലാത്സംഗ ശ്രമം ചെറുത്ത പെൺകുട്ടിയുടെ കണ്ണിൽ ആസിഡ് ഒഴിച്ചു; രണ്ട് പേർ അറസ്റ്റിൽ\nബിജെപിയുടെ യഥാര്‍ഥസ്വഭാവം കത്തോലിക്കാസഭ മനസ്സിലാക്കണം: പ്രകാശ് കാരാട്ട്


body-of-premature-baby-floating-in-canal-follow up | ഗർഭസ്ഥ ശിശുവിന്റെ മൃതദേഹം കനാലിൽ തള്ളിയ സംഭവത്തിൽ വഴിതിരിവ്; മൃതദേഹം കനാലിൽ ഒഴുക്കി വിട്ടത് ആശുപത്രി മാലിന്യം സംസ്‌ക്കരിക്കാൻ കരാറിൽ ഏർപ്പെട്ട കമ്പനി - marunadantv.com\nഗർഭസ്ഥ ശിശുവിന്റെ മൃതദേഹം കനാലിൽ തള്ളിയ സംഭവത്തിൽ പുതിയ വഴിതിരിവ്. മൃതദേഹം കനാലിൽ ഒഴുക്കി വിട്ടത് ആശുപത്രി മാലിന്യം സംസ്‌ക്കരിക്കാൻ കരാറിൽ ഏർപ്പെട്ട കമ്പനിയാണെന്നാണ് പൊലീസിന് ലഭിച്ച വിവരം. സ്വകാര്യ ആശുപത്രിയിൽ നിന്നും ശേഖരിക്കുന്ന മാലിന്യങ്ങളെല്ലാം തന്നെ പ്രത്യേകം വേർതിരിച്ച് സംസ്‌ക്കരിക്കുകയാണ് ഈ കമ്പനി ചെയ്യുന്നത്. ബയോ വേസ്റ്റുകൾ കത്തിച്ചു കളയുകയാണ് പതിവ്. എന്നാൽ ഗർഭസ്ഥ ശിശുവിന്റെ മൃതദേഹം കനാലിൽ കണ്ടതോടെ വെളിവാകുന്നത് ഇത്തരം വേസ്റ്റുകൾ സംസ്‌ക്കരിക്കാതെ ജലാശയങ്ങളിൽ തള്ളുകയാണ് എന്നുകൂടിയാണ്. കൂടുതൽ വിവരങ്ങൾ ലഭിക്കതാനുള്ളതുകൊണ്ട് കമ്പനിയുിടെ പേര് വിവരങ്ങൾ പൊലീസ് പുറത്ത് വിട്ടില്ല.\nകഴിഞ്ഞ ദിവസം മാതാപിതാക്കളെ പൊലീസ് വിളിച്ചു വരുത്തി ചോദ്യം ചെയ്തിരുന്നു. ഗർഭച്ഛിദ്രമാണ് എന്ന് തെളിയിക്കുന്ന എല്ലാ രേഖകളും അവർ ഹാജരാക്കിയിരുന്നു. ആശുപത്രിയിൽ നിന്നും മൃതദേഹം തങ്ങൾക്ക് തന്നുവിട്ടിരുന്നില്ല, എങ്ങനെയാണ് മൃതദേഹം കനാലിൽ എത്തിയതെന്നും അറിയില്ല എന്നും അവർ പറഞ്ഞു. ഇതോടെയാണ് ആശുപത്രി അധികൃതരെ ചോദ്യം ചെയ്തത്. അങ്ങനെയാണ് ബയോ വേസ്റ്റ് ശേഖരിക്കുന്ന കമ്പനിയാണ് മൃതദേഹം ആശുപത്രിയിൽ നിന്നും കൊണ്ടു പോയത് എന്ന് പൊലീസ് മനസ്സിലാക്കിയത്. ഇന്ന് കമ്പനി അധികൃതരോട് പൊലീസ് ഹാജരാകാൻ നിർദ്ദേശിച്ചിട്ടുണ്ട്. ഇവരുടെ വിശദീകരണം കേട്ട ശേഷം തുടർ നടപടികൾ ഉണ്ടാകും എന്ന് എളമക്കര എസ്. ഐ പ്രേംകുമാർ പറഞ്ഞു.\nപേരണ്ടൂർ കനാലിൽ ഞായറാഴ്ച വൈകീട്ട് നാലരയോടെയാണ് ഒഴുകിനടക്കുന്ന നിലയിൽ ഗർഭസ്ഥശിശുവിന്റെ മൃതദേഹം കണ്ടെത്തിയത്. എറണാകുളം പുതുക്കലവട്ടത്ത് മാക്കാപ്പറമ്പ് തീരദേശ റോഡിലാണ് സംഭവം. അഞ്ചുമുതൽ എട്ടുമാസം വരെ വളർച്ച സംശയിക്കുന്ന ഗർഭസ്ഥ ശിശുവിേന്റതായിരുന്നു മൃതദേഹം. പൊക്കിൾക്കൊടി നീക്കംചെയ്യാത്ത നിലയിലായിരുന്നു.\nകനാലിനരികത്ത് കളിച്ചുകൊണ്ടിരുന്ന 13 വയസ്സുകാരൻ അഭിഷേകാണ് മൃതദേഹം ആദ്യം കണ്ടത്. ബക്കറ്റിനുള്ളിൽ ഒഴുകിവരികയായിരുന്നു മൃതദേഹം. പാവയാണെന്നു കരുതി അഭിഷേകും കൂട്ടുകാരും ചേർന്ന് ബക്കറ്റ് കരയ്ക്ക് അടുപ്പിക്കുകയായിരുന്നു. ഇതുകണ്ട് മുതിർന്നവർ കൂടുകയും പാവയല്ല ഗർഭസ്ഥശിശുവിന്റെ മൃതദേഹമാണെന്നും കണ്ടെത്തി. സമീപത്ത് താമസിക്കുന്ന നഴ്സിങ് അവസാന വർഷ വിദ്യാർത്ഥിനിയുടെ സഹായത്തോടെ ഗർഭസ്ഥ ശിശുവിന് ജീവനില്ലെന്ന് ഉറപ്പിച്ചു. തുടർന്ന് എളമക്കര പൊലീസിൽ വിവരം അറിയിച്ചു.\nഎളമക്കര പൊലീസ് സ്ഥലത്തെത്തി മേൽനടപടികൾ സ്വീകരിച്ചു. മൃതദേഹം എറണാകുളം ജനറൽ ആശുപത്രിയിലേക്ക് മാറ്റി പോസ്റ്റ്മോർട്ടം നടത്തി. വളർച്ചയെത്താതെ പ്രസവം നടന്ന ശേഷം കുഞ്ഞിന്റെ മൃതദേഹം മറവുചെയ്യാതെ കായലിൽ ഉപേക്ഷിച്ചതാകാമെന്നായിരുന്നു പൊലീസ് നിഗമനം. ആശുപത്രി അധികൃതർ കുഞ്ഞിനെ പുറത്തെടുത്ത ദിവസം അടയാളപ്പെടുത്തിക്കൊണ്ടുള്ള സ്ലിപ്പും ബക്കറ്റിലുണ്ടായിരുന്നു. 2020 ജനുവരി 30 എന്ന തീയതിയാണ് സ്ലിപ്പിലുള്ളത്. 'സന്ധ്യ' എന്ന പേരുകൂടി സ്ലിപ്പിൽ എഴുതിയിട്ടുണ്ടായിരുന്നു. ഈ വസ്ലിപ്പാണ് മാതാപിതാക്കളെ കണ്ടെത്താൻ പൊലീസിന് സഹായകമായത്.\nസംഭവത്തിൽ മാതാപിതാക്കളെ തിരിച്ചറിയുവാനായി പൊലീസ് ജില്ലയിലെ ഗൈനക്കോളജി ക്ലിനിക്കുകൾക്കും ആശുപത്രികൾക്കും എളമക്കര പൊലീസ് നോട്ടീസ് നൽകിയിരകുന്നു. എന്നാൽ വിവരങ്ങൾ ഒന്നും തന്നെ ലഭിച്ചില്ല. തുടർന്ന് പത്ര വാർത്തകളുടെ അടിസ്ഥാനത്തിലാണ് മാതാപിതാക്കൾ പൊലീസ് സ്റ്റേഷനിൽ ഹാദരായത്.\nRead more topics: # premature baby, # floating, # canal,


EP Unny's Graphic Tribute to Kalamandalam Gopi:An Actor Prepares: ഇ പി ഉണ്ണിയുടെ വരകളില് കലാമണ്ഡലം ഗോപി | Indian Express Malayalam\nkalamandalam gopy 80th birthday graphic tribute ep unny\nകലാമണ്ഡലത്തിലെ അണിയറയില് ചമഞ്ഞ്, കിരീടം ചൂടി, ഉടുത്തൊരുങ്ങി, തന്‍റെതായി ശേഷിക്കുന്ന മാല വരെ ഊരിമാറ്റി പൂര്‍ണ്ണമായി കഥാപാത്രമാവുന്ന മഹാനടന്… ഗോപിയാശാന് ഇ പി ഉണ്ണിയുടെ ആദരം.\nUpdated: May 23, 2021 3:23:57 pm\nകാർട്ടൂണിസ്റ്റ് ശങ്കറിനു കഥകളി ഇഷ്ടമായിരുന്നു. സംപ്രേക്ഷണം ചെയ്യുമ്പോള് ആട്ടത്തിന്‍റെ നിറങ്ങള് ഊറ്റിക്കളയുന്ന അക്കാലത്തെ ബ്ലാക്ക് ആന്‍ഡ് വൈറ്റ് ടിവിയോടു കടുത്ത അമര്‍ഷവും. ആ നിലയ്ക്ക് വെള്ള പ്രതലത്തില് കറുത്ത മഷി കൊണ്ട് വരച്ച ഈ കഥകളി ചിത്രങ്ങള് അദ്ദേഹത്തെ ചൊടിപ്പിക്കേണ്ടതാണ്. മറിച്ചു ചിന്തിക്കാനും ന്യായമുണ്ട്. ഇന്നുണ്ടായിരുന്നെങ്കില് അദ്ദേഹം ഈ രേഖാ ചിത്രങ്ങളെ ഒരു ആശ്വാസമായി കണ്ടേക്കാം. അത്രയ്ക്ക് നിറക്കൂട്ടുണ്ട് ഇന്നത്തെ കഥകളി അരങ്ങുകള്‍ക്ക്.\nകായംകുളത്തു 1902ല് ജനിച്ച ശങ്കര് കണ്ടു വളര്‍ന്ന കഥകളി ശരിക്കും ‘രാത്രിയുടെ കല’ തന്നെ ആയിരുന്നിരിക്കണം. ‘കുറ്റാകുറ്റിരുട്ട്’ എന്നത് ഭാഷാ പ്രയോഗം മാത്രമല്ലാത്ത കാലം. കളിവിളക്കിന്‍റെ ഇളകുന്ന തിരി നാളങ്ങളുടെ അല്പവെളിച്ചത്തിലാണ് കഥ ആടിയിരുന്നത്. ട്യൂബ് ലൈറ്റ് ഇല്ല, സ്റ്റേജ് ലൈറ്റ് ഇല്ല.\nഅലങ്കാരം മാത്രമാണ് ഇന്നത്തെ നിലവിളക്ക്, ചിലപ്പോഴെങ്കിലും കപട ആത്മീയതയുടെ അലംഘനീയമായ പ്രതീകവും.\nഅമ്പലത്തിലെ ഇടനാഴികളില് കാണുന്ന പഴയ ചുമര് ചിത്രങ്ങള് പോലെ ഇരുളില് നിന്ന് വെളിച്ചത്തിലേക്കു തെളിഞ്ഞു വരുകയും തിരിച്ചു ഇരുട്ടിലേക്ക് തെന്നി നീങ്ങുകയും ചെയ്യുന്ന പച്ചയും ചുവപ്പും വെളുപ്പുമൊന്നും ഇപ്പോളില്ല. കടുത്ത വര്‍ണ്ണപ്പകിട്ടുള്ള ഒരു രംഗകലയാണ് ഇന്നത്തെ കഥകളി. പൊതു നിരത്തില് ഉച്ച വെയിലത്ത് വെട്ടിത്തിളങ്ങുന്ന പരസ്യങ്ങള് തൊട്ട് വീട്ടിലെ ഭിത്തിയില് ക്യുബിസ്റ്റ് മരപ്പണിയില് വരെ അതിനു ഉപോല്‍പ്പന്നങ്ങള് ഉണ്ട്. ഇത്തരം ബഹുരൂപങ്ങള്‍ക്കിടക്ക് ഈ കലയെ പിടിച്ചു നിർത്തുന്നതിപ്പോഴും അഭിനയം തന്നെ.\nകലാമണ്ഡലം ഗോപി എന്ന ഗോപിയാശാനെ കണ്ടു വരയ്ക്കാന് അവസരങ്ങളുണ്ടായിട്ടുണ്ട്. അരങ്ങു നിറഞ്ഞു നില്‍ക്കുമ്പോഴും ചുട്ടികുത്താന് നീണ്ടു നിവര്‍ന്നു കിടക്കുമ്പോഴും കളിക്ക് കയറുന്നതിനു തൊട്ടു മുമ്പത്തെ ഒരുക്കങ്ങളുമാണ് ഈ ചിത്രങ്ങളില്.\nകലാമണ്ഡലത്തിലെ അണിയറയില് ചമഞ്ഞ്, കിരീടം ചൂടി, ഉടുത്തൊരുങ്ങി, തന്‍റെതായി ശേഷിക്കുന്ന മാല വരെ ഊരിമാറ്റി പൂര്‍ണ്ണമായി കഥാപാത്രമാവുന്ന മഹാനടന്.\nഇന്ത്യന് എക്സ്പ്രസ്സ് പൊളിറ്റിക്കല് കാര്‍ട്ടൂണിസ്റ്റ് ആണ് ഇ. പി. ഉണ്ണി\nWeb Title: Kalamandalam gopy 80th birthday graphic tribute ep unny


അമ്മയും മകളുമായി നയൻസും കീർത്തിയും? : Kollywood News\nWednesday, August 5, 2020 7:00 PM IST\nതെന്നിന്ത്യൻ സിനിമാ ലോകത്ത് തിളങ്ങി നിൽക്കുന്ന രണ്ട് നായികമാരാണ് മലയാളികളായ നയൻതാരയും കീർത്തി സുരേഷും. സൂപ്പർതാരങ്ങളുടെയെല്ലാം തന്നെ നായികയായി തിളങ്ങിയ ഇരുവരും താരമൂല്യത്തിന്‍റെ കാര്യത്തിലും മുന്നിലാണ്. മലയാളത്തിൽ അരങ്ങേറ്റം കുറിച്ച് പിന്നീട് തമിഴിൽ തിളങ്ങിയ നായികമാരാണ് നയൻസും കീർത്തിയും.\nനായികയായും കേന്ദ്രകഥാപാത്രവുമായൊക്കെ അഭിനയിച്ചാണ് നയൻതാര ലേഡീ സൂപ്പർസ്റ്റാറായി മാറിയത്. മഹാനടി എന്ന ചിത്രത്തിലൂടെ മികച്ച നടിക്കുളള ദേശീയ പുരസ്കാരം നേടി കീർത്തിയും തന്‍റെ കഴിവ് തെളിയിച്ചിരുന്നു. നിലവിൽ കൈനിറയെ ചിത്രങ്ങളുമായിട്ടാണ് രണ്ട് താരസുന്ദരിമാരും മുന്നേറുന്നത്.\nസ്റ്റൈൽമന്നൻ രജനീകാന്ത് നായകനാവുന്ന അണ്ണാത്തെയിലും നയൻതാരയും കീർത്തിയും അഭിനയിക്കുന്നുണ്ടെന്നാണ് പുതിയ റിപ്പോർട്ടുകൾ. ആദ്യമായാണ് ഇരുവരും ഒരു സിനിമയിൽ ഒന്നിച്ച് അഭിനയിക്കുന്നത്. ബിഗ് ബഡ്ജറ്റ് ചിത്രത്തിൽ നയൻതാരയാണ് തലൈവരുടെ നായികയായി എത്തുന്നത്. ചിത്രത്തിൽ കീർത്തിയുടെ കഥാപാത്രം എന്തായിരിക്കുമെന്ന് എല്ലാവരും ആകാംക്ഷകളോടെ ഉറ്റുനോക്കുന്നൊരു കാര്യമാണ്. അതേസമയം രജനിയുടെയും നയൻസിന്‍റെയും മകളായാണ് ചിത്രത്തിൽ കീർത്തി എത്തുന്നതെന്നാണ് പുതിയ റിപ്പോർട്ടുകൾ സൂചിപ്പിക്കുന്നത്.\nഅമ്മയും മകളുമായുളള നയൻസിന്‍റെയും കീർത്തിയുടെയും വരവിനായി ആകാംക്ഷകളോടെയാണ് ആരാധകർ കാത്തിരിക്കുന്നത്. അതേസമയം കീർത്തിയുടെ കഥാപാത്രം സംബന്ധിച്ച് അണിയറപ്രവർത്തകരുടെ ഭാഗത്തുനിന്നും ഒൗദ്യോഗിക സ്ഥീരികരണമൊന്നും ഉണ്ടായിട്ടില്ല. അജിത്ത് ചിത്രങ്ങളിലൂടെ തമിഴിൽ ശ്രദ്ധേയനായ സിരുത്തൈ ശിവയാണ് രജനീകാന്ത് ചിത്രം സംവിധാനം ചെയ്യുന്നത്. രജനിക്കൊപ്പം സിനിമയിൽ മീന, ഖുശ്ബു തുടങ്ങിയ താരങ്ങളും പ്രധാന വേഷത്തിൽ എത്തുന്നുണ്ട്. ഇവർക്കൊപ്പം പ്രകാശ് രാജ്, സൂരി തുടങ്ങിയവരും മറ്റു കഥാപാത്രങ്ങളായി എത്തുന്നു.\nസണ് പിക്ചേഴ്സാണ് തലൈവരുടെ അണ്ണാത്തെ നിർമ്മിക്കുന്നത്. ഡി ഇമൻ അണ്ണാത്തെയിലെ പാട്ടുകൾ ഒരുക്കുന്നു. അണ്ണാത്തെയുടെതായി നേരത്തെ പുറത്തിറങ്ങിയ പോസ്റ്ററുകൾ സോഷ്യൽ മീഡിയയിൽ തരംഗമായി മാറിയിരുന്നു. പേട്ട, ദർബാർ തുടങ്ങിയ സിനിമൾക്ക് പിന്നാലെയാണ് രജനീകാന്ത് പുതിയ ചിത്രവുമായി എത്തുന്നത്.\nഈ വർഷമാദ്യം ദർബാറാണ് രജനീകാന്തിന്‍റെതായി ഒടുവിൽ തിയറ്ററുകളിൽ എത്തിയ ചിത്രം. ഏആർ മുരുകദോസ് സംവിധാനം ചെയ്ത സിനിമയ്ക്ക് സമ്മിശ്ര പ്രതികരണമാണ് ലഭിച്ചത്. നയൻതാര തന്നെയായിരുന്നു ദർബാറിലും രജനിയുടെ നായികയായി എത്തിയത്. ദർബാറിന് മുൻപും രജനി ചിത്രങ്ങളിൽ നായികയായി നയൻസ് അഭിനയിച്ചിരുന്നു. അതേസമയം കീർത്തി സുരേഷ് ആദ്യമായാണ് തലൈവർക്കൊപ്പം അഭിനയിക്കുന്നത്. മഹാനടിക്ക് പിന്നാലെയാണ് രജനി ചിത്രത്തിലും കീർത്തിക്ക് അവസരം ലഭിച്ചിരിക്കുന്നത്.


Home KERALA ദിലീപ് വീണ്ടും ക്രൈംബ്രാഞ്ചിന്റെ മുന്നിലേക്ക്, ഈ മാസം 27 വരെ അറസ്റ്റ് പാടില്ല ; മുന്‍കൂര്...\nകൊച്ചി: അന്വേഷണ ഉദ്യോഗസ്ഥരെ അപായപ്പെടുത്താന് ഗൂഡാലോചന നടത്തിയെന്ന കേസില് ദിലീപിന്റെ മുന്‍കൂര് ജാമ്യാപേക്ഷ ഇപ്പോള് തീര്‍പ്പാക്കുന്നില്ലെന്ന് ഹൈക്കോടതി .\nദിലീപിനെ നാളെയും മറ്റന്നാളും ക്രൈംബ്രാഞ്ചിന് ചോദ്യം ചെയ്യാമെന്ന് ഹൈക്കോടതി അറിയിച്ചു. കേസിലെ മറ്റ് പ്രതികളെയും ചോദ്യം ചെയ്യാന് കോടതി അനുമതി നല്‍കിയിട്ടുണ്ട്.\nഅന്വേഷണ പുരോഗതി ചൊവ്വാഴ്ച്ച അറിയിക്കണമെന്നാണ് നിര്‍ദേശം. ദിലീപിനെ5ദിവസം കസ്റ്റഡിയില് വേണമെന്നാണ് പ്രോസിക്യൂഷന് കോടതിയില് ആവശ്യപ്പെട്ടത്. നാളെ മുതല് ചൊവ്വാഴ്ച്ച വരെ ദിലീപ് ഹാജരാകണമെന്നാണ് കോടതി നിര്‍ദേശം.\nരാവിലെ9മണിമുതല് രാത്രി 8 വരെ ചോദ്യം ചെയ്യാം. പക്ഷേ അറസ്റ്റ് പാടില്ല. 27 വരെ അറസ്റ്റ് പാടില്ലെന്നാണ് കോടതി നിര്‍ദേശം.\nAlso Read : പരിശോധിക്കൂ, നിയന്ത്രിക്കൂ, ജീവിതം മുന്നോട്ടുകൊണ്ടുപോകൂ ; ഹൈപ്പർ ടെൻഷൻ ദിനം ഓർമ്മിപ്പിക്കുന്നത്\nPrevious articleമാർച്ചിൽ വരുന്ന സ്‌കോഡയുടെ ശക്തമായ സെഡാൻ; ശക്തമായ ഫീച്ചർ, ഉൽപ്പാദനം ആരംഭിച്ചു\nNext articleകന്യാസ്ത്രീ പീഡന കേസ്; ബിഷപ്പിനെ കുറ്റവിമുക്തനാക്കിയ വിധിക്കെതിരെ അപ്പീൽ പോകാം, നിയമോപദേശം\n‘ഞാന് അപകടകാരി, പിന്തുടരരുത്! പൂജ നടത്തി ബാങ്ക് കുത്തിത്തുറന്ന് കവര്‍ച്ച നടത്തി കള്ളന്; കവർന്നത്...\nപൂജ നടത്തി ബാങ്ക് കുത്തിത്തുറന്ന് കവര്‍ച്ച നടത്തി കള്ളന്. പത്തനാപുരത്തെ സ്വകാര്യ ബാങ്കിലാണ് ഭക്തനായ കള്ളന് കയറിയത്.മദ്യവും മുറുക്കാനും വച്ചു പൂജ നടത്തിയ ശേഷം വന്‍കവര്‍ച്ച നടത്തുകയായിരുന്നു. ലോക്കര് കുത്തിത്തുറന്ന് 30 ലക്ഷം രൂപയുടെ...\nമലയാളി ബൈക്ക് റൈസര് അഷ്ബാഖിന്‍റെ കൊലപാതകം; പൊലീസിനെ കബളിപ്പിച്ച് മുങ്ങി നടക്കുകയായിരുന്ന ഭാര്യ മൂന്ന്...\nഉപഭോക്താവിനു മേല് ബാങ്ക് ഒരു തരത്തിലുള്ള സമ്മര്‍ദ്ദവും ചെലുത്തിയിട്ടില്ല; വായ്പ കുടിശികയുടെ പേരിൽ അഭിഭാഷകന് ജീവനൊടുക്കിയ സംഭവത്തിൽ...\nആലപ്പുഴ മാന്നാർ പരുമലയിൽ വൻ തീപിടിത്തം; തീപിടിത്തമുണ്ടായത് മെട്രോ സിൽക്സിൽ; കാരണം ഷോർട്ട് സർക്യൂട്ട് ;...\n‘നടിയുടേത് വ്യാജ പരാതി’; മുഖ്യമന്ത്രിക്കും ഡിജിപിക്കും പരാതി നൽകി വിജയ് ബാബുവിന്‍റെ അമ്മ; മകനെതിരായ പരാതിയെക്കുറിച്ച് അന്വേഷിക്കണം\nറെക്കോർഡ് കളക്ഷനുകൾ സ്വന്തമാക്കി വിജയ്- വിജയ് സേതുപതി ചിത്രം മാസ്റ്റര്\nഇൻഡോ-ജർമൻ ഫിലിം വീക്കിൽ മികച്ച സഹനടനായി റോഷൻ മാത്യു\nവി എച്ച് എസ് ഇ മാത്തമാറ്റിക്‌സ് പ്രവേശനം


ശ്രീതു ദിലീപ് ദാമ്പത്യം7[രാജാവിന്റെ മകൻ] – Kambikuttan kambistories\nശ്രീതു ദിലീപ് ദാമ്പത്യം7[രാജാവിന്റെ മകൻ] 218\nKambi Views 211510\nശ്രീതുവും ദിലീപും 7\nSrithuvum Dileepum Part7| Author Rajavinte Makan\nപൊറിഞ്ചു എന്റെ ഭാര്യയുടെ സാരി തോളിൽ നിന്നു മാറ്റുന്നു….തോളിൽ കുത്തിയ സാരിയുടെ ആ ഭാഗം നിലത്തു വീണു കിടക്കുന്നു…… ഒരു പച്ച ബ്ലൗസിൽ 36സൈസിൽ വെല്ലുവിളിച്ചു നിൽക്കുന്ന അവളുടെ കൂർത്ത മുലകൾ,,,, ആ പച്ച ബ്ലൗസിനുള്ളിൽ വീർത്തു വീർത്തു നിൽക്കുന്ന അവളുടെ\nമുലഞെട്ടുകൾ…. ചെറുതായി ചാടി നിൽക്കുന്ന അവളുടെ വയറിൽ ഒരു രൂപ നാണയത്തിന്റെ വലിപ്പമുള്ള പൊക്കിൾ കുഴി … ഒരു ബ്ലാക്ക് കളർ അടിപാവാടയായിരുന്നു അവളുടെ ദേഹത്തപ്പോൾ…. അതിന്റെ വള്ളികളുടെ ഇടയിലൂടെ അവളുടെ ചുവന്ന ഷെഡ്‌ഡി കാണുവാനും സാധിച്ചിരുന്നു….എസ് ഐ ഇട്ടിമാണി അപ്പോൾ താൻ കത്തിച്ച ആ സിഗരറ്റ് തന്റെ ചുണ്ടിണകൾ കൂട്ടി വീണ്ടും ആഞ്ഞു വലിക്കുന്നു…..എന്നിട്ടദ്ദേഹം പുക പുറത്തേക്കു വിടുന്നു… അന്നേരം വീണ്ടും അയാളുടെ ഫോൺ റിങ് ചെയ്യുന്നു….\nആ ഫോൺ അയാൾ കട്ടാക്കുന്നു….. എന്നിട്ടാ മൊബൈൽ അവിടുത്തെ ടേബിളിൽ വെച്ചിട്ട് എസ് ഐ ഇട്ടിമാണി അവളുടെയാ കീറിയ വെള്ള ബ്രെയ്‌സീയാർ എടുക്കുന്നു… എന്നിട്ടയാൾ അവളുടെയാ ബ്രെയ്‌സിയറിന്റെ മുലകണ്ണ് വരുന്ന കീറിയ ഭാഗത്തു അയാളുടെയാ കറുത്ത ചുണ്ട് കൊണ്ട് ഉമ്മ നൽകുന്നു…. എന്റെ ഭാര്യ ശ്രീതു എസ് ഐ യുടെ ആ പ്രവർത്തി കണ്ടിട്ട് നാവു വെളിയിലിട്ടു കാമരൂപിണിയായി നിന്നു അപ്പോൾ….. അവളുടെയാ രൂപം കണ്ടു കിളവനായ പൊറിഞ്ചു തന്റെ മുണ്ടിന്റെ മേലെ കൂടി അയാളുടെ കുണ്ണയൊന്നു ഉഴിഞ്ഞു….\nഅത് കണ്ടിട്ട് സിഗരറ്റ് ഊതിവിട്ടു കൊണ്ട് എസ് ഐ ഇട്ടിമാണി :ടാ പൊറിഞ്ചു,,,, മതി മതി നീ ഊരിത് അവളുടെ,,,, ഇനി ഞാൻ നോക്കിക്കോളാം അവളെ\nമറുപടിയായി പൊറിഞ്ചു അപ്പോൾ :ഏമാനെ ഇവക്കടെ മൊലകണ്ണ് കണ്ടേ,,,, ഇത് കുറെ ഈമ്പിച്ചതാ ഏമാനെ ഇവള്…..\nഎസ് ഐ :ആണോടി,,, നീ കുറെ എണ്ണത്തിനു വലിക്കാൻ കൊടുത്തിട്ടുണ്ടോടി….. അതിനപ്പോൾ അവൾ മറുപടിയൊന്നും നൽകിയില്ല…… അവൾ ഒന്നും മിണ്ടാതെ നില്കുന്നത് കണ്ടിട്ട് എസ് ഐ :ടാ പൊറിഞ്ചു,,, നീ മാറി നിക്ക്,,, ഇവളോട് ചോദിക്കണ്ട പോലെ ഞാൻ ചോദിച്ചോളാം,,,…. എന്നിട്ട് എസ് ഐ സിഗരറ്റ് ചുണ്ടത്തു കത്തിച്ചു വച്ചുകൊണ്ടു,,,, മേശമേൽ ഇരിക്കുന്ന ലാത്തിയും എടുത്തു അവളുടെ അടുത്തേക് നീങ്ങുന്നു…..\nപൊറിഞ്ചു അവിടെ നിന്നു മാറി നില്കുന്നു…. എസ് ഐ യുടെ ലാത്തിയും പിടിച്ചു കത്തിച്ച സിഗരറ്റും ചുണ്ടിൽ വെച്ചുകൊണ്ടുള്ള വരവ് കണ്ടിട്ട് എന്റെ ഭാര്യ അവളുടെ ചുണ്ടിണകൾ സ്വയം ഞൊട്ടി നുണഞ്ഞു…. എനിക്ക് ശരീരത്തിനുള്ളിൽ ഒരു തരം വിറയൽ അനുഭവപെട്ടു കൊണ്ടിരുന്നു അപ്പോൾ….. അവളുടെ അടുത്തെത്തിയപ്പോൾ എസ് ഐ തന്റെ കയ്യിലെ ലാത്തിയുടെ അറ്റം അവളുടെ പൊക്കിൾ കുഴിയിൽ വെച്ചു…\nഅന്നേരം എന്റെ ഭാര്യ കണ്ണുകളടച്ചു അവളുടെയാ വാ പൊളിച്ചു കൊണ്ട് വായുവിലൊന്നു ഉയർന്നു നിന്നു…… അന്നേരം എസ് ഐ തന്റെ ചുണ്ടിലെ സിഗരറ്റ് എടുത്തു ഊതി കൊണ്ട് അവളുടെ തുറന്ന വായിലേക്ക് പുക ഊതിയൂതി വിട്ടു….. എസ് ഐ യുടെ വായിൽ നിന്നു സിഗരറ്റ് പുക എന്റെ ഭാര്യയുടെ വായിലേക്ക് ഒരു പുഴയെ പോലെ ഒഴുകിയൊലിച്ചു…..\nTags: kambi, kambi kathakal, kambikadha, kambikadhakal, kambikatha, kambikathakal, kambikuttan, malayalam kambikathakal, Rajavinte Makan, രാജാവിന്റെ മകൻ\nHy Bro എന്താണ് പാർട്ട് 8 എഴുതാൻ ഇത്ര വഴുകുന്നേ\nഎത്രയും പെട്ടന്ന് കഥയുടെ വാക്കി എഴുതി പൂർത്തിയാക്കി പോസ്റ്റ് ചെയ്യൂ\nകട്ട waiting ആണ്\nSuper kadhayanu vegam ethinte bakki ezhuthanam. Kure days aaayi kathirikkunnu.\nPettannu thanne bhakki publish cheyyanam plz\nsreethum/dileep katha ezuthan thudagiyoo I am waiting for the next part. njagalude oru relax nu vendi enkkilum next part ethrayum pettannu publish cheyyu.\nഎന്ത് പറ്റി കഥ എന്താണ് സ്റ്റോപ്പ് ആക്കിയേ എന്നുള്ള ചിന്തയിൽ ആയിരുന്നു\nഎന്നും നോക്കും but കഥ യുടെ പുതിയഭാഗം കാണാറില്ല\nഒക്കെ time കിട്ടുമ്പോൾ എഴുതി തുടങ്ങണം\nസോറി വേണു…. ഞാൻ നാട്ടിൽ അല്ല,,, മാത്രവുമല്ല മനസ്സുകൊണ്ട് ഒരുപാട് തളർന്നുപോയി ഈ കഥയെ കുറിച്ചല്ല,,,, ജീവിതത്തിൽ അതുകൊണ്ടൊക്കെ ആണ് വൈകുന്നത്…. കുറെ നാളുകൾക്കു ശേഷം ഇന്നാണ് ഇതൊക്കെ എടുത്തു നോക്കുന്നത്\nEntha mashe katha ezuthuvan marannu ennu thonnunu. Ethra letter njan ezuthee. onninum replay ella.so ethrayum pettannu ethinte bakee bhagam udan publish cheyanam.


ആകാശത്തിലൂടെ അലഞ്ഞു നടക്കുന്ന ‘പാമ്പുകൾ’ | Solar eclips video | Manorama Online\nആകാശത്തിലൂടെ അലഞ്ഞു നടക്കുന്ന ‘പാമ്പുകൾ’\nഅമ്പരപ്പിക്കുന്ന ‘വലയ’ ഗ്രഹണം വരികയാണല്ലോ ഡിസംബർ 26ന്. ആ ഗ്രഹണത്തെക്കുറിച്ചുള്ള ഒരു കഥ ഇങ്ങനെയാണ്- രാഹു എന്നും കേതു എന്നും പേരുള്ള2പാമ്പുകൾ ആകാശത്തിലൂടെ അലഞ്ഞു നടക്കുന്നുണ്ട്. ദേഷ്യം വരുമ്പോൾ അവ സൂര്യനെയോ ചന്ദ്രനെയോ പിടിച്ചു വിഴുങ്ങും.\nസൂര്യനെ വിഴുങ്ങുമ്പോൾ സൂര്യഗ്രഹണം, ചന്ദ്രനെ വിഴുങ്ങുമ്പോൾ ചന്ദ്രഗ്രഹണം എന്നാണു വിശ്വാസം. ശരിക്കും ഈ രാഹുവും കേതുവും എന്താണ്? ആകാശത്തു നമ്മൾ കണക്കാക്കിയ2സാങ്കൽപിക ബിന്ദുക്കളാണിവ. ചന്ദ്രന്റെ സഞ്ചാരപഥമാണ് ചാന്ദ്രപഥം, സൂര്യന്റെ സഞ്ചാരപഥം ക്രാന്തിപഥവും.\n5 ഡിഗ്രി ചെരുവിലുള്ള പ്രതലങ്ങളിലാണ് ഈ രണ്ടു പഥങ്ങളും. ഈ രണ്ടു പ്രതലങ്ങളും പഥങ്ങളും പരസ്പരം മുറിച്ചു കടക്കുന്ന പ്രതലങ്ങളിൽ ഒരു പോയിന്റിനെ രാഹു എന്നും അടുത്ത പോയിന്റിനെ കേതു എന്നും വിളിക്കാം. സൂര്യൻ, ചന്ദ്രൻ, ഭൂമി എന്നിവ രാഹുവും കേതുവും ഉൾപ്പെടുന്ന പ്രതലത്തിൽ എത്തുമ്പോഴാണു ഗ്രഹണം സംഭവിക്കുന്നത്. സമ്പൂർണ സൂര്യഗ്രഹണവും വലയ സൂര്യഗ്രഹണവും തമ്മിലുള്ള വ്യത്യാസം?\nSummary: Cosmic Apple


സൗദിയിൽ ഞായറാഴ്ച മുതൽ ബാർബർ ഷോപ്പുകളും ബ്യൂട്ടി പാർലറുകളും പ്രവർത്തിക്കും | barbershops and beauty parlours in Saudi will open from Sunday\nസൗദിയിൽ ഞായറാഴ്ച മുതൽ ബാർബർ ഷോപ്പുകളും ബ്യൂട്ടി പാർലറുകളും പ്രവർത്തിക്കും\nRiyadh Saudi Arabia, First Published 20, Jun 2020, 11:41 PM\nബാർബർ ഷോപ്പുകൾക്കും ബ്യൂട്ടി പാർലറുകൾക്ക് പ്രവർത്തനത്തിന് മന്ത്രാലയം പ്രത്യേക പ്രോട്ടോക്കോളുകൾ നിശ്ചയിച്ചിട്ടുണ്ട്.\nറിയാദ്: സൗദി അറേബ്യയിൽ ലോക്ഡൗൺ നിയന്ത്രണങ്ങൾ പൂർണമായും നീക്കിയതോടെ ഞായറാഴ്ച മുതൽ ബാർബർ ഷോപ്പുകൾക്കും ലേഡീസ് ബ്യൂട്ടി പാർലറുകൾക്കും തുറന്നു പ്രവർത്തിക്കാമെന്ന് സൗദി മുനിസിപ്പൽ ഗ്രാമകാര്യ മന്ത്രാലയം അറിയിച്ചു. രാജ്യത്തെ മുഴുവൻ മേഖലകളിലും പട്ടണങ്ങളിലും കർഫ്യൂ പിൻവലിച്ച് കച്ചവട, സാമ്പത്തിക സ്ഥാപനങ്ങൾ തുറക്കാൻ അനുമതി നൽകിയ സാഹചര്യത്തിലാണ് മന്ത്രാലയം ഇക്കാര്യം വ്യക്തമാക്കിയത്.\nകർശനമായ ആരോഗ്യമുൻകരുതൽ പാലിച്ചായിരിക്കണം പ്രവർത്തിക്കേണ്ടത്. ബാർബർ ഷോപ്പുകൾക്കും ബ്യൂട്ടി പാർലറുകൾക്ക് പ്രവർത്തനത്തിന് മന്ത്രാലയം പ്രത്യേക പ്രോട്ടോക്കോളുകൾ നിശ്ചയിച്ചിട്ടുണ്ട്. നേരത്തെ ബുക്കിങ് നടത്തിയവരെ മാത്രം സ്വീകരിക്കുക, ആളുകളുടെ കാത്തിരിപ്പ് ഷോപ്പിന് പുറത്താക്കണം, സമൂഹ അകലം പാലിക്കണം, ജോലിക്കാർ ഇടയ്ക്കിടെ സോപ്പ് ഉപയോഗിച്ച് കൈകഴുകണം തുടങ്ങിയവ ബാർബർഷാപ്പുകൾക്കും ഉപയോഗിച്ച ഉപകരണങ്ങൾ വീണ്ടും ഉപയോഗിക്കാതിരിക്കുക, മുടിവെട്ടുന്ന സമയത്ത് മാസ്ക് ധരിക്കുക തുടങ്ങിയവ ലേഡീസ് ബ്യൂട്ടി പാർലറുകൾക്കും നിശ്ചയിച്ച പ്രോട്ടോക്കോളുകളിലുൾപ്പെടും.\nകൊവിഡ് പ്രതിരോധ നടപടികളുടെ ഭാഗമായി മൂന്ന് മാസം മുമ്പാണ് രാജ്യത്തെ ബാർബർ ഷോപ്പുകളും ബ്യൂട്ടി പാർലറുകളും അടച്ചിട്ടത്. കർഫ്യൂവിൽ ഭാഗിക ഇളവ് നൽകിയപ്പോൾ പല സ്ഥാപനങ്ങൾക്കും പ്രവർത്തനാനുമതി നൽകിയിരുന്നുവെങ്കിലും സമൂഹ അകലം പാലിക്കാൻ കഴിയാത്ത സ്ഥാപനങ്ങളായതിനാൽ ആരോഗ്യ സുരക്ഷ കണക്കിലെടുത്ത് ബാർബർഷോപ്പുകൾക്ക് പ്രവർത്തനാനുമതി നൽകിയിരുന്നില്ല.\nLast Updated 20, Jun 2020, 11:41 PM\nbarbershops open in saudi


ലോയയുടെ മരണം ചീഫ് ജസ്റ്റിസ് അധ്യക്ഷനായ ബെഞ്ച് പരിഗണിക്കും – Chandrika Daily\nBy chandrika Saturday January 20, 2018 15:11 pm\nലോയയുടെ മരണം ചീഫ് ജസ്റ്റിസ് അധ്യക്ഷനായ ബെഞ്ച് പരിഗണിക്കും\nന്യൂഡല്‍ഹി: ജഡ്ജി ബ്രിജ്‌ഗോപാല് ലോയയുടെ മരണം ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ച് പരിഗണിക്കും. അരുണ് മിശ്ര പിന്മാറിയ സാഹചര്യത്തിലാണ് ബെഞ്ച് മാറ്റം. ഗുജറാത്തിലെ സൊഹ്‌റാബുദ്ദീന്…\nന്യൂഡല്‍ഹി: ജഡ്ജി ബ്രിജ്‌ഗോപാല് ലോയയുടെ മരണം ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ച് പരിഗണിക്കും. അരുണ് മിശ്ര പിന്മാറിയ സാഹചര്യത്തിലാണ് ബെഞ്ച് മാറ്റം. ഗുജറാത്തിലെ സൊഹ്‌റാബുദ്ദീന് വ്യാജ ഏറ്റുമുട്ടല് കേസ് പരിഗണിച്ചിരുന്ന ജഡ്ജിയായ ലോയ ദുരൂഹ സാഹചര്യത്തില് മരിക്കുകയായിരുന്നു. കേസ് തിങ്കളാഴ്ച്ച പരിഗണിക്കും.\n2014 ഡിസംബര് 1 നായിരുന്നു സംഭവം. ബി.ജെ.പി അദ്ധ്യക്ഷന് അമിത്ഷാ പ്രതിയായിരുന്ന കേസില് അമിത്ഷാ നേരിട്ട് ഹാജരാകണമെന്ന് ഉത്തരവിട്ടതിന് പിന്നാലെയാണ് ജഡ്ജി മരിക്കുന്നത്. നാഗ്പ്പൂരിലെ ഗസ്റ്റ് ഹൗസില് ദുരൂഹ സാഹചര്യത്തിലാണ് ജഡ്ജിയെ മരിച്ച നിലയില് കണ്ടത്. മരണത്തില് ദുരൂഹയുണ്ടെന്ന് ആരോപിച്ച് കുടുംബം രംഗത്തെത്തിയിരുന്നു. മരണം അന്വേഷിക്കണമെന്ന് ഹൈക്കോടതി ജഡ്ജിയായിരുന്ന ജസ്റ്റിസ് എ.പി.ഷാ ചീഫ് ജസ്റ്റിസിന് അയച്ച കത്തില് ആവശ്യപ്പെട്ടിരുന്നു. ഇതടോപ്പം അഭിഭാഷകരുടെ സംഘടകളും ഹര്‍ജി നല്‍കി. സുപ്രീകോടതിയില് ഉടലെടുത്ത പ്രതിസന്ധിയിലും ലോയയുടെ മരണവുമായുള്ള അന്വേഷണം ഒരു പ്രധാന വിഷയമായിരുന്നു.\nCategories: More, Views Tags: amithsha, deepak mishra, justice deepak mishra, narendra modi


Samvritha, Haripriya in Rasikan - Malayalam Filmibeat\nലാല് ജോസ് സംവിധാനം ചെയ്യുന്ന രസികന് എന്ന ചിത്രത്തില് ദിലീപിന് രണ്ട് നായികമാരാണ്- ഹരിപ്രിയയും സംവൃതയും.\nകണ്ണൂര് സ്വദേശിയും എറണാകുളം സെന്റ്തെരേസാസ് കോളജിലെ വിദ്യാര്‍ഥിനിയുമായ സംവൃതക്ക് ഈ ദിലീപ് ചിത്രം അരങ്ങേറ്റചിത്രമാണ്. ആന്ധ്രക്കാരിയായ ഹരിപ്രിയ മലയാളത്തില് ഇത് രണ്ടാം വട്ടമാണ് ഭാഗ്യപരീക്ഷണത്തിനെത്തുന്നത്. ആദ്യചിത്രമായ വര്‍ണക്കാഴ്ചകളുടെ പരാജയത്തെ തുടര്‍ന്ന് മലയാളത്തില് പിന്നീട് അവസരങ്ങളൊന്നും ലഭിക്കാതിരുന്ന ഹരിപ്രിയക്ക് ഫലത്തില് ഇത് സിനിമയിലെ രണ്ടാം ജന്മമാണ്. ഒരു രണ്ടാം അരങ്ങേറ്റത്തിന് തുല്യം.\nദിലീപിന്റെ നായികയായി അഭിനയിക്കുക എന്നത് ഒരു തുടക്കക്കാരിയെ സംബന്ധിച്ചിടത്തോളം ഒന്നാന്തരം അരങ്ങേറ്റം തന്നെ. മലയാളിയായ സംവൃതക്ക് ദിലീപിനൊപ്പമുള്ള ആദ്യചിത്രത്തില് പ്രതീക്ഷകളേറെയുണ്ട്. എന്നാല് അന്യനാട്ടുകാരിയായ ഹരിപ്രിയക്ക് മുന്നില് ദിലീപിനൊപ്പം മലയാളത്തില് അഭിനയിച്ച അന്യഭാഷാനടികളുടെ നിര്‍ഭാഗ്യത്തിന്റെ കഥയാണുള്ളത്. ദിലീപിപിനൊപ്പം തുടക്കമിട്ട മലയാളികളായ നടികളെല്ലാം തന്നെ മുന്‍നിരയിലേക്ക് വളര്‍ന്നിട്ടുണ്ടെങ്കില് ദിലീപിന്റെ ജോഡിയായി മലയാളത്തില് അഭിനയിച്ച അന്യഭാഷാ നടികളുടെ കാര്യം നേരെ തിരിച്ചാണ്. ഒന്നോ രണ്ടോ ചിത്രങ്ങള് കൊണ്ടുതന്നെ മലയാളത്തിലെ അവരുടെ സാന്നിധ്യം അവസാനിച്ചതായാണ് അനുഭവം. ആദ്യചിത്രത്തില് ദിലീപിനൊപ്പം അഭിനയിക്കുന്നത് വരാനിരിക്കുന്ന നല്ല ഭാവിയുടെ തുടക്കമായാണ് സംവൃത കാണുന്നതെങ്കില് ഹരിപ്രിയക്ക് മുന്നില് ദിലീപിനൊപ്പം അഭിനയിച്ച അന്യഭാഷാനടികളുടെ കൂട്ടത്തില് തനിക്കൊരു അപവാദമാകാന് കഴിയുമോ എന്ന ആശങ്കയാണ്.\nമലയാളത്തിലെ ഒന്നാം നിരയില് തിളങ്ങിയ പല മലയാളി നടിമാരും ദിലീപിന്റെ നായികയായാണ് തുടക്കമിട്ടത്. പില്‍ക്കാലത്ത് ദിലീപിന്റെ ജീവിതത്തിലേക്ക് തന്നെ കടന്നുവന്ന മഞ്ജു വാര്യര് തന്നെ ഏറ്റവും നല്ല ഉദാഹരണം. മഞ്ജുവാര്യര് നായികയായി അഭിനയിച്ച ആദ്യചിത്രമായ സല്ലാപത്തില് ദിലീപായിരുന്നു നായകന്. ദിലീപിന്റെ നായികയായി തുടങ്ങിയ സല്ലാപത്തിന് ശേഷം മഞ്ജുവിന് തിരിഞ്ഞുനോക്കേണ്ടിവന്നിട്ടില്ല. ദിലീപും ഈ ചിത്രത്തിലാണ് ആദ്യമായി നായകനാവുന്നത്.\nകല്യാണസൗഗന്ധികം എന്ന ചിത്രത്തിലൂടെ സിനിമയില് തുടക്കമിട്ട ദിവ്യാ ഉണ്ണിയുടെയും ആദ്യചിത്രത്തിലെ നായകന് ദിലീപായിരുന്നു. ആദ്യചിത്രത്തോടെ തന്നെ മലയാളത്തിലെ ഒന്നാം നിര നടിയായി ദിവ്യാ ഉണ്ണി വളര്‍ന്നു.\nമലയാളത്തിലെ ഇപ്പോഴത്തെ മുന്‍നിര നടിമാരായ മീരാ ജാസ്മിനും കാവ്യാ മാധവനും നവ്യാ നായരും ദിലീപിന്റെ നായികയായാണ് സിനിമയില് അരങ്ങേറിയത്. ബാലതാരമായി ചില ചിത്രങ്ങളില് അഭിനയിച്ചിട്ടുണ്ടെങ്കിലും കാവ്യാ മാധവന് ആദ്യമായി നായികയാവുന്നത് ചന്ദ്രനുദിക്കുന്ന ദിക്കില് എന്ന ചിത്രത്തിലാണ്. ആ ചിത്രത്തില് ദിലീപിന്റെ ജോഡിയായിരുന്നു കാവ്യ. ഇപ്പോഴും മലയാളത്തിലെ മുന്‍നിരയില് തിളങ്ങുന്ന കാവ്യ പിന്നീട് ദിലീപിന്റെ ജോഡിയായി പത്തോളം ചിത്രങ്ങളില് അഭിനയിച്ചു.\nനവ്യാ നായരുടെ ആദ്യചിത്രമായ ഇഷ്ടത്തിലും ദിലീപായിരുന്നു നായകന്. ഈ ചിത്രത്തിന്റെ വിജയത്തോടെ ഒന്നാം നിര നടിയായി നവ്യ ശ്രദ്ധിക്കപ്പെട്ടു. ദേശീയ അവാര്‍ഡിന്റെ തിളക്കത്തില് നില്‍ക്കുന്ന മീരാ ജാസ്മിനും ദിലീപിന്റെ നായികയായാണ് സിനിമയിലെത്തിയത്. സൂത്രധാരന് എന്ന ചിത്രത്തില് മീരയുടെ നായകന് ദിലീപായിരുന്നു.\nകഴിഞ്ഞ ഏതാനും വര്‍ഷങ്ങള്‍ക്കിടയില് മലയാളത്തിലെ മുന്‍നിരയില് തിളങ്ങിനിന്ന, തിളങ്ങിനില്‍ക്കുന്ന ഏതാനും നടിമാര് ദിലീപിന്റെ നായികയായാണ് തുടങ്ങിയതെന്ന സവിശേഷത സംവൃതക്ക് ആശിക്കാന് ഏറെ വക നല്‍കുന്നു.\nമലയാളി നടിമാരുടെ കാര്യമിതാണെങ്കില് ദിലീപിന്റെ നായികയായി മലയാളത്തില് അഭിനയിച്ച അന്യഭാഷാ നടിമാരുടെ കാര്യം നേരെ തിരിച്ചാണ്. മേഘത്തില് ദിലീപിന്റെ നായികയായ ഹിന്ദി നടി പ്രിയാ ഗില്, മിന്നാമിനുങ്ങും മിന്നുകെട്ട് എന്ന ചിത്രത്തിലൂടെ മലയാളത്തിലെത്തിയ സുലേഖ എന്നിവര്‍ക്ക് മലയാളത്തില് പിന്നീട് നല്ല അവസരങ്ങള് ലഭിച്ചില്ല. മിസ്റര് ബട്ലര് എന്ന ചിത്രത്തിലൂടെ മലയാളത്തിലെത്തിയ കന്നഡ നടിക്ക് പിന്നീട് മലയാളത്തില് അവസരങ്ങളൊന്നും ലഭിച്ചില്ല.\nഹരിപ്രിയയുടെ മുന്നില് ദിലീപിന്റെ നായികയായി അഭിനയിച്ച ഈ അന്യഭാഷാ നടിമാരുടെ നിര്‍ഭാഗ്യത്തിന്റെ കഥയാണുള്ളത്. ഇവര്‍ക്കിടയില് ഒരു അപവാദമാകാന് കഴിയണേ എന്ന പ്രാര്‍ഥനയിലാണ് ഈ നടി.\nകരിഷ്മ എന്ന കഥാപാത്രമായാണ് ഹരിപ്രിയ രസികനില് അഭിനയിക്കുന്നത്. നഗരത്തിലെ കോളജില് പഠിക്കുന്ന പരിഷ്കാരിയായ കരിഷ്മ ദിലീപ് അവതരിപ്പിക്കുന്ന ശിവന്‍കുട്ടി എന്ന കഥാപാത്രത്തോടുള്ള പ്രണയം മനസില് സൂക്ഷിക്കുന്ന പെണ്‍കുട്ടിയാണ്. ദീലിപിന്റെ മുറപ്പെണ്ണായ തങ്കിയായാണ് സംവൃത അഭിനയിക്കുന്നത്.


കൊറോണ; ആളുകള് കൂട്ടം കൂടുന്നത് നിരീക്ഷിക്കാന് റോബോട്ടുകളെ ഇറക്കി ഖത്തര് - Express Kerala\nകൊറോണ; ആളുകള് കൂട്ടം കൂടുന്നത് നിരീക്ഷിക്കാന് റോബോട്ടുകളെ ഇറക്കി ഖത്തര്\nദോഹ: കൊറോണ വൈറസ് പടര്‍ന്ന് പിടിക്കുന്ന പശ്ചാത്തലത്തില് ആളുകള് കൂട്ടം കൂടുന്നത് നിരീക്ഷിക്കാന് റോബോട്ടുകളെ ഇറക്കി ഖത്തര് ആഭ്യന്തര മന്ത്രാലയം. കൊറോണ വ്യാപനം തടയുന്നതിന് സാമൂഹിക അകലം കര്‍ശനമായി നടപ്പാക്കാനാണ് പുതിയ സംവിധാനം ഏര്‍പ്പെടുത്തിയത്.\nതെരുവുകളിലും പൊതു സ്ഥലങ്ങളിലും ബീച്ചുകളിലുമൊക്കെ എട്ട് ക്യാമറകള് ഘടിപ്പിച്ച റോബോട്ടുകളാണ് നിയമലംഘകരെ പിടികൂടാനെത്തുന്നത്. അല് അസാസ് എന്ന് പേരിട്ടിട്ടുള്ള റോബോട്ട് കാമറക്കണ്ണുകളില് ചുറ്റുപാടുകള് ഒപ്പിയെടുത്ത് തൊട്ടടുത്ത പൊലീസ് വാഹനത്തിലും ഉദ്യോഗസ്ഥരുടെ മൊബൈലുകളിലും കണ്‍ട്രോള് സെന്ററിലുമെത്തിക്കും. ആവശ്യമെങ്കില് പൊലീസ് ഇടപെടല് നടത്തും.\nപൊലീസ് ആളുകളുമായി നേരിട്ട് ഇടപഴകുന്നത് പരമാവധി ഒഴിവാക്കുകയാണ് ലക്ഷ്യം.\nആളുകള് ഒത്തുചേരുന്ന എല്ലാ മേഖലകളും ഖത്തര് നേരത്തെ അടച്ചിരുന്നു.നിയമലംഘകര്‍ക്ക് മൂന്ന് വര്‍ഷം തടവും രണ്ട് ലക്ഷം റിയാല് പിഴയുമാണ് ശിക്ഷ. മലയാളം ഉള്‌പ്പെടെ വിവിധ ഭാഷകളിലുള്ള ബോധവല്‍ക്കരണ സന്ദേശവും ഡ്രോണുകളിലൂടെ നല്‍കുന്നുണ്ട്.\nmonitor 'public gathering' violations


നീതി നടപ്പാക്കി ആൾക്കൂട്ടം; മൂന്ന് പേർ പിടിയിൽ - BIGNEWSLIVE | Latest Malayalam News\nമൈസൂരു: ഏഴ് വയസ്സുകാരിക്ക് നേരെ ഉണ്ടായ ആക്രമണത്തിൽ നീതി നടപ്പാക്കി ആൾക്കൂട്ടം. ഏഴുവയസുകാരിയെ പീഡിപ്പിച്ച യുവാവിനെ പെൺകുട്ടിയുടെ ബന്ധുക്കൾ തല്ലിക്കൊല്ലുകയായിരുന്നു. കർണാടക മാണ്ഡ്യ താലൂക്കിലെ കോതിഹള്ളി ഗ്രാമത്തിലെ ഭൈരപ്പ(30) എന്നയാളാണ് കൊല്ലപ്പെട്ടത്. സംഭവവുമായി ബന്ധപ്പെട്ട് മൂന്ന് പേരെ അറസ്റ്റ് ചെയ്തതായി പോലീസ് അറിയിച്ചു.\nകഴിഞ്ഞ ബുധനാഴ്ചയാണ് ഭൈരപ്പ ഏഴ് വയസ്സുകാരിയെ ആളൊഴിഞ്ഞ സ്ഥലത്തേക്ക് തട്ടിക്കൊണ്ടുപോയി പീഡിപ്പിച്ചത്. തുടർന്ന് പെൺകുട്ടി വീട്ടിലെത്തി പീഡനത്തിനിരയായ വിവരം പറഞ്ഞു. പിന്നാലെ പെൺകുട്ടിയുടെ ബന്ധുക്കൾ ഭൈരപ്പയെ മർദ്ദിക്കുകയായിരുന്നു. മർദ്ദനത്തിൽ ഗുരുതരമായി പരിക്കേറ്റ ഇയാളെ ആശുപത്രിയിൽ പ്രവേശിപ്പിച്ചെങ്കിലും വ്യാഴാഴ്ച മരിച്ചു.\nകൊല്ലപ്പെട്ട ഭൈരപ്പ സാമൂഹ്യവിരുദ്ധനായിരുന്നു എന്നാണ് നാട്ടുകാരുടെ മൊഴി. ഇയാൾക്കെതിരേ നേരത്തെയും സമാന പരാതികളുണ്ടായിരുന്നതായി പോലീസ് പറഞ്ഞു. ഇയാൾ ഗ്രാമത്തിലെ കുട്ടികൾക്ക് മൊബൈൽ ഫോണിൽ അശ്ലീലചിത്രങ്ങൾ കാണിച്ചിരുന്നതായി നാട്ടുകാർ പരാതിപ്പെട്ടിരുന്നു. ഈ സംഭവത്തിൽ നാട്ടുകാർ ശക്തമായ താക്കീത് നൽകിയിരുന്നു. ഇതിനുപിന്നാലെയാണ് ഭൈരപ്പ ഏഴ് വയസ്സുകാരിയെ തട്ടിക്കൊണ്ടുപോയി ലൈംഗികമായി പീഡിപ്പിച്ചത്.\nTags: - DMK president MK Stalin -Indiamysuru


അയല്‍വീട്ടില് ടിവി കാണാന് പോയ എട്ടുവയസുകാരിയെ ബലാത്സംഗം ചെയ്തു കൊ...\nഅയല്‍വീട്ടില് ടിവി കാണാന് പോയ എട്ടുവയസുകാരിയെ ബലാത്സംഗം ചെയ്തു കൊലപ്പെടുത്തി ; പ്രതികള് 15 വയസില് താഴെയുള്ളവര്\nPublished: Thursday 26 December 2019 07:46:36 AM\nബീഹാറിലെ പുരുണിയയില് കൗമാരക്കാര് ചേര്‍ന്ന് എട്ട് വയസുകാരിയെ ബലാത്സംഗം ചെയ്ത് കൊലപ്പെടുത്തി. 12നും 15 വയസിനിടയിലുള്ള കൗമാരക്കാരാണ് കേസിലെ പ്രതികള്. അയല്‍പ്പക്കത്തെ വീട്ടില് ടിവി കാണാന് പോയ കുട്ടിയാണ് കൊല്ലപ്പെട്ടത്.\nവീട്ടില് നിന്നും ഭക്ഷണം കഴിച്ച ശേഷം അയല് വീട്ടില് ടിവി കാണാന് പോയ കുട്ടി രാത്രിയായിട്ടും തിരികെ വരാതിരുന്നതിനെത്തുടര്‍ന്ന് വീട്ടുകാര് നടത്തിയ അന്വേഷണത്തിലാണ് കുട്ടിയുടെ മൃതദേഹം വെറ്റിലക്കടയില് കണ്ടെത്തിയത്. തുടര്‍ന്ന് നാട്ടുകാരുടെ സമ്മര്‍ദ്ദം ഉണ്ടായതിനെത്തുടര്‍ന്ന് പോസ്റ്റ്‌മോര്‍ട്ടം നടത്താതെ കുട്ടിയുടെ മൃതദേഹം സംസ്‌കരിക്കാന് തീരുമാനിച്ചു. പ്രതികളിലൊരാള് കുട്ടിയെ മറ്റ് രണ്ടുപേരോടൊപ്പം ബലാത്സംഗം ചെയ്തതായി സുഹൃത്തുക്കളോട് പറഞ്ഞതിനെത്തുടര്‍ന്നാണ് സംഭവം പുറത്തായത്.\nനാട്ടുകാര് പ്രതിയെ പിടികൂടി മര്‍ദ്ദിച്ചതിനെത്തുടര്‍ന്നാണ് കൂട്ട് പ്രതികളുടെ പേര് വെളിപ്പെടുത്തിയത്. തുടര്‍ന്ന് നാട്ടുകാര് പിടികൂടിയ രണ്ട് പ്രതികളെ പോലീസില് ഏല്‍പ്പിച്ചു. സംഭവത്തിനു ശേഷം ഒളിവില്‍പ്പോയ മൂന്നാമത്തെ പ്രതിക്കായി അന്വേഷണം നടക്കുകയാണ്. പ്രതികള് കൊല്ലപ്പെട്ട പെണ്‍കുട്ടിയുടെ അയല്‍വാസികളാണെന്ന് പോലീസ് പറഞ്ഞു. പെണ്‍കുട്ടിയുടെ മൃതദേഹം കണ്ടെത്തിയ സ്ഥലത്ത് രക്തക്കറ കണ്ടിരുന്നതായി കുട്ടിയുടെ പിതാവ് പോലീസിനോട് പറഞ്ഞു.\nRead more topics: child ,raped ,kill, bihar\n8 year child raped and killed in bihar


സാമന്ത സിലന്പാട്ടം പഠിക്കുന്നു\nവിജയ് നായകനായി എത്തുന്ന പുതിയ ചിത്രത്തിനായി സാമന്ത സിലന്പാട്ടം പഠിക്കുന്നു. കഥാ പാത്ര ത്തിന്‍റെ പൂർണതയ്ക്കായി തമിഴ്നാട്ടിലെ ഒരു ആയോധന കലയായ സിലന്പാട്ടം വശമാക്കാനുള്ള കഠിന പരിശ്രമത്തിലാണ് സാമന്ത. ചിത്രത്തിൽ സാമന്തയെ കൂടാതെ കാജൽഅഗർവാൾ, നിത്യമേനോൻ എന്നിവരും വിജയ്ക്കു നായികമാരായി എത്തുന്നു.തെരിയുടെ വിജയത്തിനു ശേഷം വിജയും അറ്റ്ലി യും ഒന്നിക്കുന്ന ചിത്രമാണ് ഇത്. എ. ആർ മുരുദോസ് ഒരുക്കിയ കത്തിയിൽ വിജയ്ക്കു നായിക സാമന്തയായിരുന്നു. വീണ്ടും വിജയുമായി ഒന്നിക്കുകയാണ് സാമന്ത.


ഫയര് വിപ്ലവം| Fire Revolution| Career|Success Story| Tips| Indian Youth\nമനോരമ ലേഖകൻ November 01, 2019 10:11 AM IST\nറായ്ബറേലിയിലെ ആശിഷ് സാവ്‌ലാനിയെന്ന ചെറുപ്പക്കാരന് ഗുരുഗ്രാമിലെ ഒരു സ്റ്റാര്‍ട്ട് അപ്പ് കമ്പനിയിലാണ് ജോലി ചെയ്യുന്നത്. പേരിന് ടെക്കിയാണെങ്കിലും പൊതുവേ ടെക്കികള്‍ക്കുള്ള അടിച്ചു പൊളിയൊന്നും ആശിഷിനില്ല. കിടിലന് ബൈക്കില്ല, അധികം യാത്രകളില്ല, ഓണ്‍ലൈനില് ഫുഡ് ഓര്‍ഡറില്ല. യാത്ര ചെയ്യുന്നത് പൊതു ഗതാഗത സംവിധാനം ഉപയോഗിച്ച്. ഭക്ഷണം പലപ്പോഴും സ്വന്തമായി പാകം ചെയ്തു കഴിക്കും. പണം ചെലവാക്കുന്നത് അടിസ്ഥാനപരമായ ആവശ്യങ്ങള്‍ക്ക് മാത്രം.\nഭോപ്പാലിലെ പ്രതീക് ജെയിനും, മണാലിയിലെ സാറയുമെല്ലാം ഏതാണ്ട് ഇതേ പാതയിലാണ്. ഉറുമ്പ് ഭക്ഷണം കൂട്ടി വയ്ക്കുന്നതു പോലെ ഈ ചെറുപ്പക്കാരെല്ലാം 22ഉം 23ഉം വയസ്സില് പണം ഇങ്ങനെ സ്വരുക്കൂട്ടുന്നത് എന്തിനാകും? അതും സാധാരണ ചെറുപ്പക്കാരുടെ ആഡംബരങ്ങളെല്ലാം വേണ്ടെന്ന് വച്ച്. ലോകമെമ്പാടുമുള്ള പുതു തലമുറ ഏറ്റെടുത്ത ഒരു വിപ്ലവത്തിലേക്ക് എടുത്തു ചാടാന് ഒരുങ്ങുകയാണ് ഈ ഇന്ത്യന് യുവാക്കളെല്ലാം. പുതു നൂറ്റാണ്ടിലെ യുവാക്കള്‍ക്കിടയില് തീ പോലെ പടരുന്ന ആ വിപ്ലവത്തിന്റെ പേരാണ് ഫയര് വിപ്ലവം.\nFinancial Independence, Retire Early എന്നതിന്റെ ചുരുക്കെഴുത്താണ് FIRE. അതായത് പണം സമ്പാദിച്ച് എത്രയും വേഗം സാമ്പത്തിക സ്വാതന്ത്ര്യം നേടുക. എന്നിട്ട് 30കളിലും 40കളിലും ജോലിയില് നിന്ന് വിരമിക്കുക. ശേഷം ജോലിയുടെ കെട്ടുപാടുകളില്ലാതെ യാത്രയോ, സംഗീതമോ, രാഷ്ട്രീയമോ അങ്ങനെ ഇഷ്ടമുള്ളതെന്തും ചെയ്യുക. ഈ ആശയ കൂട്ടായ്മയുടെ പേരാണ് ഫയല് വിപ്ലവം.\n'Your Money or Your Life ' എന്ന പേരില് വിക്കി റോബിനും ജോ ഡോമിഗെസ്സും ചേര്‍ന്ന് 1992ല് പുറത്തിറക്കിയ പുസ്തകമാണ് ഈ ആശയത്തിന് ആദ്യ വിത്തിട്ടത്. ജേക്കബ് ലണ്ട് ഫിസ്‌കര് 2010ല് ഇറക്കിയ 'Early Retirement Extreme' എന്ന പുസ്തകം ഈ ആശയത്തെ പിന്തുണച്ചു. ലളിത ജീവിതത്തിലൂടെയും നിക്ഷേപത്തിലൂടെയും വളരെ ചെറുപ്പത്തില് തന്നെ സാമ്പത്തിക സ്വാതന്ത്ര്യം നേടാനുള്ള വഴികളാണ് ഈ പുസ്തകങ്ങള് മുന്നോട്ട് വച്ചത്. 31-ാം വയസ്സില് ജോലിയില് നിന്ന് വിരമിച്ച് ലോകം ചുറ്റാനിറങ്ങിയ ഭാര്യാ ഭര്‍ത്താക്കന്മാരായ ബ്രൈസ് ലുങ്ങും ക്രിസ്റ്റി ഷെന്നുമാണ് ഈ ആശയത്തിന് പ്രചാരം നല്‍കി ഫയര് റവല്യൂഷന് എന്ന മുന്നേറ്റമാക്കി ഇതിനെ മാറ്റിയത്. https://www.millennial-revolution.com/ എന്ന വെബ്‌സൈറ്റിലൂടെ തങ്ങളുടെ മില്ലേനിയല് റവല്യൂഷന് ആശയങ്ങള് ബ്രൈസും ക്രിസ്റ്റിയും യുവാക്കളുമായി പങ്കു വയ്ക്കുന്നുണ്ട്.\nപതിനഞ്ചോ ഇരുപതോ വര്‍ഷം ലളിതമായി ജീവിക്കുകയും അതി തീവ്രമായി നിക്ഷേപിക്കുകയും ചെയ്ത് അതില് നിന്ന് ശിഷ്ടകാലം അടിച്ചു പൊളിക്കാനുള്ള വരുമാനം ഉണ്ടാക്കിയെടുക്കുക എന്നതാണ് ഫയര് വിപ്ലവത്തിന്റെ മുദ്രാവാക്യം. ആരോഗ്യമെല്ലാം ക്ഷയിച്ച് പ്രായമായി വിരമിക്കുന്നതിനേക്കാല് നല്ലത് യുവത്വം അശേഷിക്കുമ്പോള് തന്നെ വിരമിക്കുന്നതാണെന്ന് ഈ വിപ്ലവത്തിന്റെ വക്താക്കള് പറയുന്നു. ഇതിനായി സ്വന്തമായി ഒരു വീട് എന്നത് പോലുളള ചില സ്വപ്നങ്ങള് ഉപേക്ഷിക്കണമെന്ന് മാത്രം. സാമ്പത്തിക മാന്ദ്യം തങ്ങളെയും ബാധിച്ചു തുടങ്ങിയെന്ന തിരിച്ചറിവും ഇന്ത്യന് യുവാക്കളെ ഫയര് വിപ്ലവത്തിലേക്ക് നയിക്കുന്നുണ്ട്.


ജോസഫ് കുടുംബ പ്രാർത്ഥന നയിച്ചിരുന്ന നല്ല അപ്പൻ – Nelson MCBS\n1,114,067 People Visited\nജോസഫ് കുടുംബ പ്രാർത്ഥന നയിച്ചിരുന്ന നല്ല അപ്പൻ\nജോസഫ് ചിന്തകൾ 33\nകുടുംബ ജീവിതത്തിൽ ഒരു അപ്പൻ\nഎങ്ങനെ കുടുംബ പ്രാർത്ഥന നയിക്കണം എന്നതിൻ്റെ ഏറ്റവും വലിയ മാതൃകയാണ് ഈശോയുടെ വളർത്ത് പിതാവായ യൗസേപ്പ് പിതാവ്.\nകുടുംബ പ്രാർത്ഥനയിൽ വിശുദ്ധ യൗസേപ്പ് നൽകുന്ന മാതൃകയെപ്പറ്റി ബനഡിക്ട് പതിനാറാമൻ പാപ്പ ഒരു ജനറൽ ഓഡിയൻസ് മധ്യേ ഇപ്രകാരം ഉദ്ബോധിപ്പിച്ചു: “ബാലനായ ഈശോയെ സാബത്താചരണത്തിനായി സിനഗോഗിലും തിരുനാളുകൾക്കായി ജറുസലേം ദൈവാലയത്തിൽ കൊണ്ടുപോയിരുന്നതും ജോസഫായിരുന്നു. യഹൂദ പാരമ്പര്യമനുസരിച്ച് എല്ലാ ദിവസവും രാവിലെയും വൈകിട്ടും ഭക്ഷണ സമയത്തും മുഖ്യ തിരുനാളുകളിലും ഭവനത്തിൽ പ്രാർത്ഥന നയിച്ചിരുന്നത് ജോസഫായിരുന്നു. നസ്രത്തിലെ എളിയ ഭവനത്തിലും യൗസേപ്പിൻ്റെ പണിശാലയിലും പ്രാർത്ഥനയും ജോലിയും എങ്ങനെ ഒന്നിച്ചു കൊണ്ടുപോകാമെന്നും കുടുംബത്തിന് ആവശ്യമായ അപ്പം സമ്പാദിക്കാമെന്നും ഈശോ പഠിച്ചു. “\nയൗസേപ്പിതാവ് തിരുകുടുംബത്തിൽ അനുദിന പ്രാർത്ഥന നയിക്കുക മാത്രമല്ല ആന്തരികതയിൽ വളരുകയും മറ്റുള്ളവരെ വളർത്തുകയും ചെയ്തു.\nഅനുദിനമുള്ള കുടുംബ പ്രാർത്ഥന കുടുംബത്തിൻ്റെ ബലി സമർപ്പമാണ്. കുടുംബാംഗങ്ങൾ ഒന്നു ചേർന്ന് പ്രാർത്ഥിക്കുമ്പോൾ കുടുംബ നാഥനെന്ന നിലയിൽ അപ്പനു മുഖ്യ പുരോഹിതനടുത്ത ദൗത്യമുണ്ട്. ഈ ദൗത്യം ഭാര്യയയ്ക്കും മക്കൾക്കുമായി മാത്രം നിചപ്പെടുത്തി കൊടുക്കുക ഭൂഷണമല്ല. ആഴ്ചയിൽ അല്ലങ്കിൽ മാസത്തിൽ ഒരിക്കലെങ്കിലും കുടുംബനാഥൻമാർ കുടുംബ പ്രാർത്ഥന നയിക്കട്ടെ. അവർ അങ്ങനെ നല്ല യൗസേപ്പുമാർ ആകട്ടെ.\nബ്രിട്ടനില് സംഭവിക്കുന്ന അതിശയകരമായ കാര്യം | Sunday Shalom | Ave Maria


അമിഞ്ഞപ്പാൽ മാധുര്യം ; ലോക മുലയൂട്ടൽ വാരത്തിനു തുടക്കം\nAug 1, 2020, 07:43 pm IST\nഒരു കുഞ്ഞ് ജനിക്കുമ്പോൾ ഒരമ്മയും കൂടിയാണ് പിറവിയെടിക്കുന്നത് . ആ കുഞ്ഞിനു ഭൂമിയിൽ ലഭിക്കാവുന്നതിൽ വച്ച് ഏറ്റവും വലിയ മാധുര്യമോ മുലപ്പാൽ തന്നെ . സ്വന്തം അമ്മ കുഞ്ഞിന് മുലയൂട്ടുന്നതില് പരം മനോഹരമായ ഒരു നിമിഷം ഈ പ്രകൃതിയില് സൃഷ്ടിക്കപ്പെട്ടിട്ടില്ല.\nപ്രസവം, മുലയൂട്ടല് എന്നിവ സ്ത്രീയില് മാത്രം നിക്ഷിപ്തമായ ഭാഗ്യമാണ്. എന്തിന് ഈ കോവിഡ് കാലത്ത് പോലും സ്വന്തം അമ്മ വേണ്ട രീതിയിലുള്ള സുരക്ഷാ ക്രമീകരണങ്ങളോടെയാണ് കുഞ്ഞിനെ മുലയൂട്ടുന്നതും സംരക്ഷിക്കുന്നതും.\nലോകാരോഗ്യ സംഘടന, എല്ലാ വര്‍ഷവും ഓഗസ്റ്റ് ആദ്യത്തെ ആഴ്ച ലോക മുലയൂട്ടല് വാരമായി ആചരിക്കുന്നു. മുലയൂട്ടലിനെ പറ്റി മാതാപിതാക്കള്‍ക്ക് ബോധവത്ക്കരണം നല്‍കുകയും, ഇതുവഴി കുഞ്ഞുങ്ങളുടെ ആരോഗ്യം ഉറപ്പുവരുത്തുകയുമാണ് വാരാഘോഷത്തിന്റെ ലക്ഷ്യം .\nമുലപ്പാല് എന്നാല് കുഞ്ഞിന് കിട്ടാവുന്ന ഏറ്റവും പോഷകസമൃദ്ധവും സമീകൃതവുമായ ആഹാരമാണ്. കാല്‍സ്യം, ഫോസ്ഫറസ് തുടങ്ങി കുഞ്ഞിന് ആവശ്യമായ ഒരുപാട് പോഷക ഘടകങ്ങള് ചേര്‍ന്നതാണ് മുലപ്പാല്. ലോക മുലയൂട്ടൽ വാരാചാരണം 2020-ന്റെ പ്രധാന ആശയം “ആരോഗ്യമുള്ള ലോകത്തിനായി മുലയൂട്ടലിനെ പിന്തുണയ്ക്കുക” എന്നതാണ്\nപ്രസവിച്ച ഉടനെ തന്നെ നേരിയ അളവില് മുലയില് നിന്നും സ്രവിക്കുന്ന മഞ്ഞപ്പാലിനോളം(കൊളസ്ട്രം) ഗുണം മറ്റൊന്നിനും ഇല്ല. കുഞ്ഞിന്റെ പ്രതിരോധശേഷി കൂട്ടാനുള്ള ഇമ്മ്യൂണോഗ്ലോബുലിന് ഉള്‍പ്പടെയുള്ളവ ഇതില് ധാരാളമായിട്ടുണ്ട്. പ്രസവശേഷം കുഞ്ഞിനെ എത്രയും വേഗം മുലയൂട്ടണം. ആദ്യത്തെ ആറുമാസ കാലം കുഞ്ഞിന്റെ വളര്‍ച്ചയ്ക്ക് മുലപ്പാല് മാത്രം മതി.\nനവജാതശിശുവിന്റെ വിശപ്പ് മാറ്റാന് മുലയൂട്ടല് അത്യാവശ്യം തന്നെ, എന്നാല് മുലയൂട്ടല് കൊണ്ടുള്ള ഗുണങ്ങള് കുഞ്ഞിന് മാത്രമല്ല. ഇത് അമ്മയെയും പല ശാരീരിക-മാനസിക രോഗങ്ങളില് നിന്ന് സംരക്ഷിക്കുന്നു. മുലയൂട്ടലിന്റെ ഫലമായി സ്ത്രീകളില് പ്രസവാനന്തരം ഗര്‍ഭപാത്രം വേഗം തന്നെ പഴയ സ്ഥിതിയിലേക്ക് തിരികെയെത്തിക്കുന്നുമുണ്ട്.\nഅതേസമയം മുലയൂട്ടല് സംബന്ധിച്ച് ചില സ്ഥിരം മുന്‍വിധികളുണ്ട്. ഇതൊക്കെ തീർച്ചയായും തെളിയപ്പെടാത്ത മുൻ വിധികളും മുൻ ധാരണകളും മാത്രമായി തന്നെ ഇപ്പോഴും നിലനിൽക്കുകയാണ്.\nകുഞ്ഞ് കരഞ്ഞാല് ഉടന് പാല് കൊടുക്കണം.\nജനനശേഷം ഓരോ കുഞ്ഞിനും ആവശ്യമായ മുലപ്പാലിന്റെ അളവില് അനുദിനം മാറ്റം വരും. ഇത് ആദ്യത്തെ ആഴ്ചയില് ഓരോ 24 മണിക്കൂറില് 100 മില്ലിലിറ്ററില് തുടങ്ങി പത്താം ദിവസം 24 മണിക്കൂറില് 150 മില്ലിലിറ്റര് ആവുന്നു. ഓരോ കുഞ്ഞുങ്ങളുടെയും വിശപ്പ്, ദഹനശേഷി എന്നിവ അനുസരിച്ച് അളവില് മാറ്റം വരാറുണ്ട്.


രക്തത്തില് അലിഞ്ഞ ചുവപ്പ്; വെള്ളക്കാറിൽ വന്നാൽ അണികൾ അമ്പരക്കും | MM Arif MLA Interst Vehicle that In Red Colour\nകപിൽ രാജ് January 18, 2021 02:37 PM IST\nആരിഫ് സ്വന്തമാക്കിയ വാഹനങ്ങൾക്കെല്ലാം നിറം ചുവപ്പുതന്നെ\nരക്തച്ചുവപ്പെന്ന നിറത്തോടുള്ള ഇഷ്ടം രക്തത്തിൽ അലിഞ്ഞ നേതാവാണ് ആലപ്പുഴ എംപി എ.എം.ആരിഫ്. വാഹനങ്ങളെ ഏറെ സ്നേഹിക്കുന്ന, സ്വന്തമായി ഡ്രൈവ് ചെയ്യാൻ ഇഷ്ടപ്പെടുന്ന ആരിഫ് ഇന്നുവരെ സ്വന്തമാക്കിയ വാഹനങ്ങൾക്കെല്ലാം ചുവന്ന നിറമാണ്. ഏതെങ്കിലും പരിപാടിക്ക് ആരിഫ് യാദൃശ്ചികമായി വെള്ളക്കാറിൽ വന്നിറങ്ങിയാൽ അണികൾ അമ്പരക്കും. കാരണം ആരിഫിനെ കാത്തിരിക്കുന്നവർ ചുവന്ന കാർ വരുന്നുണ്ടോ എന്നാണ് നോക്കുക. മാരുതി ആൾട്ടോ മുതൽ ഇപ്പോൾ ഒരു വർഷമായി ഉപയോഗിക്കുന്ന ജീപ് കോംപസ് വരെ, ആരിഫ് സ്വന്തമാക്കിയ വാഹനങ്ങൾക്കെല്ലാം നിറം ചുവപ്പുതന്നെ. വെള്ള കാർ വാങ്ങി ചുവപ്പു പെയിന്റടിച്ചതും മറ്റൊരിക്കൽ വാങ്ങിയ കാറിന്റെ നിറം കൃത്യം രക്തച്ചുവപ്പല്ലെന്നു തോന്നിയപ്പോൾ വിറ്റുകളഞ്ഞതുമെല്ലാം ഈ നിറത്തോടുള്ള ഇഷ്ടത്തിന്റെ തെളിവുകളാണ്.\nനിറത്തിൽ മാത്രമാണോ ശ്രദ്ധ ?\nനിരത്തിലോടുന്ന എല്ലാ വാഹനങ്ങളുടെയും ഫീച്ചറുകൾ ശ്രദ്ധിക്കുകയും പഠിക്കുകയും ചെയ്യുന്ന വാഹനപ്രേമിയാണ് ആരിഫ്. യാത്രാസൗകര്യവും ഡ്രൈവിങ് കംഫർട്ടുമാണ് ആദ്യകാലത്ത് ശ്രദ്ധിച്ചിരുന്നതെന്ന് ആരിഫ് പറയുന്നു. എംഎൽഎയിൽ നിന്ന് എംപിയായുള്ള മാറ്റത്തിനിടെ യാത്രകളുടെ ദൈർഘ്യവും സ്പീഡും കൂടി. സുരക്ഷയിലും ശ്രദ്ധവേണമെന്ന് വേണ്ടപ്പെട്ടവർ ഉപദേശിച്ചു തുടങ്ങി. അങ്ങനെയാണ് ഇപ്പോൾ ഉപയോഗിക്കുന്ന ജീപ് കോംപസ്സിൽ മനസ്സുടക്കിയതെന്ന് എംപി പറയുന്നു.\nഎംപിയുടെ ഡ്രൈവിങ് കമ്പത്തെക്കുറിച്ച് ഡ്രൈവർ ഉണ്ണിക്കും ഏറെപ്പറയാനുണ്ട്. യാത്ര കൊച്ചിയിലേക്കാണെങ്കിൽ ആരിഫ് തന്നെ ആലപ്പുഴയിൽനിന്ന് ചേർത്തലയിലേക്ക് ഡ്രൈവ് ചെയ്തു വന്ന് അവിടെ നിന്ന് ഉണ്ണിയെ പിക് ചെയ്യും. ഡ്രൈവിങ് ഇഷ്ടമാണെങ്കിലും ഇടയ്ക്കിടെ വരുന്ന ഫോൺകോളുകളാണ് അതിൽനിന്ന് ഇപ്പോൾ പിന്തിരിപ്പിക്കുന്നതെന്ന് എംപി പറയുന്നു. ചെറിയ യാത്രകളിലൊക്കെ ഫോൺ കാറിൽ കണക്ട് ചെയ്ത് കോൾ അറ്റൻഡ് ചെയ്യും. പലരെയും നിരന്തരമായി തിരിച്ചുവിളിക്കേണ്ടതുകൊണ്ട് ഇപ്പോൾ ദീർഘദൂരം ഡ്രൈവ് ചെയ്യാറില്ല.\nവാഹനങ്ങൾ ചുവന്നതിന്റെ കഥയ്ക്ക്, കെ.ആർ.ഗൗരിയമ്മയെ നേരിടാൻ 2006ൽ അരൂരിൽ മത്സരിച്ച കാലത്തോളം പഴക്കമുണ്ട്. പര്യടനത്തിന് ഒരു സുഹൃത്ത് ചുവന്ന കാറാണു നൽകിയത്. ഒരു മാരുതി ഓൾട്ടോ. ഇൗ ചുവന്ന കാറിലാണു തിരഞ്ഞെടുപ്പ് പ്രചാരണത്തിനായി ഓടിനടന്നതും വിജയിച്ചുകയറിയതും. എംഎൽഎ ആയപ്പോൾ ലോൺ എടുത്ത് ഒരു ചുവന്ന ടാറ്റ ഇൻഡിക വാങ്ങി, രണ്ടര വർഷം ഉപയോഗിച്ചു. പിന്നീട് വാങ്ങിയത് ഇൻഡികയുടെ തന്നെ ഒരു ലിമിറ്റഡ് എഡിഷൻ. നിറം ചുവപ്പു തന്നെ.\nരണ്ടാമതും എംഎൽഎ ആയപ്പോൾ ചുവന്ന മാരുതി ഡിസയർ ആണ് ഉപയോഗിച്ചിരുന്നത്. പിന്നീട് വാങ്ങിയ വാഹനം ഹ്യുണ്ടായ് ക്രെറ്റയാണ്. അപ്പോൾ ചുവപ്പു നിറം കിട്ടാനില്ല. ഒടുവിൽ വൈറ്റിലയിലെ ഹ്യുണ്ടായ് ഏജൻസിയിലെ സുഹൃത്തുക്കൾ പ്രശ്നം പരിഹരിച്ചു നൽകി. വെളുത്ത വാഹനം വീണ്ടും ചുവപ്പുനിറമടിച്ചു ആരിഫിനു നൽകി. ഇതിനു പ്രത്യേകം 90 രൂപ ആർടിഒ ഓഫിസിൽ അടച്ചു. കാറിനു നിറം മാറ്റുന്നതിനും പണം ചെലവായി. 2019 അവസാനമാണ് ജീപ് കോംപസ് ലിമിറ്റഡ് പ്ലസിലേക്കു മാറുന്നത്.\nഇതിനിടെ ഒരു ഇന്നോവ ക്രിസ്റ്റ വാങ്ങിയിരുന്നു. വണ്ടിയെക്കുറിച്ച് നല്ല അഭിപ്രായമാണ് എംപിക്ക്. ‘യാത്രാസുഖത്തിൽ അതിനെ വെല്ലാൻ വണ്ടിയില്ല’. പക്ഷേ, ഇടയ്ക്കപ്പോഴോ തോന്നി, കാറിന്റെ നിറം ചുവപ്പാണെങ്കിലും കൃത്യം രക്തച്ചുവപ്പല്ലെന്ന്. നല്ല വില കിട്ടിയപ്പോൾ അതങ്ങു വിറ്റു.\nEnglish Summary: MM Arif MLA intersted to buy vehicles red in colour


NewsAtFirst | കൊറോണ വൈറസ്: വൈറസിന്റെ ഉത്ഭവകേന്ദ്രമായ വുഹാന് നഗരം അടച്ചു, വിമാന - ട്രെയിന് സര്‍വ്വീസുകള് ഉള്‍പ്പെടെയുള്ള പൊതുഗതാഗത സംവിധാനങ്ങളും നിര്‍ത്തിവെച്ചു | kerala news | malayalam news | latest malayalam news | latest kerala news | exclusive malayalam news | exclusive kerala news | kerala breaking news | malayalam cinema news | kerala automotive news | malayalam political news | kerala political news\nബെയ്ജിങ്: കൊറോണ വൈറസ് വ്യാപകമായി പടരുമെന്ന ആശങ്കയില് വൈറസിന്റെ ഉത്ഭവകേന്ദ്രമായ വുഹാന് നഗരം അടച്ച് ചൈന. കൂടാതെ, വുഹാനിലെ വിമാന-ട്രെയിന് സര്‍വ്വീസുകള് ഉള്‍പ്പെടെയുള്ള പൊതുഗതാഗത സംവിധാനങ്ങളും അധികൃതര് നിര്‍ത്തിവെച്ചു. പൗരന്‍മാര് നഗരം വിട്ടുപോകരുതെന്നും സര്‍ക്കാര് നിര്‍ദേശിച്ചിട്ടുണ്ട്.\nഅതേസമയം, ചൈനയില് ഇതുവരെ 17 പേരാണ് കൊറോണ വൈറസ് ബാധയേറ്റ് മരിച്ചത്. 571 പേര്‍ക്ക് വൈറസ് ബാധ പിടിപെട്ടതായി ചൈനീസ് ആരോഗ്യ വകുപ്പ് വ്യക്തമാക്കുന്നു.\nതായ് ലാന്‍ഡ്, തായ്‌വാന്, യു.എസ്, സൗത്ത് കൊറിയ, ജപ്പാന്,സൗദി എന്നീ രാജ്യങ്ങളിലും കൊറോണ വൈറസ് പിടിപ്പെട്ടതായി റിപ്പോര്‍ട്ട് ചെയ്തിട്ടുണ്ട്. തായ്‌ലന്‍ഡില് നാല് പേര്‍ക്കും മറ്റ് രാജ്യങ്ങളിലായി ഒരാള്‍ക്ക് വീതമാണ് വൈറസ് ബാധ റിപ്പോര്‍ട്ട് ചെയ്തത്.